1 ΔΩΡΕΑΝ ΜΕ ΤΗ ΧΑΡΑΥΓΗ ΤΟ ΠΕΡΙΟΔΙΚΟ D με πλούσιο αφιέρωμα στο Πρωτάθλημα n Οι 14 ομάδες που συμμετέχουν στο Πρωτάθλημα n Oι νέες μετεγγραφές και οι νέοι προπονητές n Ποιες αλλαγές έχουν γίνει στους κανονισμούς n Το πλήρες αγωνιστικό πρόγραμμα των πρωταθλημάτων ΣΑΒΒΑΤΟΥ ΑΡ. ΦΥΛΛΟΥ ΤΙΜΗ 2.00 ETOΣ 60ό ΣΑΒΒΑΤΟ 22 ΑΥΓΟΥΣΤΟΥ 2015 ΑΘΛΗΤΙΣΜΟΣ ΠΟΛΙΤΙΣΜΟΣ ΟΙΚΟΝΟΜΙΑ ΔΙΕΘΝΗ Βάζει πλώρη για νικηφόρο ξεκίνημα στο πρωτάθλημα η Ομόνοια ΣΕΛ. 21 Στήριξη για συμμετοχή καλλιτεχνών σε προγράμματα φιλοξενίας ΣΕΛ. 39 Ελλειμμα 31,2 εκ. στα δημόσια οικονομικά το πρώτο εξάμηνο ΣΕΛ. 13 Νέα σχέδια αποσταθεροποίησης σε Βενεζουέλα και Εκουαδόρ ΣΕΛ. 30 ΕΝΟΧΗ ΣΙΩΠΗ Ηξεραν από την πρώτη στιγμή για τον ξυλοδαρμό στα κρατητήρια της Πόλης Χρυσοχούς. Και η Αστυνομία και ο αρμόδιος Υπουργός. Οσο κι αν προσπαθούν να αποποιηθούν τις ευθύνες τους, τα γεγονότα τούς διαψεύδουν. Εκκωφαντική ήταν πάντως, χθες, η σιωπή τόσο του Ιωνά Νικολάου όσο και της Αστυνομίας. Τα κατηγορητήρια επιδόθηκαν ήδη και τη Δευτέρα καταχωρούνται στο Επαρχιακό Δικαστήριο Πάφου. ΣΕΛ. 3 Κλείδωσαν οι εκλογές την 1η του Νοέμβρη στην Τουρκία. Προσωρινή υπηρεσιακή κυβέρνηση ΣΕΛ. 3 Αρχή του τέλους για τη θεσμική κρίση στην Εισαγγελία. Ξεκαθαρίζει η διαδικασία για παύση του Βοηθού ΣΕΛ. 6 «ΠΟΛΕΜΟΣ» ΥΠΟΥΡΓΕΙΟΥ ΥΓΕΙΑΣ- ΚΥΒΕΡΝΗΤΙΚΩΝ ΦΑΡΜΑΚΟΠΟΙΩΝ Για «χαλιφάτα» και «στεγανά» στο χώρο της Υγείας μίλησε, χθες, ο αρμόδιος Υπουργός και προειδοποίησε ότι θα τον βρουν απέναντί τους. Αφορμή η στάση εργασίας των κυβερνητικών φαρμακοποιών, οι οποίοι διαμαρτύρονται για τις αλλαγές που δρομολογούνται από το Υπουργείο Υγείας και αφορούν την αναδιάρθρωση της λειτουργίας των Φαρμακευτικών Υπηρεσιών. ΣΕΛ. 9 Ελλάδα: Δύσκολο να υπάρξει κυβέρνηση από την παρούσα Βουλή, η χώρα οδεύει σε εκλογές ΣΕΛ. 7 Οι Τραχωνίτες δεν ξεχνούν τα χρήματα που πήρε ο Μακαριότατος. Σε συνέλευση θα εξεταστεί το θέμα ΣΕΛ. 8\n2 2 ΣΑΒΒΑΤΟ 22 ΑΥΓΟΥΣΤΟΥ 2015 ΕΔΩ ΚΙ ΑΛΛΟΥ Δύο φορές εκτεθειμένος ο Υπ. Δικαιοσύνης της σύνταξης Αντί να αποποιείται τις ευθύνες του, καλύτερα να πει μια συγγνώμη Δύο ήταν τα γεγονότα γύρω από την ιστορία με τον ξυλοδαρμό πολίτη από δύο μέλη της Αστυνομίας, που άφησαν ανεπανόρθωτα εκτεθειμένο τον Υπουργό Δ ι κ α ι ο σ ύ ν η ς : Πρώτον, ο αυθαίρετος και λανθασμένος ισχυρισμός του ότι η Αρχή Διερεύνησης Παραπόνων κατά της Αστυνομίας δεν είχε καταλήξει στο συμπέρασμα ότι υπέπεσαν σε ποινικό αδίκημα τα εν λόγω μέλη της Αστυνομίας και χρειάστηκε να το ζητήσει ο Γενικός Εισαγγελέας. Δεύτερον, η καταγέλαστη προσπάθεια που από την αρχή κατέβαλε για να αποποιηθεί πλήρως τις ευθύνες του για το περιστατικό. Σε αντίθεση με τον κ. Υπουργό η Αρχή παραδέχθηκε ότι κακώς δεν εισηγήθηκε από την αρχή τη διαθεσιμότητα των εν λόγω αστυνομικών. Ας μην κοροϊδευόμαστε όμως: Μπορεί η Αρχή να καθυστέρησε να καταλήξει στα συμπεράσματά της για το περιστατικό, αλλά ο κ. Υπουργός Ιωνάς Νικολάου, ως Υπουργός Δικαιοσύνης και Δημόσιας Τάξης, ποσώς δεν έδειξε να ευαισθητοποιείται για την υπόθεση. Τίθεται το εύλογο ερώτημα: Μα είναι δυνατόν ο κ. Νικολάου να μην γνώριζε τη διάπραξη του άγριου ξυλοδαρμού, για να μην ενοχληθεί ο ίδιος και να μην δείξει ευαισθησία, ώστε ο ίδιος και όχι οποιοσδήποτε τρίτος να εισηγηθεί τη διαθεσιμότητά τους; Αν γνώριζε -ως όφειλε να γνωρίζει- γιατί δεν ευαισθητοποιήθηκε; Ο πρόεδρος της Αρχής Διερεύνησης Παραπόνων, κ. Σπυριδάκης, δήλωσε ευθαρσώς χθες ότι στο μεσοδιάστημα που η Αστυνομία είχε στην κατοχή της το βίντεο του ξυλοδαρμού και διέταξε διοικητική έρευνα και μέχρι ο ανακριτής της Αστυνομίας να παραδώσει το υλικό στον ποινικό ανακριτή της Αρχής Διερεύνησης Ισχυρισμών και Παραπόνων, μπορούσε να διατάξει τη διαθεσιμότητα των δυο αστυνομικών. Αρα η ευθύνη του κ. Νικολάου ως προϊσταμένου της Αστυνομίας είναι διπλή. Αν η Αστυνομία είχε στην κατοχή της το βίντεο, από τη στιγμή που έγινε το επεισόδιο, ενώ στην Αρχή το βίντεο στάλθηκε στα τέλη του Φεβρουαρίου 2014, τότε γιατί δεν κούνησε το δακτυλάκι του ο κ. Υπουργός, για να ζητήσει τη διαθεσιμότητα των δύο αστυνομικών οργάνων; Θεωρούσαν ότι η υπόθεση θα μείνει μακριά από τα φώτα της δημοσιότητας και θα συγκάλυπταν το όνειδος; Οι διακηρύξεις του περί μηδενικής ανοχής κατέληξαν ανέκδοτο, όπως πολλές διακηρύξεις αυτής της κυβέρνησης. Η συμπεριφορά των αστυνομικών συνιστά όνειδος για το ίδιο το Αστυνομικό Σώμα και τον πολιτικό του προϊστάμενο. Κι αντί να προσπαθούν να αποποιηθούν τις ευθύνες τους, καλύτερα να πουν μια συγγνώμη... Η συμπεριφορά αυτή συγκρίνεται το ίδιο επώδυνα με τους αστυνομικούς του Φέργκιουσον, της Καλιφόρνιας και του Τέξας που εξαντλούν όλο το ρατσιστικό τους μίσος σε ανυπεράσπιστα παιδιά-αφροαμερικανούς Προφανώς έχουν τους ίδιους δασκάλους... Κρίμα! ξένος τύπος Παραίτηση Τσίπρα, άμεσες εκλογές LA STAMPA, Ιταλία Το νέο στοίχημα του Τσίπρα LE SOIR, Βέλγιο Τα διλήμματα στο δρόμο για τις κάλπες ΕΘΝΟΣ, Ελλάδα πρόσωπα & γεγονότα Η Ιθάκη στο Χόλιγουντ Η «Οδύσσεια» γίνεται ταινία Χολιγουντιανή ταινία γίνεται η Οδύσσεια του Ομήρου από την ομάδα των «Αγώνων Πείνας». Τη σκηνοθεσία θα αναλάβει ο Φράνσις Λόρενς, το σενάριο θα γράψει ο Πήτερ Κρεγκ και η Νίνα Τζέικομπσον θα είναι στην παραγωγή. Ο Λόρενς έχει σκηνοθετήσει τρεις από τις τέσσερις ταινίες της σειράς βιβλίων «Αγώνες Πείνας», ενώ ο Πήτερ Κρεγκ έχει γράψει τα σενάρια των δύο τελευταίων ταινιών. σαν σήμερα 1775 Ο βασιλιάς της Βρετανίας Γεώργιος Γ κηρύσσει τον πόλεμο στις αμερικανικές αποικίες που επαναστάτησαν Δώδεκα κράτη υπογράφουν τη Συνθήκη της Γενεύης, με την οποία ιδρύεται ο Ερυθρός Σταυρός Γεννιέται ο Δημήτρης Γληνός, Eλληνας εκπαιδευτικός και πολιτικός. Βουλευτής του ΚΚΕ, που εξορίστηκε και ανέβηκε στα βουνά της ελεύθερης Ελλάδας επί ναζιστικής κατοχής, όπου και πέθανε το Δολοφονείται σε ενέδρα ο Μάικλ Κόλινς, Iρλανδός επαναστάτης, ήρωας του απελευθερωτικού αγώνα ενάντια στους Βρετανούς Τα στρατεύματα της ναζιστικής Γερμανίας φτάνουν προ των πυλών του Λένινγκραντ. Θα πολιορκήσουν ανεπιτυχώς τη σοβιετική πόλη έως το Γενάρη του Η περικύκλωση του Λένινγκραντ από τα ναζιστικά στρατεύματα μπαίνει στο τελευταίο στάδιό της στις 4 Σεπτέμβρη 1941, όταν αρχίζει ο ανελέητος βομβαρδισμός της πόλης. Στις 8 Σεπτέμβρη αποκόβεται τελείως από το γύρω κόσμο και αρχίζει η πολιορκία που κράτησε ώς τις 27 Γενάρη Η ηρωική άμυνα του Λένινγκραντ διήρκεσε 872 μέρες. εορτολόγιο ΣΑΒΒΑΤΟ 22 ΑΥΓΟΥΣΤΟΥ 2015 ΣΗΜΕΡΑ Αγαθονίκου, Ανθούσης μαρ., Αθανασίου επ., Αριάδνης, Αγγελή νεομ. ΑΥΡΙΟ ΙΒ ΜΑΤΘΑΙΟΥ. Απόδ. Εορτής Κοιμήσεως Θεοτόκου, Λούπου μάρτ., Ειρηναίου, Λυών, Καλλινίκου Κ/Π Στην Καραϊβική Ο τυφώνας Ντάνι O Ντάνι, ο πρώτος τυφώνας της περιόδου που πλήττει τον Ατλαντικό, ενισχύθηκε χθες, ενώ συνοδεύεται από ανέμους με ταχύτητα 165 χιλιομέτρων την ώρα, χωρίς ωστόσο να απειλεί άμεσα τις ακτές, σύμφωνα με το Εθνικό Κέντρο Τυφώνων των ΗΠΑ (ΝHC). Ο Ντάνι βρίσκεται σε απόσταση χλμ. ανατολικά των Νήσων Λιγουόρντ, στη θάλασσα της Καραϊβικής. Το NHC συνέστησε στις Αρχές των περιοχών του αρχιπελάγους να βρίσκονται σε επιφυλακή. ο καιρός ΠΑΦΟΣ 37 ΛΕΜΕΣΟΣ 37 Τον κατέγραψε το κύκλωμα Ψάχνουν το κλεφτρόνι Ακαρπες παραμένουν μέχρι στιγμής οι έρευνες της Αστυνομίας για εξακρίβωση των στοιχείων και σύλληψη του προσώπου, που σύμφωνα με τα όσα κατέγραψε κλειστό κύκλωμα παρακολούθησης, απέσπασε πορτοφόλι που έπεσε από πελάτη περιπτέρου στη Λεμεσό και στο οποίο υπήρχε χρηματικό ποσό ευρώ. Ο άγνωστος άνδρας περιγράφεται ηλικίας ετών, μέτριας σωματικής διάπλασης με μπλε παντελονάκι και αμάνικη άσπρη φανέλα. ΛΕΥΚΩΣΙΑ 38 ΛΑΡΝΑΚΑ 37 ΑΜΜΟΧΩΣΤΟΣ 37 Σήμερα ο καιρός θα είναι γενικά κυρίως αίθριος. Οι άνεμοι θα πνέουν νότιοι ώς νοτιοδυτικοί, αρχικά ασθενείς μέχρι μέτριοι, 3 με 4 μποφόρ, και αργότερα στα νότια και ανατολικά παράλια μέτριοι μέχρι ισχυροί, 5 μποφόρ. Η θάλασσα θα είναι λίγο ταραγμένη μέχρι ταραγμένη. Η θερμοκρασία θα ανέλθει στους 38 βαθμούς στο εσωτερικό, στους 31 στα δυτικά παράλια, γύρω στους 33 στα υπόλοιπα παράλια και στους 29 στα ψηλότερα ορεινά. IΔΙΟΚΤΗΣΙΑ: Eκδοτική εταιρεία «THΛEΓPAΦOΣ» Διευθύντρια: ΕΛΕΝΗ ΜΑΥΡΟΥ Αν. αρχισυντάκτριες: ΝΙΚΗ ΚΟΥΛΕΡΜΟΥ - ΜΑΡΙΑ ΠΑΠΑΛΑΖΑΡΟΥ ΦΡΑΓΚΟΥ Eδρα: Λεωφόρος Λάρνακας 7, Γρ. 401, 2101 Αγλαντζιά - Τ.Θ , 2150 Αγλαντζιά Tηλ. Σύνταξης: Fax Σύνταξης: Τηλ. Aθλητικού Tμήματος: Tηλ. Διαφημίσεων: Fax Διαφημίσεων: Γραφεία Eπαρχιών Λεμεσός: Οδός Θεσσαλονίκης, Nικολάου Πεντάδρομος Σέντερ 4A Τηλ.: Φαξ: Λάρνακα: Οδός Γλάδστωνος, Μέγαρο Ονησιφόρου, διαμ. 103 Τηλ.: Φαξ: Πάφος: Pένου, 23, Tηλ.: Φαξ:\n3 ΠΟΛΙΤΙΚΗ ΣΑΒΒΑΤΟ 22 ΑΥΓΟΥΣΤΟΥ Βρέθηκαν μικρά και μεγάλα κομμάτια από την άτρακτο του Νοράτλας Μικρά και μεγάλα κομμάτια από την άτρακτο του Νοράτλας έχουν δημιουργήσει αισιοδοξία ότι οι εκσκαφές βρίσκονται σε καλό δρόμο. Ο Επίτροπος Προεδρίας, Φώτης Φωτίου, εξέφρασε χθες την αισιοδοξία για εντοπισμό της ατράκτου, ώστε να ακολουθήσει σύντομα το κύριο μέρος της β φάσης της επιχείρησης, που αφορά στον εντοπισμό λειψάνων. Σε νέες χθεσινές δηλώσεις του αναφορικά με την πρόοδο των εργασιών εντοπισμού του ελληνικού μεταγωγικού, που κατέπεσε το 1974 χτυπημένο από φίλια πυρά, ο κ. Φωτίου είπε ότι η επιστημονική ομάδα που εργάζεται στον Τύμβο Μακεδονίτισσας, συνεχίζει να εντοπίζει μικρά και μεγάλα κομμάτια του αεροσκάφους, κάτι Αισιοδοξία ότι οι εκσκαφές θα οδηγήσουν και στην ανεύρεση των λειψάνων 19 ατόμων που επιβεβαιώνει ότι είμαστε κοντά στην άτρακτο. «Μέχρι τώρα όλα βαίνουν καλώς και πιστεύω ότι είμαστε πολύ κοντά στο να εντοπιστεί η άτρακτος, όπου θα διεξαχθεί το κύριο μέρος της επιχείρησης της δεύτερης φάσης για τον εντοπισμό των λειψάνων», είπε ο κ. Φωτίου. Συμπλήρωσε ότι η ομάδα εργάζεται «από το πρωί μέχρι το βράδυ», με την όλη διαδικασία να διεξάγεται προσεκτικά, ενώ λαμβάνονται και όλα τα αναγκαία μέτρα για την ασφάλεια. Ο Επίτροπος Προεδρίας είπε τέλος ότι τα κομμάτια που έχουν ανευρεθεί, φυλάγονται, ενόψει και της απόφασης που αναμένεται να παρθεί για τη μελλοντική αξιοποίηση του αεροσκάφους. Το Νοράτλας 4 κατέπεσε κατά λάθος από κυπριακά πυρά, στις 22/7/1974, και ήταν ένα από τα 15 αεροσκάφη τα οποία μετέφεραν καταδρομείς από την Ελλάδα. Οι εργασίες εντοπισμού των νεκρών και των υπολειμμάτων της ατράκτου ξεκίνησαν στις 17/7/2015 με στόχο να εντοπίσουν και να ταυτοποιήσουν τα λείψανα 19 από σύνολο 32 ατόμων που βρίσκονταν στο αεροσκάφος. Ηξεραν από την πρώτη στιγμή για τον ξυλοδαρμό Επιδόθηκαν χθες τα κατηγορητήρια εναντίον των δυο αστυνομικών Eπιδόθηκαν χθες τα κατηγορητήρια εναντίον των δυο αστυνομικών που φέρεται να εμπλέκονται στην υπόθεση ξυλοδαρμού του 26χρονου δασοφύλακα στα κρατητήρια της Πόλης Χρυσοχούς. Τα κατηγορητήρια με τις ποινικές διώξεις αναμένεται να καταχωρηθούν από τον Γενικό Εισαγγελέα στο Επαρχιακό Δικαστήριο της Πάφου, το πιθανότερο τη Δευτέρα. Ωστόσο, έντονη είναι η απαίτηση ότι πέραν των δυο αστυνομικών θα πρέπει να διερευνηθεί και η εμπλοκή άλλων προσώπων, καθώς και η διερεύνηση πολιτικών κι άλλων ευθυνών. Ο Πρόεδρος της Αρχής Διερεύνησης Ισχυρισμών και Παραπόνων κατά της Αστυνομίας, Ανδρέας Σπυριδάκης, αν και παραδέχτηκε ότι υπήρξε κάποια καθυστέρηση στη διερεύνηση του περιστατικού από την Ανεξάρτητη Αρχή, αποδίδοντάς την στις πολλές υποθέσεις που έχει ενώπιόν της, εντούτοις δεν αποδέχεται τις επικρίσεις του Αρχηγού Αστυνομίας, Ζαχαρία Χρυσοστόμου, ότι θα έπρεπε η Αρχή να εισηγηθεί τη διαθεσιμότητα των εμπλεκομένων αστυνομικών προς την Αστυνομία. Οπως εξήγησε με δηλώσεις του στη «Χαραυγή» ο κ. Σπυριδάκης, στο μεσοδιάστημα που η Αστυνομία είχε στην κατοχή της το βίντεο του ξυλοδαρμού και διέταξε διοικητική έρευνα και μέχρι ο ανακριτής της Αστυνομίας να παραδώσει το υλικό στον ποινικό ανακριτή της Αρχής Διερεύνησης Ισχυρισμών και Παραπόνων, μπορούσε να διατάξει τη διαθεσιμότητα των δυο αστυνομικών. Η Αστυνομία, σημείωσε ο κ. Σπυριδάκης, είχε στην κατοχή της το βίντεο από τη στιγμή που έγινε το επεισόδιο, ενώ στην Αρχή το βίντεο στάλθηκε στα τέλη του Φεβρουαρίου Είπε ακόμη ότι πάγια πρακτική της Αρχής από τον καιρό που συστάθηκε πριν δέκα περίπου χρόνια είναι να μην ζητά όπως οι αστυνομικοί που ενέχονται σε τέτοιου είδους ποινικά αδικήματα να τίθενται σε διαθεσιμότητα. Ο κ. Σπυριδάκης σημείωσε ακόμη ότι χθες ο ποινικός ανακριτής, Λεωνίδας Παπασπύρου, κατηγόρησε τους δυο αστυνομικούς, οι οποίοι αρνήθηκαν να απαντήσουν στις κατηγορίες προτού συμβουλευτούν τον δικηγόρο τους. Στη δημοσιότητα πλέον όλες οι αποφάσεις της Αρχής Ερωτηθείς για τις υπόλοιπες υποθέσεις που διερευνά η Αρχή και αφορούν αστυνομική βία, ο κ. Σπυριδάκης είπε ότι με την ολοκλήρωση της κάθε υπόθεσης η απόφαση της Αρχής θα δημοσιοποιείται, αφού είναι ζητήματα κοινού ενδιαφέροντος και δεν θα περιμένουν τη δημοσιοποίησή τους μόνο στην Ετήσια Εκθεση της Αρχής. Προσπάθεια συγκάλυψης του περιστατικού Για προσπάθεια συγκάλυψης και απόκρυψης του περιστατικού έκανε λόγο χθες το μέλος του πολιτικού γραφείου του ΑΚΕΛ Στέφανος Στεφάνου. Με δηλώσεις του στον Αστρα 92,8 ο Στέφανος Στεφάνου τόνισε ότι η προσπάθεια συγκάλυψης έπεσε στο κενό, αφού το βίντεο είδε το φως της δημοσιότητας, και δεν μπορεί, όπως ανέφερε, ο Υπουργός Δικαιοσύνης να μιλά για μηδενική ανοχή μετά τη δημοσιοποίηση του θέματος. Οταν δημοσιοποιούνται τέτοιου είδους εικόνες, για μια υπόθεση του 2014 που οδηγήθηκε στο δικαστήριο, δεν μπορούν κάποιοι να ισχυρίζονται ότι δεν γνώριζαν, είπε ο Στ. Στεφάνου. Σημείωσε ακόμη ότι το ΑΚΕΛ θα εγγράψει θέμα προς συζήτηση στη Βουλή, σχετικά με τον τρόπο λειτουργίας της Αστυνομίας, καθώς τέτοιες υποθέσεις αποκρύβονται και παρασιωπώνται. Ελένη Κωνσταντίνου Διερεύνηση πολιτικών ευθυνών και πειθαρχική δίωξη ζητά ο Μαππουρίδης Την ανάγκη περαιτέρω διερεύνησης της υπόθεσης του ξυλοδαρμού κρατουμένου από τους δύο αστυνομικούς, έτσι ώστε να διαπιστωθεί κατά πόσον υπάρχουν πολιτικές κι άλλες ευθύνες, τόνισε ο βουλευτής του ΔΗΣΥ Ρίκκος Μαππουρίδης. Μιλώντας στον Αστρα ο κ. Μαππουρίδης επεσήμανε ότι απαιτείται πειθαρχική δίωξη των προϊσταμένων των δύο αστυνομικών, διότι δεν έθεσαν όπως είπε αμέσως εκτός υπηρεσίας τα δύο στελέχη της Δύναμης. Εξάλλου, ο κ. Μαππουρίδης έψεξε τη στάση της Ανεξάρτητης Αρχής Διερεύνησης Παραπόνων, σημειώνοντας ότι παρά το σχετικό αίτημα που υπέβαλε, για δική του υπόθεση, δεν έλαβε τις καταθέσεις νεαρού που κακοποιήθηκε από την Αστυνομία. Οπως ανέφερε, μόλις προχθές τα μέλη της Αρχής τού ανέφεραν ότι δεν μπορεί να εξασφαλίσει το συγκεκριμένο υλικό, διότι δεν έχουν την εξουσία να του το αποστείλουν. Οι ευθύνες του Υπουργού και του Αρχηγού της Αστυνομίας είναι αναντίλεκτες, σημείωσε ο βουλευτής της ΕΔΕΚ, Γιώργος Βαρνάβα. Το επιχείρημα του Υπουργού ότι δεν τέθηκαν οι δύο αστυνομικοί σε διαθεσιμότητα εξαιτίας της κατάθεσης του φακέλου της υπόθεσης στην Ανεξάρτητη Αρχή Διερεύνησης, δεν είναι αποδεκτό, είπε. Τέτοια επιχειρήματα, πρόσθεσε, υποβαθμίζουν το επίπεδο νοημοσύνης της κοινής γνώμης. Δεν είναι δυνατόν, είπε, να τίθεται κάποιος σε διαθεσιμότητα αφού ολοκληρωθεί μια έρευνα αλλά κατά τη διάρκεια της έρευνας, έτσι ώστε να μην υπάρξει επηρεασμός της διαδικασίας. Κλείδωσαν οι εκλογές την 1η του Νοέμβρη στην Τουρκία Η Τουρκία θα διεξαγάγει πρόωρες εκλογές την 1η του Νοέμβρη και ενδιαμέσως θα σχηματιστεί μια προσωρινή κυβέρνηση, με εξωκοινοβουλευτικά μέλη, εφόσον είναι απαραίτητο, ανακοίνωσε χθες ο Τούρκος Πρόεδρος, Ρετζέπ Ταγίπ Ερντογάν. Ο Ερντογάν θα ζητήσει από τον Πρωθυπουργό Αχμέτ Νταβούτογλου στις αρχές της επόμενης εβδομάδας να σχηματίσει την προσωρινή κυβέρνηση, η οποία θα αποτελείται από διάφορα κόμματα, δήλωσαν υψηλόβαθμοι αξιωματούχοι. Η Τουρκία οδηγείται ξανά στις κάλπες έπειτα από την αποτυχία των προσπαθειών που καταβλήθηκαν επί πολλές εβδομάδες προκειμένου να συμφωνηθεί η δημιουργία συνασπισμού του κυβερνώντος ισλαμικού νεοφιλελεύθερου AKP των Νταβούτογλου-Ερντογάν Προσωρινή υπηρεσιακή κυβέρνηση από βδομάδας ανακοίνωσε ο Ερντογάν με αντιπολιτευόμενα κόμματα πριν την καταληκτική προθεσμία της 23ης Αυγούστου. Η Τουρκία καταγγέλλει το ΒΒC για υποστήριξη στην τρομοκρατία Η Τουρκία εξάλλου κατήγγειλε χθες με ανακοίνωση του ΥΠΕΞ της το BBC επειδή έγραψε ένα άρθρο που «υποστηρίζει την τρομοκρατία», αναφερόμενη στο γεγονός ότι πήρε συνεντεύξεις από Κούρδους μέλη του ΡΚΚ στις 20 Αυγούστου. Το ΒΒC χαρακτήριζε το PKK «παίκτηκλειδί στη μάχη εναντίον της τζιχαντιστικής οργάνωσης Ισλαμικό Κράτος». «Το να δίνεται τέτοια κάλυψη σε μία οργάνωση που έχει χαρακτηριστεί τρομοκρατική από πολλές χώρες, περιλαμβανομένων χωρών-μελών της ΕΕ, είναι μια ανοικτή υποστήριξη στην τρομοκρατία. Η εκπομπή αυτή επιχείρησε να παρουσιάσει αυτή την παράνομη οργάνωση ως να ήταν μια αθώα οργάνωση η οποία απλώς εμπλέκεται σε μάχη με μια άλλη τρομοκρατική οργάνωση, με έναν τρόπο που ενθαρρύνει την ένταξη στις τάξεις του PKK, ο οποίος δεν μπορεί να γίνει αποδεκτός με κανένα κριτήριο» αναφέρει η δήλωση του τουρκικού ΥΠΕΞ.\n4 4 ΣΑΒΒΑΤΟ 22 ΑΥΓΟΥΣΤΟΥ 2015 μικροπολιτικα είπαν παρεμβάσεις Του Χρήστου Μαυρή ΑΛΕΞΗΣ ΤΣΙΠΡΑΣ: «Η εντολή που έλαβα στις 25 Ιανουαρίου από τον ελληνικό λαό εξήντλησε τα όριά της. Και τώρα που αυτός ο δύσκολος κύκλος έφτασε στο τέλος του, αισθάνομαι την ηθική και πολιτική υποχρέωση να θέσω στη δική σας κρίση όσα έπραξα: τα σωστά και τα λάθη, όσα πέτυχα και όσα όχι». Μεγάλος κριτής ο λαός. ΤΖΕΡΕΜΙ ΚΟΡΜΠΙΝ: «Εφόσον αναδειχθώ στην ηγεσία του Εργατικού Κόμματος (Μ. Βρετανία) τον ερχόμενο μήνα θα ζητήσω συγγνώμη από το βρετανικό λαό για την εξαπάτησή του από την κυβέρνηση Μπλερ το 2003 και από τον ιρακινό λαό για τα δεινά που υπέστη». Πότε δημιουργήθηκαν τα «χαλιφάτα», κ. Υπουργέ; Η παρούσα κυβέρνηση βρίσκεται στην εξουσία εδώ και 2,5 σχεδόν χρόνια! Και αυτό γιατί η μεγαλύτερη μάζα του κυπριακού λαού πίστεψε στις προεκλογικές δεσμεύσεις του σημερινού Προέδρου, ο οποίος, μεταξύ άλλων, υποσχόταν πως θα εφαρμόσει τη δημοκρατία, την αξιοκρατία και τη χρηστή διοίκηση σε όλους τους τομείς της κυπριακής κοινωνίας και κυρίως στη Δημόσια Υπηρεσία, γεγονός για το οποίο ξεγέλασε τον κυπριακό λαό και τον ανέβασε, με την ψήφο του, στην εξουσία. Είναι λυπηρό, όμως, μετά από τόσο μεγάλο χρονικό διάστημα που βρίσκεται στην εξουσία αυτή η κυβέρνηση, να ακούμε Υπουργό της να λέει ότι δεν θα ανεχθεί και πως θα πολεμήσει αποτελεσματικά τα «χαλιφάτα» και «στεγανά» που υπάρχουν στο Υπουργείο του. Ο λόγος ασφαλώς για τον νεοδιορισθέντα Υπουργό Υγείας, ο οποίος με επιστολή του προς τους διαμαρτυρόμενους φαρμακοποιούς, οι οποίοι αντιδρούν σε κάποιες σκέψεις του «για τις ανάγκες αναδιοργάνωσης και εκσυγχρονισμού όλων των υπηρεσιών του Υπουργείου του», τους προειδοποίησε με σκληρή γλώσσα ότι «κακόπιστες ενέργειες που αποσκοπούν στη διατήρηση των όποιων χαλιφάτων και στεγανών έχουν δημιουργηθεί στο χώρο της υγείας, θα με βρουν απέναντί τους». Διερωτόμαστε όμως πότε έχουν δημιουργηθεί αυτά τα «χαλιφάτα» και τα «στεγανά» στον τομέα της υγείας και γιατί ο προκάτοχός του δεν τα εντόπισε και δεν τα καταπολέμησε. Από τα λεγόμενα του σημερινού Υπουργού Υγείας, προκύπτει εύλογη υποψία πως ο απερχόμενος Υπουργός Υγείας γνώριζε γι αυτά τα «χαλιφάτα» και «στεγανά», τα οποία όμως κάλυπτε, εφόσον είχε παραμείνει σε αυτό το σημαντικό πόστο σχεδόν 2,5 χρόνια! Καθόλου παράξενο, όμως, οι σημερινοί κυβερνώντες και ο ΔΗΣΥ να μας πούνε και πάλι ότι αυτά τα «χαλιφάτα» και «στεγανά» δημιουργήθηκαν επί προηγούμενης κυβέρνησης. Συνήθης πρακτική, την οποία εφαρμόζουν για ό,τι στραβό και ανάποδο προκύπτει στην κυπριακή κοινωνία επί διακυβέρνησής τους. Δυστυχώς, όμως, «χαλιφάτα» και «στεγανά» δημιουργήθηκαν και υπάρχουν το τελευταίο διάστημα σε πολλά ζωτικά σημεία της Δημόσιας Υπηρεσίας, όπως είναι η Γενική Εισαγγελία, η Κεντρική Συνεργατική Τράπεζα, η Κεντρική Υπηρεσία Πληροφοριών κ.ά., τα οποία ασφαλώς δημιούργησαν «οι άριστοι των αρίστων». Ανθρωποι δηλαδή που έχουν την εμπιστοσύνη και είναι διορισμένοι από την παρούσα κυβέρνηση! Συνεπώς, με αυτά που εκθέσαμε πιο πάνω, αποδεικνύεται πως η παρούσα κυβέρνηση δεν ανήλθε στην εξουσία για να καταργήσει τα «χαλιφάτα» και να εμπεδώσει τη δημοκρατία, την αξιοκρατία και τη χρηστή διοίκηση στον τόπο μας. Αντιθέτως, με την πολιτική και τις καθημερινές ενέργειές της, αποδεικνύεται πως η παρούσα κυβέρνηση ήλθε στην εξουσία με ένα και μόνο στόχο: να διαλύσει την ΑΗΚ, την Αρχή Λιμένων, τη Cyta και όλους τους άλλους κερδοφόρους οργανισμούς, για να εξυπηρετήσει τις νεοφιλελεύθερες πολιτικές που τις επιβάλλουν οι Ευρωπαίοι φίλοι και συνεργάτες της. Μια συγγνώμη, για μια τραγωδία σε βάρος ενός λαού... ΣΤΕΦΑΝΟΣ ΣΤΕΦΑΝΟΥ: «Η προσπάθεια συγκάλυψης και απόκρυψης του περιστατικού με τον ξυλοδαρμό πολίτη από αστυνομικούς έπεσε στο κενό, αφού το βίντεο είδε το φως της δημοσιότητας, και δεν μπορεί ο Υπουργός Δικαιοσύνης να μιλά για μηδενική ανοχή μετά τη δημοσιοποίηση του θέματος...». Κοιμηθείτε ήσυχοι Βαριές οι ευθύνες Το μανιφέστο της κυβέρνησης δεν θα περνούσε στη Γερμανία Εάν η Γερμανία εφάρμοζε όσα επιβάλλει η Τρόικα στις χώρες του μνημονίου, θα ξεσπούσε «επανάσταση» και «μαζικές διαδηλώσεις», σύμφωνα με το γερμανικό περιοδικό Spiegel. Για την κυβέρνηση Αναστασιάδη, από την άλλη, το μνημόνιο θα μπορούσε να ήταν το δικό της μανιφέστο, όπως είπε πολλάκις ο Υπουργός Οικονομικών, Χάρης Γεωργιάδης. Και θα το εφάρμοζε, όπως είπε, ακόμη και χωρίς την Τρόικα. Αμα είσαι πρωτοπόρος, είσαι... Και προπάντων τολμηρός, όπως ο Χάρης... ΚΑΖ Μηδενική ανάληψη ευθύνης. ΚΩΣΤΗΣ ΕΥΣΤΑΘΙΟΥ: «Αυτοί που ευθύνονται για το μαζικό διορισμό ημετέρων και τη λεηλασία των δημοσίων οικονομικών, έρχονται τώρα να υποστηρίζουν το ξεπούλημά τους. Υπενθυμίζουμε ότι τελευταίο τους θύμα ήταν οι Κυπριακές Αερογραμμές, τις οποίες κατάφεραν να καταστρέψουν και να κλείσουν». Ούτε μια ψήφο στο πολιτικό τους μανιφέστο! Ησυχοι μπορείτε να κοιμηθείτε απόψε, αφού, μετά τον πανικό που επικράτησε ότι ένας τεράστιος αστεροειδής απειλεί να εισέλθει σε τροχιά σύγκρουσης με τον πλανήτη μας, η ΝΑΣΑ το έχει διαψεύσει. Το όργιο των φημών που κατέκλυσε το διαδίκτυο τις τελευταίες μέρες έκανε λόγο για έναν αστεροειδή που αναμένεται α συγκρουστεί με τη Γη το διάστημα μεταξύ της 15ης και της 30ής Σεπτεμβρίου σε περιοχή κοντά στο Πόρτο Ρίκο, στη θάλασσα της Καραϊβικής. Ωστόσο χθες η ΝΑΣΑ έσπευσε να καθησυχάσει τους πολίτες, αναφέροντας ότι δεν υπάρχει καμία επιστημονική βάση, ούτε ίχνος απόδειξης, ότι υπάρχει κίνδυνος ένας αστεροειδής ή οποιοδήποτε άλλο ουράνιο αντικείμενο να εισέλθει σε τροχιά σύγκρουσης με τη Γη αυτήν την περίοδο. Βέβαια, αν κάτι τέτοιο θα γίνει σε άλλη περίοδο, αυτό δεν το γνωρίζουμε... Για την ώρα δηλαδή δεν το γνωρίζουμε... Ε Βαριές οι ευθύνες της Κεντρικής Τράπεζας. Τα μη εξυπηρετούμενα δάνεια έφτασαν στα 27,04 δις ευρώ, ενώ τρία στα τέσσερα δάνεια δεν έχουν τύχει ακόμη αναδιάρθρωσης και κινδυνεύουν πλέον με εκποίηση. Η Κεντρική Τράπεζα δεν έχει καταφέρει να εξαναγκάσει τις τράπεζες να κάνουν αναδιαρθρώσεις. Και φέρει ευθύνη για το τι θα ακολουθήσει. Το ίδιο βαριές είναι και οι ευθύνες όσων ετοίμασαν αλλά και όσων ψήφισαν τους νόμους για τις εκποιήσεις και την αφερεγγυότητα, χωρίς δίχτυ προστασίας για την πρώτη κατοικία. Της κυβέρνησης και των κομμάτων ΔΗΣΥ, ΔΗΚΟ και ΕΔΕΚ. Οπως αναμενόταν, οι τράπεζες δεν τήρησαν την υπόσχεσή τους ότι δεν θα κάνουν μαζικές εκποιήσεις. Από την πρώτη μέρα της εφαρμογής των νέων ρυθμίσεων, ξεκίνησαν να στέλνουν επιστολές, στα πλαίσια των νέων ρυθμίσεων για τις εκποιήσεις. ΚΑΖ Παιδιά άλλου Θεού... Οι εικόνες συγκλονίζουν. Γονείς με τα παιδιά στην αγκαλιά και την απόγνωση ζωγραφισμένη στα πρόσωπα... Εκλιπαρούν για λίγη στοργή και περισσότερη κατανόηση. Παιδιά φοβισμένα και πανικόβλητα. Πότε από τα τεράστια κύματα που τα απειλούν μεσοπέλαγα και πότε από τα δακρυγόνα που τούς ρίχνουν σε αφιλόξενη γη... Ανθρωποι τρομαγμένοι αναζητούν ένα ασφαλές μέρος. Ολοι τους παιδιά ενός κατώτερου Θεού... Περιμένουν να ανατείλει και γι αυτούς ένα καλύτερο αύριο. Αφήνουν πίσω σπίτια και συγγενείς και δεν ξέρουν πότε και αν θα τους ξαναδούν. Η αδιαφορία είναι ο χειρότερος εχθρός τους. Και δυστυχώς ζουν μ αυτήν, αφού οι ισχυροί, αυτοί που πρέπει να μεριμνήσουν, ώστε τα βάρη των μεταναστευτικών ροών να κατανεμηθούν ισομερώς, νίπτουν τας χείρας τους. Μ.Φρ.\n5 μικροπολιτικα ΣΑΒΒΑΤΟ 22 ΑΥΓΟΥΣΤΟΥ ευθέως Λογοκρισία για το... λουρί του Λίο! Κι όμως αυτές οι παρεμβάσεις στο ΡΙΚ για να μην παίξουν ένα σατιρικό απόσπασμα που θίγει τον αυλικό του Προεδρικού, επειδή τον παρουσιάζει να είναι ο υπεύθυνος για τον περίπατο του Λίο... είναι προσβλητικές για κάθε... φιλόζωο! Δηλαδή, δεν πρέπει κάποιος εκεί στο Προεδρικό να φροντίζει αυτό το άμοιρο ζώο; Οποιος κι αν κρατά το λουρί του Λίο, θα πρέπει να το χει για καμάρι του, όχι να παρεμβαίνει για να μην τον «παίξουν» οι «Πατάτες»! Ελεος, δηλαδή! Αυτός ξεπέρασε και τον προηγούμενο κυβερνητικό εκπρόσωπο! Αν μη τι άλλο, ο κ. Στυλιανίδης είχε παρέμβει για κάτι πιο ουσιαστικό... Να μην παίξει παραπάνω από ένα λεπτό ο τότε Αρχηγός! Ο κ. Τσαλακός θα θυμάται και θα γελά τώρα με τα καμώματα του Προεδρικού. Καμώματα λέμε τώρα την άσκηση λογοκρισίας! Κι ακόμα, αυτά με τις παρεμβάσεις στο ΡΙΚ δεν είναι τίποτε. Κανένας αρμόδιος του Δημοσίου δεν μπορεί να μιλήσει στους δημοσιογράφους αν δεν έχει το «ΟΚ» του πολιτικού του προϊσταμένου! Αν ήταν άλλες εποχές, αυτή η κατάσταση θα ονομαζόταν Χούντα! Νίκη Σάστα τζιαι εγύρασιν... Το είπαν μια, το είπαν δυο, το επανέλαβαν τα παπαγαλάκια τους... το είπε και ο πρόεδρος του ΔΗΣΥ. Και να που ματιάστηκαν τα πουλάκια μας! Ούτε ο αέρας του Τροόδους δεν βοήθησε την κυβέρνηση να στεριώσει τα ψέματα και τον ενθουσιασμό τους από τη... διάψευση των προβλέψεων του ΔΝΤ! Τα πήρε ο αέρας σε δύο μερούλες! Ναι, ναι! Εκεί που πανηγύριζε ο Υπουργός Οικονομικών και έστελλε ανακοινώσεις-δηλώσεις ικανοποίησης ότι διαψεύστηκαν οι προβλέψεις του ΔΝΤ και θα έχουμε ανάπτυξη 1,5% αντί 0,5%, το 2015, νάσου τα στατιστικά για το έλλειμμα της «Γενικής Κυβέρνησης»! 12,2 εκ. το έλλειμμα για το β τρίμηνο, 31, 2 εκ. για το εξάμηνο. Αν αυτά συγκριθούν με το πλεόνασμα που είχε πέρυσι και τα «απαιτούμενα» από την Τρόικα και το μνημόνιο, ε, τότε... σάστα τζι εγύρασιν, κε Πρόεδρε! Η μεγαλύτερη μείωση (6,7%) στα έσοδα της κυβέρνησης σημειώνεται στο φόρο εισοδήματος και στον πλούτο. Ενώ η αύξηση (2,8%) στις δαπάνες είναι για τις παροχές. Νίκη Η Τρόικα πάει Γερμανία... λέμε τώρα Πώς το λέει το Spiegel; Επανάσταση θα ξεσπούσε τη στιγμή που η Τρόικα θα απαιτούσε άνοιγμα των καταστημάτων τις Κυριακές στη Γερμανία; Μέχρι το ξενοδοχείο της Τρόικας θα έφταναν οι διαδηλώσεις, στις οποίες μάλιστα θα πρωτοστατούσαν ουκ ολίγοι εκπρόσωποι της Εκκλησίας, προσθέτει το γερμανικό περιοδικό. Μα σοβαρά; Στη Γερμανία θα ήταν αιτία πολέμου η λειτουργία των καταστημάτων τις Κυριακές; Βιοτέχνες, εργαζόμενοι, μικρομεσαίοι, θα διαμαρτύρονταν; Και ο Υπουργός Εργασίας της χώρας θα έβγαζε φιρμάνια; Και οι εκπρόσωποι προτεσταντών, καθολικών, ορθοδόξων, μαρτύρων του Ιεχωβά κ.λπ. θα ξεσηκώνονταν γιατί θα εμποδίζονταν οι πιστοί από την άσκηση των θρησκευτικών τους καθηκόντων; Τα διαβάζει αυτά η Ζέτα και ο Αρχιεπίσκοπος; Τελικά στη Γερμανία χρειάζεται μια Τρόικα, μήπως; Για να καταλάβει και η κ. Μέρκελ και οι συνοδοιπόροι της τι και πώς ζουν αυτοί, τους οποίους διαφεντεύουν με τις πολιτικές τους; Μ.Φρ. Με ενδιάμεσο σταθμό τα Σκόπια Η περιπέτειά τους δεν έχει τέλος... Το μικρό παιδάκι της φωτογραφίας κλαίει την ώρα που άνοιξαν για λίγο τα σύνορα και οικογένειες προσφύγων πέρασαν στα Σκόπια. Προηγήθηκαν σκηνές πανικού, αφού εναντίον των μεταναστών ρίχθηκαν δακρυγόνα... Με δάκρυα στα μάτια, κατάκοποι, αλλά περιχαρείς που μπόρεσαν να περάσουν τα σύνορα και να απεγκλωβιστούν από την ουδέτερη ζώνη, αναζητούν το πολυπόθητο εισιτήριο για το δικό τους παράδεισο... Ας αφήσει τα λόγια και ας δοκιμάσει Ο Πρόεδρος της Ελλάδας, Προκόπης Παυλόπουλος, μετά την παραίτηση του Πρωθυπουργού της χώρας, Αλέξη Τσίπρα, έδωσε εντολή στον πρόεδρο της Νέας Δημοκρατίας, Ευάγγελο Μεϊμαράκη, για να σχηματίσει κυβέρνηση. Ο ίδιος, όπως πληροφορούμαστε, διαβεβαίωσε ότι θα κάνει χρήση της εντολής, διότι πιστεύει πως πρέπει να εξαντλήσει το κόμμα του όλα τα μέσα «πριν καταφύγουμε στο έσχατο», δηλαδή τις εκλογές. Ταυτόχρονα, όμως, ο κ. Μεϊμαράκης είπε πως προτίθεται να διερευνήσει το εάν και κατά πόσον μπορεί να υπάρξει, έστω και τώρα, «εκδήλωση εμπιστοσύνης» προς την κυβέρνηση από την παρούσα Βουλή, ώστε να συνεχίσει το έργο της «για το καλό του τόπου», και να αποφευχθούν οι εκλογές, τις οποίες θεωρεί επιζήμιες. Εμείς πάντως πιστεύαμε πως ο κ. Μεϊμαράκης δεν θα έχανε την ευκαιρία που του προσφέρεται για να σχηματίσει δική του κυβέρνηση και να σώσει ο ίδιος τη χώρα. Ας αφήσει λοιπόν τα λόγια και ας δοκιμάσει. Για να δει εξάλλου μέχρι πού φθάνουν οι δυνάμεις του... Χρ. Μ. Γράφει: Νίκη Κουλέρμου Το ΔΗΚΟ γιατί σιωπά; Αν έγινε ό,τι έγινε μέχρι στιγμής στο ζήτημα της ιδιωτικοποίησης των ημικρατικών οργανισμών, αυτό οφείλεται όχι μόνο στην ιδεοληψία του ΔΗΣΥ αλλά κυρίως στην εξυπηρέτηση αυτής της ιδεοληψίας από το ΔΗΚΟ! Το κόμμα του Κέντρου, όπως αυτοχωροθετείται, έχει γείρει την πλάστιγγα προς τη δεξιά φιλοσοφική κοινωνικοοικονομική προσέγγιση, για να ταυτιστεί σε πλείστα τόσα κοινωνικο-οικονομικά θέματα με το ΔΗΣΥ. Από τότε που συγκροτούσαν τη συγκυβερνώσα Βουλή με το ΔΗΣΥ, η ηγεσία του ΔΗΚΟ αρνήθηκε τη φιλολαϊκή και προοδευτική οικονομική πολιτική του, την οποία ακολουθούσε σχεδόν ευλαβικά υπό τον Τ. Παπαδόπουλο. Οι ιδιωτικοποιήσεις ήταν και παραμένουν μείζον θέμα ιδεολογικής προσέγγισης για το ΔΗΣΥ. Κυβέρνηση και κυβερνών κόμμα θα βρεθούν στο θρόνο της ικανοποίησης με την ολοκλήρωση του ξεπουλήματος της Cyta, της ΑΛΚ και στη συνέχεια όχι γιατί θα φέρουν «φρέσκο χρήμα», όπως διατείνονται οι κυβερνώντες στην αγορά, αλλά γιατί θα παραδώσουν στο πιάτο τα εκατομμύρια κέρδη που πραγματοποιούν αυτοί οι οργανισμοί στο μεγάλο ιδιωτικό κεφάλαιο. Αυτό άλλωστε πάντοτε εξέφραζαν, αυτό εκφράζουν και εκπροσωπούν, και αυτό υπηρετούν! Βάσει ιδεοληψίας... Το ΔΗΚΟ λοιπόν θα κρίνει και αυτή τη φορά πού θα γείρει η πλάστιγγα για το μέλλον της Cyta. Αν η κυβέρνηση ΔΗΣΥ καταφέρει να περάσει από τη Βουλή και αυτό το νομοσχέδιο, με το οποίο θα διαχωρίζει τον οργανισμό σε εταιρεία κρατική και εταιρεία ιδιωτική, για να μεταφέρει όλες τις κερδοφόρες υπηρεσίες από την πρώτη στη δεύτερη και να υπερπηδήσει όλα τα συνταγματικά κωλύματα για να ξεπουλήσει τις κερδοφόρες υπηρεσίες του σε τρίτους, τότε τα εύσημα δεν θα ανήκουν στο ΔΗΣΥ αλλά -κυρίως- στο ΔΗΚΟ! Δεν θα μιλάμε πια για κυβέρνηση ΔΗΣΥ- Αναστασιάδη αλλά για κυβέρνηση ΔΗΣΥ-ΔΗΚΟ- Αναστασιάδη. Το ΔΗΚΟ θα είναι και πάλι κυβερνών, έστω και αντιπολιτευόμενο! Κι ας μην παίξουν με τα δικαιώματα των εργαζομένων, που θα τα διασφαλίσουν, τάχατες, γιατί αυτό το θέατρο το χουμε ξαναδεί. Εδώ δεν πρόκειται για τον οργανισμό που ανήκει στους εργαζόμενους ή στις συντεχνίες τους! Ας μην ξεχνούμε ότι για τον κ. Παπαδόπουλο και τον κ. Νεοφύτου ήταν κάποτε κόκκινο πανί οι συντεχνίες με τις οποίες συνομιλούσε ο προηγούμενος Πρόεδρος της Κυπριακής Δημοκρατίας. Αυτό το κουτόχορτο τούς τελείωσε! Τόση έγνοια και αγάπη για τους εργαζόμενους και τις συντεχνίες, πρέπει να τους είναι αβάστακτο! Οι ημικρατικοί οργανισμοί ανήκουν στο ΔΗ- ΜΟΣΙΟ! Ανήκουν σε ολόκληρο τον κυπριακό λαό και δεν νομιμοποιείται καμιά υπεύθυνη πολιτική δύναμη να τους κάνει κόλλυβα και να τους μοιράζει δεξιά και αριστερά. Κι αυτό το ξέρει πολύ καλά και ο περήφανος δηκοϊκός κόσμος... Αυτός ο κόσμος περιμένει, μάλλον, να δει έργα που εξυπηρετούν το δημόσιο συμφέρον και να είναι αντάξια της περηφάνιας του, και όχι η ψήφος του ΔΗΚΟ να εξυπηρετεί το συμφέρον μιας δράκας ξένων, στους οποίους θα ξεπουληθεί διά παντός η Cyta, που πρόσφερε επί μισόν αιώνα στον τόπο τα πολλαπλάσια από το μικρό, το ελάχιστο όφελος που θα έχει το Δημόσιο από το ξεπούλημα του οργανισμού. Η σιωπή του ΔΗΚΟ στο θέμα, σε αντίθεση με όλα τα άλλα κόμματα που πήραν θέση επί των προκλητικών θέσεων του ΔΗΣΥ για την ιδιωτικοποίηση της Cyta, προδίδει μάλλον και τη συνενοχή του κόμματος στον προαναγγελλόμενο θάνατο αυτού του κερδοφόρου οργανισμού.\n6 6 ΣΑΒΒΑΤΟ 22 ΑΥΓΟΥΣΤΟΥ 2015 ΠΟΛΙΤΙΚΗ Αρχή του τέλους για τη θεσμική κρίση στην Εισαγγελία Ξεκαθαρίζει η διαδικασία για την αίτηση παύσης του Β. Γενικού Εισαγγελέα Επαφές Σενάρογλου για τη μεταφορά νερού στα κατεχόμενα Επαφές με τον Τούρκο Υπουργό Γεωργίας, Μεντί Εκέρ, είχε στην Αγκυρα ο λεγόμενος υπουργός γεωργίας, Οντέρ Σενάρογλου, ο οποίος αναφέρθηκε στο έργο υδροδότησης από την Τουρκία στα κατεχόμενα, σημειώνοντας ότι η ροή νερού θα αρχίσει από τις 28 ερχομένου Οκτωβρίου. Από την πλευρά του, ο Τούρκος Υπουργός Γεωργίας υπογράμμισε τη σημασία που έχει το ψευδοκράτος για την Τουρκία και την προθυμία τους πάντα να βοηθούν τους Τ/κ. Στη Νέα Υόρκη ο Γ. Ομήρου Στη Νέα Υόρκη θα βρίσκεται από τις 30 Αυγούστου μέχρι 5 Σεπτεμβρίου ο Πρόεδρος της Βουλής των Αντιπροσώπων, Γιαννάκης Λ. Ομήρου, για να συμμετάσχει στην 4η Παγκόσμια Διάσκεψη Προέδρων Κοινοβουλίων. Η διάσκεψη διοργανώνεται από τη Διακοινοβουλευτική Ενωση, στην έδρα των Ηνωμένων Εθνών, από 31 Αυγούστου μέχρι 2 Σεπτεμβρίου, με θέμα «Η δημοκρατία στην υπηρεσία της ειρήνης και της αειφόρου ανάπτυξης: Οικοδομώντας τον κόσμο που θέλουν οι άνθρωποι» αναφέρει επίσημη ανακοίνωση. Κατά τη διάρκεια, αλλά και μετά το πέρας της Διάσκεψης, ο Πρόεδρος της Βουλής αναμένεται να έχει συναντήσεις με Προέδρους άλλων εθνικών κοινοβουλίων και διεθνών οργανισμών, αξιωματούχους του Οργανισμού Ηνωμένων Εθνών και της Αμερικανοεβραϊκής Επιτροπής, καθώς και επαφές με παράγοντες της ομογένειας. Κοινή άσκηση Κύπρου-Αυστρίας Κοινή άσκηση με τη συμμετοχή μαθητών από τις στρατιωτικές σχολές της Ελλάδας (Ελληνοκύπριων και Ελλαδιτών) και της Αυστρίας με θέμα «Ανάπτυξη Ηγετικών Ικανοτήτων στο Πλαίσιο της Κοινής Πολιτικής Ασφάλειας και Αμυνας (ΚΠΑΑ)» πραγματοποιούν Κύπρος και Αυστρία. Σύμφωνα με επίσημη ανακοίνωση, η άσκηση διοργανώνεται στο πλαίσιο της συμμετοχής της Κυπριακής Δημοκρατίας στο Ευρωπαϊκό Κολέγιο Ασφάλειας και Αμυνας (ESDC), από το Υπουργείο Αμυνας σε συνεργασία με τη Στρατιωτική Ακαδημία της Αυστρίας, από 23 μέχρι 29 Αυγούστου. Η άσκηση πραγματοποιείται στη Λάρνακα, υπό την αιγίδα του Ευρωπαϊκού Κολεγίου Ασφάλειας και Αμυνας, και εντάσσεται στην ευρωπαϊκή πρωτοβουλία «Military Erasmus». Σύμφωνα με ανακοίνωση του Υπ. Αμυνας η Κυπριακή Δημοκρατία μέχρι σήμερα συμμετείχε σε διάφορες εκπαιδευτικές ασκήσεις που πραγματοποιήθηκαν σε Ιταλία, Ισπανία, Αυστρία και Ελλάδα. Στόχος της άσκησης είναι, σύμφωνα με το Υπουργείο, «η ανάπτυξη των ατομικών δυνατοτήτων των εκπαιδευόμενων, καθώς και η εκπαίδευση των μελλοντικών ηγητόρων του στρατού...». Στις 3 Σεπτεμβρίου αναμένεται να ολοκληρωθεί η διαδικασία εξέτασης της αίτησης του Γενικού Εισαγγελέα Κώστα Κληρίδη στο Συμβούλιο του Ανωτάτου Δικαστηρίου για παύση του Βοηθού Γενικού Εισαγγελέα Ρίκκου Ερωτοκρίτου λόγω ανάρμοστης συμπεριφοράς, ενώ στις 14 Σεπτεμβρίου έχει οριστεί η συνέχιση της ποινικής υπόθεσης εναντίον του κ. Ερωτοκρίτου. Υπενθυμίζεται ότι το Συμβούλιο του Ανωτάτου Δικαστηρίου αποφάσισε στις 26/6 να ορίσει την 3η Σεπτεμβρίου για κάποιες διευκρινίσεις και να δώσει χρονικό περιθώριο τριών εβδομάδων στον αιτητή- Γενικό Εισαγγελέα να καταθέσει γραπτώς την αγόρευσή του και 5 εβδομάδες στον καθ`ου η αίτηση Βοηθό Γενικό Εισαγγελέα για τη γραπτή αγόρευση και 10 ημέρες για απάντηση. Σύμφωνα με πληροφορίες του ΚΥΠΕ, μετά την κατάθεση των γραπτών αγορεύσεων και των διευκρινίσεων κατά την ακροαματική διαδικασία στις 3 Σεπτεμβρίου αναμένεται να ολοκληρωθεί η διαδικασία εξέτασης της αίτησης και θα αναμένεται η απόφαση του Ανωτάτου. Κατά την τελευταία ακροαματική διαδικασία ενώπιον του Συμβουλίου, ο δικηγόρος του Βοηθού Γενικού Εισαγγελέα, Χρήστος Πουργουρίδης, δήλωσε ότι ο πελάτης του αποποιείται του δικαιώματος να επιτελεί καθήκοντα αναπληρωτή Γενικού Εισαγγελέα μέχρι την απόφαση του Συμβουλίου, επί της αίτησης για παύση του. Σύμφωνα με πληροφορίες του ΚΥΠΕ, ο Βοηθός Γενικός Εισαγγελέας μεταβαίνει σχεδόν καθημερινά στο Γραφείο του και ασκεί τα καθήκοντά του χωρίς να χειρίζεται τις ποινικές υποθέσεις τις οποίες του είχε αφαιρέσει ο Γενικός Εισαγγελέας και χωρίς να αναπληροί τον Γενικό Εισαγγελέα όταν αυτός απουσιάζει. Ο πρόεδρος του Συμβουλίου Μύρων Νικολάτος κατά την τελευταία ακροαματική διαδικασία τόνισε την ανάγκη ταχείας αποπεράτωσης της υπόθεσης αυτής, ενόψει του μεγάλου ενδιαφέροντος που επιδεικνύεται από την κοινωνία, σημειώνοντας ότι η δήλωση του Βοηθού Γενικού Εισαγγελέα ότι αποποιείται του δικαιώματος να ασκεί καθήκοντα αναπληρωτή Γενικού Εισαγγελέα, διευκολύνει το έργο του Συμβουλίου. Υπενθυμίζεται ότι ο κ. Ερωτοκρίτου στη γραπτή κατάθεσή του που ανέγνωσε ενώπιον του Συμβουλίου στις 26 Ιουνίου παραδέχθηκε ότι αυτά που είπε στη δημοσιογραφική διάσκεψη της 14ης Απριλίου στο Χίλτον, ήταν λάθος και ζήτησε την ειλικρινή του συγνώμη, μέσω του Συμβουλίου, από το Γενικό Εισαγγελέα, τη σύζυγό του και όλη την οικογένειά του για την οδύνη που τους προξένησε για τα όσα είπε υπό το κράτος της ισχυρής άποψης ότι όλα όσα προηγήθηκαν στην υπόθεση Providencia τού δημιούργησαν υποψίες για διάπραξη πιθανών ποινικών αδικημάτων από κάποιον εμπλεκόμενο, χωρίς να μπορεί να προσδιορίσει με ακρίβεια από ποιον. Σε ό,τι αφορά την ποινική υπόθεση εναντίον του κ. Ερωτοκρίτου, η υπόθεση έχει οριστεί για τις 14 Σεπτεμβρίου στις 9 το πρωί. Κατά την τελευταία ακροαματική διαδικασία (15 Ιουλίου) απαγγέλθηκαν οι κατηγορίες στο Βοηθό Γενικό Εισαγγελέα Ρίκκο Ερωτοκρίτου και τους συγκατηγορούμενους του Ανδρέα Κυπρίζογλου, Παναγιώτη Νεοκλέους και το δικηγορικό γραφείο, ως νομικό πρόσωπο, Andreas Neocleous & Co. Οι τέσσερις κατηγορούμενοι δεν παραδέχθηκαν ενοχή σε καμιά από τις εννέα κατηγορίες που τους απαγγέλθηκαν. Οι κατηγορίες περιλαμβάνουν δεκασμό δημοσίου λειτουργού, δωροληψία για επίδειξη εύνοιας από δημόσιο λειτουργό, δωροδοκία οικείων αξιωματούχων κ.ά. Στόχος του δικαστηρίου είναι η ταχύτερη εκδίκαση της υπόθεσης, γι αυτό και οι ακροαματικές διαδικασίες θα είναι σχεδόν καθημερινές. Αιτία οικονομικών προβλημάτων για Τ/κ η μη λύση του Κυπριακού Επαφές Τ/κ επιχειρηματιών και επιμελητηρίου με λεγόμενους υπουργούς Η μη λύση του Κυπριακού είναι μια από τις αιτίες των οικονομικών προβλημάτων που αντιμετωπίζουν οι Τουρκοκύπριοι, δήλωσε ο πρόεδρος του τ/κ εμπορικού και βιομηχανικού επιμελητηρίου, Φικρί Τόρος, προσθέτοντας ότι η διαιώνιση του προβλήματος δεν βοηθά στην ανάπτυξη επενδυτικού κλίματος στον τόπο. Οπως μεταδίδεται από τα κατεχόμενα, ο κ. Τόρος, ο οποίος, ως επικεφαλής αντιπροσωπείας, συναντήθηκε με τη λεγόμενη υπουργό εξωτερικών, Εμινέ Τσολάκ, είπε επίσης ότι θα εργαστούν για τα συμφέροντα των τ/κ οικονομικών κύκλων, γιατί, όπως σημείωσε, «δυναμικές εξελίξεις αναμένεται να υπάρξουν στο Κυπριακό». Πρόσθεσε ότι «είναι ζωτικής σημασίας η επιβίωση και η λύση ώστε να επωφεληθούν και οι δύο πλευρές από την επίλυση του Κυπριακού». Από την πλευρά της, η κ. Τσολάκ, αφού εξήρε το ρόλο του τ/κ εμπορικού και βιομηχανικού επιμελητηρίου στην τ/κ κοινωνία, είπε ότι με την επίλυση του Κυπριακού θα γίνει η διείσδυσή μας σε ολόκληρο τον κόσμο. Αντιπροσωπεία Τ/κ επιχειρηματιών συζήτησε εξάλλου με τον λεγόμενο υπουργό οικονομικών, βιομηχανίας και τουρισμού, Σουνάτ Ατούν, προβλήματα που προκύπτουν από τη μείωση της αγοραστικής δύναμης των Τουρκοκυπρίων λόγω της υποτίμησης της τουρκικής λίρας. Οι Τ/κ επιχειρηματίες αναφέρθηκαν στην ανάγκη να υποστηριχθεί ο ιδιωτικός τομέας στα κατεχόμενα. Ο κ. Ατούν είπε ότι είναι ανάγκη να υπάρξει «ένα νέο όραμα για την ανάπτυξη των οικονομικών σχέσεων» με τις ελεύθερες περιοχές. Η ΕΕ να καταδικάσει το νέο όργιο βίας σε βάρος Κούρδων Οι συλλήψεις Κούρδων δημάρχων στη Νοτιοανατολική Τουρκία αποτελούν επιστέγασμα της γενικότερης μαζικής καταστολής ενάντια στους Κούρδους που εξαπόλυσε η Αγκυρα μετά τις 20 Ιουλίου. Μέχρι σήμερα έχουν χάσει τη ζωή τους εκατοντάδες πολίτες, στρατιώτες και αντάρτες. Αλλοι τόσοι τραυματίστηκαν. Χιλιάδες έχουν συλληφθεί και γύρω στους 500 έχουν προφυλακιστεί. Αυτά καταγγέλλει ο ευρωβουλευτής του ΑΚΕΛ και αντιπρόεδρος της Μικτής Επιτροπής ΕΕ-Τουρκίας, Τάκης Χατζηγεωργίου, σημειώνοντας και την εκτίμηση ότι με την πρόφαση του πολέμου κατά της τρομοκρατίας, ο Ερντογάν πυροδοτεί τον εθνικισμό, ελπίζοντας Επερώτηση στην Κομισιόν από τον ευρωβουλευτή Τάκη Χατζηγεωργίου σε μείωση των ποσοστών του HDP κάτω από το 10%, ώστε το ΑΚΡ να ξαναπάρει αυτοδύναμα την εξουσία. Και όλα αυτά, όπως επισημαίνει, λίγες μόνο μέρες μετά τη συνομιλία της Επιτρόπου Μογκερίνι με τον Α. Νταβούτογλου (25/07/2015) και τη δήλωσή της για τη θεμελιώδη σημασία της διατήρησης της κουρδικής ειρηνευτικής διαδικασίας και την ανάγκη αποφυγής μέτρων που την θέτουν σε κίνδυνο. Το σοβαρότατο αυτό ζήτημα έθιξε με ερώτηση που απέστειλε ο ίδιος χθες ενώπιον της αρμόδιας Επιτροπής της ΕΕ ζητώντας να μάθει πώς η Επιτροπή αξιολογεί την τρέχουσα κατάσταση στην Τουρκία, καθώς και αν προτίθεται να καταδικάσει αυτό το νέο όργιο βίας, ως επαίσχυντο τρόπο πραγμάτωσης ευτελών πολιτικών επιδιώξεων. Επιπρόσθετα, ζήτησε από την Επιτροπή να απαντήσει αν θεωρεί ότι η μέχρι στιγμής παρουσία του HDP στο πολιτικό σκηνικό είναι θετική και απαραίτητη όχι μόνο για την κουρδική ειρηνευτική διαδικασία αλλά και τον εκδημοκρατισμό της Τουρκίας.\n7 ΠΟΛΙΤΙΚΗ ΣΑΒΒΑΤΟ 22 ΑΥΓΟΥΣΤΟΥ Ο Γιάννης Δραγασάκης «αδειάζει» τον Βαγγέλη Μεϊμαράκη Αυστηρό μήνυμα στον πρόεδρο της ΝΔ να μην τον εμπλέκει στα σχέδια που εξυφαίνει, έστειλε ο αντιπρόεδρος της ελληνικής κυβέρνησης, Γιάννης Δραγασάκης. Με αναρτήσεις στους προσωπικούς του λογαριασμούς στα μέσα κοινωνικής δικτύωσης (Facebook, Twitter), ο αντιπρόεδρος της κυβέρνησης, Γιάννης Δραγασάκης, σχολίασε αναφορά του προέδρου της ΝΔ, ο οποίος μετά τη συνάντησή του με τον Πρόεδρο της Δημοκρατίας, μίλησε για το ενδεχόμενο σχηματισμού κυβέρνησης με Πρωθυπουργό που θα προέρχεται από τον ΣΥΡΙΖΑ, ρίχνοντας στο τραπέζι το όνομα του ιδίου. Ο κ. Δραγασάκης καλεί τον κ. Μεϊμαράκη «Μην με εμπλέκεις στα σχέδιά σου, τα οποία γνωρίζεις ότι δεν θα αποδεχθώ» να μην τον εμπλέκει σε ρόλους και σχέδια που και εκείνος γνωρίζει ότι δεν θα μπορούσε ποτέ να αποδεχτεί, και επισημαίνει ότι η «πρόταση» του προέδρου της ΝΔ υπηρετεί στόχους τακτικής του κόμματος της αξιωματικής αντιπολίτευσης. Η σχετική ανάρτηση του κ. Δραγασάκη έχει ως εξής: «Ευχαριστώ τον κ. Μεϊμαράκη για την πρότασή του. Κατανοώ ότι αυτή υπηρετεί κάποιους στόχους τακτικής του κόμματος της αξιωματικής αντιπολίτευσης. Θα ήθελα όμως να τον παρακαλέσω, στο όνομα της αμοιβαίας εκτίμησής μας, να μην με εμπλέκει σε ρόλους και σχέδια που και ο ίδιος πολύ καλά γνωρίζει ότι δεν θα μπορούσα ποτέ να αποδεχτώ». Και άνοιγμα στη Ζωή Να διερευνήσει το ενδεχόμενο σχηματισμού κυβέρνησης από την παρούσα Βουλή ζήτησε ο Βαγγέλης Μεϊμαράκης από τη Ζωή Κωνσταντοπούλου. «Αυτονόητη υποχρέωσή μου να ανταποκριθώ στο αίτημά σας» απάντησε. Εξαντλεί την εντολή ο Μεϊμαράκης Δύσκολα μπορεί να υπάρξει νέα κυβέρνηση από την παρούσα Βουλή Δύσκολα μπορεί να υπάρξει νέα κυβέρνηση από την παρούσα Βουλή και αυτό φαίνεται να το έχει συνειδητοποιήσει ο αρχηγός της Ν.Δ., θέλει, ωστόσο, να εξαντλήσει όλα τα περιθώρια. Ως εκ τούτου, συνεχείς ήταν, χθες, οι επαφές του. Το πρωί της Παρασκευής ο κ. Μεϊμαράκης συνάντησε τον Πρόεδρο της Δημοκρατίας, Προκόπη Παυλόπουλο. Στο σύντομο διάλογο που είχαν μπροστά στις κάμερες, ο Β. Μεϊμαράκης τόνισε πως δεν πρόκειται για μία τυπική συνάντηση, επισημαίνοντας πως πρέπει να εξαντληθούν όλα τα μέσα. «Οι εκλογές είναι η ύστατη λύση και δεν βοηθούν τη χώρα», είπε, υπογραμμίζοντας πως η Ν.Δ. εξετάζει το ενδεχόμενο, η απόφαση αυτή «να υποκρύπτει συμφέροντα και πολιτικές διαπλοκές». Με τον επικεφαλής του Ποταμιού, Σταύρο Θεοδωράκη, συναντήθηκε το απόγευμα. Εξερχόμενος από τη Βουλή ο κ. Θεοδωράκης είπε ότι είναι αδύνατο να υπάρξει κυβέρνηση από την παρούσα Βουλή και ότι μόλις τα περιθώρια εξαντληθούν, θα πρέπει η χώρα να πάει σε εκλογές. Παράλληλα, είπε ότι το Ποτάμι θα είναι ανοιχτό σε συνεργασίες. Σύμφωνα με όσα προβλέπει το Σύνταγμα, κάθε διερευνητική εντολή ισχύει για τρεις ημέρες. Σήμερα ο πρόεδρος της Ν.Δ. θα συναντηθεί με την πρόεδρο του ΠΑΣΟΚ, Φώφη Γεννηματά. Τσίπρας: Επαναστατικό είναι να ανοίγεις δρόμους, ακόμη κι αν δεν υπάρχουν Να αποδομήσει τον μέχρι πρότινος εσωκομματικό του αντίπαλο Παναγιώτη Λαφαζάνη επεχείρησε ο Αλέξης Τσίπρας με την ομιλία του στην Πολιτική Γραμματεία του ΣΥΡΙΖΑ λέγοντας ότι επαναστατικό δεν είναι να επιλέγεις την απόδραση από την πραγματικότητα ή να δημιουργείς μια εικονική πραγματικότητα. «Επαναστατικό είναι να ανοίγεις δρόμους, ακόμη κι όταν δεν υπάρχουν» δήλωσε ο Αλέξης Τσίπρας συμπληρώνοντας ότι ο ΣΥΡΙΖΑ έχει την ευκαιρία «να αποκτήσει μια νέα σχέση με την κοινωνία που τον στηρίζει, καθώς και να αποκτήσει ένα ευκρινές ιδεολογικό και πολιτικό στίγμα μιας σύγχρονης ριζοσπαστικής Αριστεράς, απαλλαγμένης από συντηρητικά κατάλοιπα ή αυταπάτες». Ανέφερε ακόμη ότι η Αριστερά δεν είχε ποτέ την πολυτέλεια να επιλέγει το χρόνο ή τις συνθήκες που θα δώσει τις μάχες. Ο Αλέξης Τσίπρας πρότεινε στην Πολιτική Γραμματεία τη συγκρότηση τριών επιτροπών, εκλογικού προγράμματος, κατάρτισης ψηφοδελτίων και επικοινωνίας, ενώ αποφασίστηκε να πραγματοποιηθεί νέα συνεδρίαση του οργάνου τη Δευτέρα, καθώς και σύγκληση της Κεντρικής Επιτροπής τις επόμενες ημέρες. Και εγένετο «Λαϊκή Ενότητα» «Λαϊκή Ενότητα» είναι το κόμμα που ίδρυσαν οι αποχωρούντες από τον ΣΥΡΙΖΑ βουλευτές. Αρχηγός και πρόεδρος της ΚΟ ορίστηκε ο Παναγιώτης Λαφαζάνης. «Θα αναδειχθούμε σε μια πολύ μεγάλη και καθοριστική δύναμη για τις εξελίξεις» τόνισε ο Παναγιώτης Λαφαζάνης και προσθέσει ότι «η Λαϊκή Ενότητα φιλοδοξεί να γίνει ένα άλλο μέτωπο μεγάλων ενωτικών αγώνων, που θα σαρώσει τα Μνημόνια, προοδευτικό, πατριωτικό για την εθνική ανεξαρτησία». Το νέο κόμμα αριθμεί 25 βουλευτές. «Αποτύπωση της επιλογής που είχαν κάνει να ανατρέψουν την κυβέρνηση του Αλέξη Τσίπρα» σχολιάζουν κύκλοι του Μεγάρου Μαξίμου στο ΑΠΕ-ΜΠΕ αναφορικά με την συγκρότηση της Λαϊκής Ενότητας. Ο τέως Υπουργός Οικονομικών, Γιάνης Βαρουφάκης, σε συνέντευξή του στο Nouvel Observateur, δήλωσε πως ο ίδιος δεν μπορεί να είναι μέρος ενός κόμματος το οποίο θα έχει ως στόχο την εφαρμογή της απόφασης της 13ης Ιουλίου, «ακόμη κι αν αυτό το κόμμα έχει ευρεία αποδοχή από το λαό». Podemos: Λυπούμαστε για τη διάσπαση του ΣΥΡΙΖΑ Τη λύπη του για τη διάσπαση του ΣΥΡΙΖΑ εκφράζει το κόμμα της ισπανικής ριζοσπαστικής αριστεράς Podemos, χαιρετίζοντας παράλληλα «το θάρρος» του Ελληνα Πρωθυπουργού, Αλέξη Τσίπρα, την επομένη της υποβολής της παραίτησής του. Ο Αλέξης Τσίπρας έδωσε «ένα μάθημα θάρρους, ευθύνης και εμπιστοσύνης στο λαό του», δήλωσε ο Ινίγο Ερεχόν, δεύτερος τη τάξει στο κόμμα Podemos. Το ισπανικό κόμμα, το οποίο είχε εκφράσει δημόσια την υποστήριξή του στον Ελληνα Πρωθυπουργό κατά τη διάρκεια των πρόσφατων διαπραγματεύσεων στις Βρυξέλλες, εξέφρασε πάντως τη λύπη του για τη διάσπαση του ΣΥΡΙΖΑ. Η διάσπαση του ΣΥ- Χαιρετίζει, παράλληλα, «το θάρρος» του Ελληνα Πρωθυπουργού, Αλέξη Τσίπρα ΡΙΖΑ «δεν είναι καλή είδηση» τόνισε ο Ερεχόν. Το κυβερνών Λαϊκό Κόμμα (PP) αποπειράθηκε να αξιοποιήσει τα προβλήματα που αντιμετώπισε ο ΣΥΡΙΖΑ επισείοντάς τα σαν φόβητρο για να πείσει τους πολίτες να μην αναδείξουν το Podemos στην εξουσία στις βουλευτικές εκλογές στην Ισπανία, που αναμένεται να διεξαχθούν στο τέλος της χρονιάς. «Ο λαϊκισμός οδηγεί σε αδιέξοδο» είπε χαρακτηριστικά ο Υπουργός Οικονομίας, Λουίς ντε Γκίνδος, κατά τη διάρκεια της έγκρισης από το ισπανικό κοινοβούλιο της συμφωνίας της Ευρωζώνης με την Ελλάδα την Τρίτη, κάνοντας μια έμμεση πλην σαφή αναφορά στο Podemos. Απαντώντας στις επιθέσεις που δέχεται το κόμμα του, ο δεύτερος τη τάξει του Podemos κατηγόρησε το PP και τους Σοσιαλιστές ότι αποπειρώνται να «εκμεταλλευθούν διεθνή ζητήματα για να αποκρύψουν τα ντροπιαστικά προβλήματα στην Ισπανία», αναφερόμενος στις πολυάριθμες υποθέσεις διαφθοράς οι οποίες ταλανίζουν τα δύο κόμματα. Οι εκλογές δεν επηρεάζουν το πρόγραμμα βοήθειας Οι πρόωρες εκλογές που ζήτησε ο Ελληνας Πρωθυπουργός, Αλέξης Τσίπρας, λίγες ώρες μετά την εκταμίευση της πρώτης δόσης από το νέο πακέτο διάσωσης, δεν θα επηρεάσουν το πακέτο οικονομικής βοήθειας. Αυτό ξεκαθάρισε ο επικεφαλής της Ομάδας Εργασίας της Ευρωζώνης (Euroworking Group), Τόμας Βίζερ. Ερωτηθείς αν οι εκλογές θα αλλάξουν τους αριθμούς της συμφωνίας διάσωσης, ο ανώτερος αξιωματούχος της ΕΕ, επικεφαλής της Ομάδας Εργασίας της Ευρωζώνης που προετοιμάζει τις αποφάσεις για τις συνεδριάσεις των υπουργών Οικονομικών της Ευρωζώνης, απάντησε στο αυστριακό τηλεοπτικό δίκτυο ORF: «Οχι... Αυτό ήταν πραγματικά ένα αναμενόμενο βήμα και για πολύ κόσμο ένα επιθυμητό βήμα για να υπάρξει μια σαφέστερη δομή στην ελληνική κυβέρνηση... Τον Οκτώβριο έχουμε μια συνεδρίαση για μια πιθανή ελάφρυνση του χρέους και (μετά τις εκλογές της 20ής Σεπτεμβρίου) ελπίζουμε για την περαιτέρω πρόοδο του προγράμματος». Καθυστέρηση μεταρρυθμίσεωςκαθυστέρηση εκταμιεύσεων Δεν αποτελεί έκπληξη για τη γερμανική κυβέρνηση η κίνηση του Αλέξη Τσίπρα να οδηγήσει τη χώρα σε πρόωρη προσφυγή στις κάλπες, δηλώνει ο εκπρόσωπος της καγκελαρίας, Στέφεν Ζάιμπερτ, επισημαίνοντας ότι το Βερολίνο αναμένει την εφαρμογή των μεταρρυθμίσεων. Δεν παραλείπει, ωστόσο, τις προειδοποιήσεις. Τυχόν καθυστέρηση στην εκτέλεση του προγράμματος λόγω των εκλογών συνεπάγεται καθυστέρηση των επόμενων εκταμιεύσεων, διαμηνύει την ίδια στιγμή εκπρόσωπος του γερμανικού Υπουργείου Οικονομικών. «Η κίνηση του Αλέξη Τσίπρα δεν προκαλεί έκπληξη. Φυσικά η (γερμανική) κυβέρνηση, όπως και οι υπόλοιποι εταίροι της Ελλάδας, αναμένει ότι θα εφαρμοστούν οι συμφωνίες που περιλαμβάνονται στο πρόγραμμα» δήλωσε ο Στέφεν Ζάιμπερτ κατά την ενημέρωση των δημοσιογράφων. Ταυτόχρονα, εκπρόσωπος του Υπουργείου Οικονομικών της Γερμανίας επεσήμανε ότι το Βερολίνο αναμένει ότι οι μεταρρυθμίσεις στις οποίες έχει συμφωνήσει η κυβέρνηση θα εφαρμοστούν έως το φθινόπωρο, ξεκαθαρίζοντας ότι «εάν υπάρξουν καθυστερήσεις στο πρόγραμμα λόγω των νέων εκλογών, αυτό θα σημαίνει ότι καθυστερήσουν οι επόμενες εκταμιεύσεις».\n8 8 ΣΑΒΒΑΤΟ 22 ΑΥΓΟΥΣΤΟΥ 2015 ΠΟΛΙΤΙΚΗ Οι Τραχωνίτες δεν ξεχνούν τα χρήματα που πήρε ο Μακαριότατος Πικραμένοι και απογοητευμένοι νιώθουν οι Τραχωνίτες αλλά δεν ξεχνούν αυτό που έπαθαν διά χειρός Μακαριοτάτου, όταν πήρε τις εισφορές μιας ζωής που μάζεψαν στην εκκλησία της Παναγίας του Τράχωνα στην προσφυγιά. Αντίθετα, το προσφυγικό Στη συνέλευση του προσφυγικού σωματείου θα εξεταστεί το θέμα. Θα έφτιαχναν κέντρο για τους πρόσφυγες σωματείο του Τράχωνα, το οποίο προγραμματίζει να επαναδραστηριοποιηθεί με συνέλευσή του περί το τέλος του μήνα θα συζητήσει, όπως έγκυρα πληροφορούμαστε και αυτό το θέμα καθώς, το Σωματείο σε συνεργασία με τη συγκεκριμένη Εκκλησία οραματίζονταν, με τα χρήματα που είχαν μαζέψει, να δημιουργήσουν πολυδύναμο κέντρο για τους πρόσφυγες Τραχωνίτες και δη τους ηλικιωμένους. Υπάρχει απόφαση και σχετικό πρακτικό για τούτο και μάλιστα, σύμφωνα με έγκυρες πληροφορίες μας, είναι και υπογραμμένο από τον Μακαριότατο. Για το θέμα, οι Τραχωνίτες ζήτησαν νομική συμβουλή, ενώ παράλληλα ενημέρωσαν σχετικά και την Κοινοβουλευτική Επιτροπή Προσφύγων ζητώντας τη βοήθεια και τη συνδρομή της Επιτροπής και των κομμάτων για «να επιστραφούν τα χρήματα που κατά παράδοξο τρόπο αποσύρθηκαν από τη ΣΠΕ Μακράσυκας και να αξιοποιηθούν από την εκκλησία μας όπως ήταν η επιθυμία αυτών που τα συνεισέφεραν...». Αυτό αναφέρεται στο υπόμνημα, ημερ. 3 Ιουνίου 2015 που κατατέθηκε στην Κοινοβουλευτική Επιτροπή Προσφύγων. Αντισυνταγματική η συζήτηση! Βέβαια και η παρέμβαση της Επιτροπής Προσφύγων είχε άδοξο τέλος καθώς ο πρόεδρος της Βουλής κ. Ομήρου επιστράτευσε το άρθρο 110 του Συντάγματος για το Αυτοκέφαλο της Εκκλησίας (!) προκειμένου να υποστηρίξει ότι: με την εγγραφή γενικότερου θέματος που είχε σχέση με «τη λειτουργία των εκκλησιαστικών επιτροπών των εκκλησιών που ανέγειραν οι πρόσφυγες στις ελεύθερες περιοχές», η Επιτροπή «ενεργούσε αντίθετα» προς το δικαίωμα της Εκκλησίας να διοικεί τις εσωτερικές της υποθέσεις και την περιουσία της...! Με τη ίδια επιστολή, ο κ. Ομήρου ζητούσε τον «άμεσο τερματισμό της συζήτησης». Ωστόσο, αυτές οι αθέμιτες παρεμβάσεις δεν έχουν πτοήσει τους Τραχωνίτες. Ιδιαίτερα τώρα που ο Μακαριότατος δήλωσε ότι θα πωλήσει περιουσία για να ξοφλήσει χρέη της Εκκλησίας διερωτώνται αν θα επιστρέψει και τα χρήματα της Παναγίας του Τράχωνα ως είχε δεσμευτεί... Το θέμα θα βρεθεί στο επίκεντρο της συζήτησης των Τραχωνιτών πολύ σύντομα στην επικείμενη συνέλευση του πρσφυγικού τους σωματείου. Σημειώνεται ότι στην ίδια συνέλευση το προσφυγικό σωματείο θα εξετάσει και το ενδεχόμενο λειτουργίας της Παναγίας της Τραχωνίτισσας στον Τράχωνα στις 8 Σεπτεμβρίου. Γι αυτό το σκοπό έχει ήδη ζητήσει από το Υπουργείο Εξωτερικών να παρέμβει προς τα Ηνωμένα Εθνη. Νίκη Κουλέρμου Ζητήματα ασφάλειας εμποδίζουν τη διάνοιξη του οδοφράγματος Δερύνειας Εναλλακτική διαδρομή εισηγείται η τ/κ πλευρά, διαφωνεί η ε/κ πλευρά Η ΕΔΟΝ εκφράζει την αλληλεγγύη της προς την ελληνική νεολαία Η ΕΔΟΝ εκφράζει γι άλλη μια φορά την αλληλεγγύη της στον ελληνικό λαό, ο οποίος εξακολουθεί να δοκιμάζεται από τις αδιέξοδες πολιτικές λιτότητας της ΕΕ που έχουν στο επίκεντρό τους την προώθηση των συμφερόντων των ισχυρών και των πολυεθνικών μονοπωλίων. Σύμφωνα με ανακοίνωση της ΕΔΟΝ, «ο μονόδρομος των μνημονίων δεν μπορεί να αποτελέσει επιλογή για το λαό της Ελλάδας και για κανένα λαό, καθώς είναι ξεκάθαρο πως οδηγεί όλο και περισσότερο στη φτώχεια και στην εξαθλίωση». «Ιδιαίτερα, εκφράζουμε την αλληλεγγύη μας στην ελληνική νεολαία, η οποία βρίσκεται αντιμέτωπη με τις συνέπειες των μνημονίων και των σκληρών αντιλαϊκών μέτρων που προωθούνται. Στους ενάμισι εκατομμύριο άνεργους, σχεδόν το 50% είναι νέοι άνθρωποι, ενώ πολλές χιλιάδες είναι αυτοί που εξωθούνται στη μετανάστευση. Η εργαζόμενη νεολαία στερείται των δικαιωμάτων και της ασφάλισης, λαμβάνοντας μισθούς πείνας μικρότερους των 500 ευρώ, ενώ χιλιάδες είναι αυτοί που υποαπασχολούνται με 180 ευρώ το μήνα. Δεν είναι τυχαίο, πως το 51% των νέων συμβάσεων εργασίας που υπογράφονται αφορούν τη μερική απασχόληση» αναφέρει χαρακτηριστικά η ΕΔΟΝ. Ολα αυτά, προσθέτει «είναι δυστυχώς όσα οραματίζεται και η κυβέρνηση Αναστασιάδη ΔΗΣΥ στην Κύπρο, η οποία υλοποιεί το μνημόνιο ως δικό της πολιτικό και ιδεολογικό μανιφέστο». Η ανακοίνωση καταλήγοντας αναφέρει ότι σε αυτά τα πλαίσια, το Κ.Σ. της ΕΔΟΝ, υπέγραψε χθες ψήφισμα αλληλεγγύης προς την ελληνική νεολαία και την Κομμουνιστική Νεολαία Ελλάδoς (KNE), μαζί με δεκάδες οργανώσεις νεολαίας από όλο τον κόσμο, παρά τις διαφορετικές προσεγγίσεις που υπάρχουν σε διάφορα ζητήματα. Σύμφωνα με σχετική ανακοίνωση της ΚΝΕ το ψήφισμα αλληλεγγύης στον αγώνα της ελληνικής νεολαίας ενάντια στα νέα αντιλαϊκά μέτρα του 3ου μνημονίου υπογράφουν: Νεολαία του Αλγερινού Κόμματος για τη Δημοκρατία και το Σοσιαλισμό, ΚΝ Βολιβίας (JCB), Eνωση KN Βραζιλίας (UJC), ΚΝ Βρετανίας (YCL), Σοσιαλιστική Γερμανική Εργατική Νεολαία (SDAJ), Νέοι Κομμουνιστές Δανίας (Ung. Den), KN Εκουαδόρ (JCE), Κολεκτίβες Νέων Κομμουνιστών (Ισπανία, CJC), Eνωση KN Ισπανίας (UJCE), Μέτωπο Κομμουνιστικής Νεολαίας (Ιταλία, FGC), ΕΔΟΝ, ΚΝ Λουξεμβούργου (JCL), Ομοσπονδία ΚΝ Μεξικού (FJC), ΚΝ Ολλανδίας (CJB), ΚΝ Πακιστάν (CYP), ΚΝ Περού (JCP), ΚΝ Πορτογαλίας (JCP), Επαναστατική Κομμουνιστική Ενωση Νεολαίας Ρωσίας (Μπολσεβίκοι) (RCYLb), Επαναστατική ΚΝ Σουηδίας (RKU), Συριακή Κομμουνιστική Ενωση Νεολαίας-Καλίντ Μπαγκντάς (SCYU KBY), Κομμουνιστική Νεολαία (Τουρκία, KG) και Κομμουνιστική Ενωση Νεολαίας (Τσεχία, KSM). Στην πρότασή της για χρήση του υφιστάμενου δρόμου προς την Αμμόχωστο, που περνάει δίπλα από τα Βαρώσια, επιμένει η ε/κ πλευρά, αναφορικά με τη διάνοιξη του οδοφράγματος στη Δερύνεια, προτάσσοντας πως πρόκειται για την «πιο ορθολογιστική λύση». Η τ/κ πλευρά έχει καταθέσει αντιπρόταση για εναλλακτική διαδρομή, εγείροντας θέματα ασφαλείας. Την ερχόμενη εβδομάδα κλείνουν τρεις μήνες από την ανακοίνωση των ηγετών για διάνοιξη των δύο οδοφραγμάτων σε Δερύνεια και Λεύκα, ως μέρος των Μέτρων Οικοδόμησης Εμπιστοσύνης. Το θέμα συζητείται στην Τεχνική Επιτροπή Διάνοιξης Οδοφραγμάτων, όπου έχουν πραγματοποιηθεί μέχρι σήμερα δύο συναντήσεις, ενώ στα μέσα Σεπτεμβρίου προγραμματίζεται η επόμενη συνάντησή τους. Εγκυρη πηγή που επικαλείται το ΚΥΠΕ και φέρεται να γνωρίζει για την πρόοδο στη διάνοιξη των οδοφραγμάτων είπε ότι ο κόσμος δεν πρέπει να πιστεύει ότι δεν κινείται τίποτα, όμως «δεν θέλουμε να δημιουργήσουμε απατηλές προσδοκίες ότι όλα θα γίνουν αύριο». Ανέφερε εξάλλου ότι δεν υπάρχει εκτίμηση για κάποιο χρονοδιάγραμμα, καθώς τίθενται μια σειρά από τεχνικά και άλλα θέματα, που πρέπει να συζητηθούν. Επιθυμία της ε/κ πλευράς είναι η διάνοιξη «να γίνει αύριο» αν είναι δυνατόν, όμως στο θέμα της Λεύκας τίθενται τεχνικά θέματα, ενώ στη Δερύνεια πρέπει να διευθετηθεί το ζήτημα της τ/κ αντιπρότασης, με την οποία η ε/κ πλευρά διαφωνεί, συμπλήρωσε. Συγκεκριμένα, όσον αφορά τη Δερύνεια, η ίδια πηγή ανέφερε ότι η ε/κ πλευρά προκρίνει τον απευθείας δρόμο που οδηγεί στην κατεχόμενη Αμμόχωστο ως την πιο «εύκολη, ανέξοδη και ορθολογιστική επιλογή». Η τουρκική πλευρά αντιπροτείνει μια εναλλακτική διαδρομή, η οποία όμως δεν υπάρχει αυτή τη στιγμή, καθώς εγείρει θέματα ασφαλείας, όπως οι επετειακές εκδηλώσεις μνήμης Ισαάκ-Σολωμού, η παρουσία φρουράς του κατοχικού στρατού και άλλα ζητήματα. Η ε/κ πλευρά επιμένει στη λύση του απευθείας δρόμου και εκφράζει την ετοιμότητά της να αναζητήσει λύσεις στα ζητήματα ασφαλείας που θέτει η τ/κ πλευρά, για παράδειγμα με την κατασκευή περίφραξης, εκεί όπου χρειάζεται. «Αν υπάρχουν ανησυχίες, όλες αυτές μπορούν μέσα στα πλαίσια της πρότασής μας να αντιμετωπιστούν», δήλωσε στο ΚΥ- ΠΕ η ίδια πηγή, λέγοντας παράλληλα πως για το θέμα δεν έχει υπάρξει ακόμη κατάληξη. Στη Λεύκα τα πράγματα είναι κάπως πιο εύκολα, καθώς υπάρχει ο υφιστάμενος δρόμος, τίθενται όμως μια σειρά από τεχνικά και πρακτικά ζητήματα, δήλωσε η ίδια πηγή που γνωρίζει τα θέματα γύρω από τη διάνοιξη των οδοφραγμάτων. Τέτοια ζητήματα αφορούν συγκεκριμένα τη διαπλάτυνση του δρόμου, ο οποίος είναι πολύ στενός, ενώ η μορφολογία του εδάφους επιβάλλει ενδεχομένως την εκσκαφή της βουνοπλαγιάς. Παράλληλα, έχει συζητηθεί και το θέμα του καθαρισμού της περιοχής από νάρκες, όπως συμβαίνει σε όλες τις περιπτώσεις διάνοιξης οδοφραγμάτων, ένα θέμα όμως που εμπίπτει στην αρμοδιότητα των Ηνωμένων Εθνών. Η ίδια πηγή ανέφερε, εξάλλου, ότι η ε/κ πλευρά θέτει στις συναντήσεις της Τεχνικής Επιτροπής το θέμα της διάνοιξης όλων των οδοφραγμάτων, όπως είναι τα Κόκκινα, το Πυρόι, η Αγλαντζιά, η περιοχή της Πύλης Πάφου και τα άλλα πιθανά σημεία διέλευσης που συμπεριλαμβάνονται στον κατάλογο που καταρτίστηκε από το Μάιο. Η Αθήνα διαμαρτύρεται για καταστροφή ιερού ναού στην Αλβανία Τη βαθιά ανησυχία του Υπουργείου Εξωτερικών στην Αθήνα προκαλούν οι πληροφορίες ότι οι αλβανικές Αρχές, στο μειονοτικό χωριό Δρυμάδες στη Χειμάρρα, προκάλεσαν ζημιές στον εκεί Ιερό Ναό του Αγίου Αθανασίου. Ο εκπρόσωπος του Υπουργείου Εξωτερικών, Κωνσταντίνος Κούτρας, σύμφωνα με τον ανταποκριτή του ΚΥΠΕ, ανέφερε ότι η βίαιη απομάκρυνση και η παρεμπόδιση πιστών να προσέλθουν στον τόπο της θρησκευτικής τους λατρείας, η αφαίρεση εικόνων και ιερών σκευών από το χώρο του Ναού, καθώς και οι εκτεταμένες καταστροφές στις οποίες προέβησαν υπάλληλοι του Δήμου Χειμάρρας είναι πράξεις απαράδεκτες και καταδικαστέες και σαφέστατα δεν συνιστούν συστατικά στοιχεία χώρας που θέλει να γίνει μέλος της ευρωπαϊκής οικογένειας. Σύμφωνα με δημοσιογραφικές πληροφορίες, οι Αρχές του Δήμου Χειμάρρας άρχισαν να καταστρέφουν το ναό, ισχυριζόμενοι ότι το κτίσμα είναι αυθαίρετο. Κατά τις ίδιες πληροφορίες, εκατοντάδες ελληνικής καταγωγής κάτοικοι του χωριού Δρυμάδες συγκεντρώθηκαν αμέσως μπροστά από το ναό και ανάγκασαν τους υπαλλήλους του Δήμου Χειμάρρας να σταματήσουν την κατεδάφιση.\n9 Ιούλιος, ο πιο ζεστός μήνας ΡΕΠΟΡΤΑΖ ΣΑΒΒΑΤΟ 22 ΑΥΓΟΥΣΤΟΥ Ο Ιούλιος ήταν ο πιο ζεστός μήνας που καταγράφηκε ποτέ παγκόσμια, ενώ το 2015 μέχρι τώρα είναι η θερμότερη χρονιά, είπε η αμερικανική Εθνική Υπηρεσία για τους Ωκεανούς και την Ατμόσφαιρα (NOAA), περίπου τρεις μήνες προτού οι ηγέτες χωρών του κόσμου συναντηθούν στο Παρίσι για να προσπαθήσουν να έρθουν σε συμφωνία για το κλίμα. Στην μηνιαία έκθεσή της για το κλίμα παγκόσμια, που δόθηκε στη δημοσιότητα χθες, η Υπηρεσία είπε ότι πολλές χώρες, καθώς και ωκεανοί παγκόσμια βίωσαν καύσωνες, ενώ η θερμοκρασία όλων των ωκεανών «χτύπησε» ψηλά νούμερα τον περασμένο μήνα. Αυτός ο Το 2015 είναι η θερμότερη χρονιά και ο περασμένος μήνας ο θερμότερος παγκόσμια Ιούλιος ήταν ο μήνας με τις πιο ψηλές θερμοκρασίες από το 1880, που ξεκινούν οι καταγραφές, με 16,61 βαθμούς Κελσίου (61,85 βαθμούς Φαρενάιτ), σύμφωνα με την υπηρεσία. Οι πρώτοι επτά μήνες του χρόνου αποτέλεσαν την πιο θερμή περίοδο που έχει καταγραφεί παγκόσμια, με 0,85 βαθμούς Κελσίου πάνω από το μέσο όρο του 20ού αιώνα, και ξεπερνώντας το προηγούμενο ρεκόρ, του 2010, με 0,09 βαθμούς Κελσίου. Ενας από τους στόχους των συνομιλιών για το κλίμα, υπό την αιγίδα του ΟΗΕ, είναι να σταματήσει η παγκόσμια θερμοκρασία να ανεβαίνει περισσότερο από 2 βαθμούς Κελσίου πάνω από τα προβιομηχανικά επίπεδα, τα οποία λένε οι επιστήμονες ότι είναι το φράγμα πάνω από το οποίο ο κόσμος θα υποφέρει από συνεχώς αυξανόμενες πλημμύρες, ξηρασίες, καταιγίδες και άνοδο της στάθμης της θάλασσας. Σύμφωνα με την ΝΟΑΑ, η αλματώδης αύξηση της θερμοκρασίας μπορεί να αποδοθεί κυρίως στην καύση ορυκτών καυσίμων από τους ανθρώπους. «Πόλεμος» Υπουργείου Υγείαςκυβερνητικών φαρμακοποιών Εντονος ο Γ. Παμπορίδης προς την ΠΑΣΥΚΑΦΑ που προειδοποιεί με μέτρα «Πόλεμος» φαίνεται να έχει ξεσπάσει ανάμεσα στον Υπουργό Υγείας, Γιώργο Παμπορίδη, και την Παγκύπρια Συντεχνία Κυβερνητικών Φαρμακοποιών με τον πρώτο να δηλώνει ότι δεν θα δεχθεί απειλές στη δική του θητεία και τους φαρμακοποιούς να τον κατηγορούν για ετσιθελισμό. Χθες τα μέλη της Παγκύπριας Συντεχνίας Κυβερνητικών Φαρμακοποιών (ΠΑΣΥΚΥΦΑ) πραγματοποίησαν στάση εργασίας διαμαρτυρόμενοι για τις αλλαγές που δρομολογούνται από το Υπουργείο Υγείας και αφορούν την αναδιάρθρωση της λειτουργίας των Φαρμακευτικών Υπηρεσιών. Συγκεκριμένα, η ΠΑΣΥΚΑΦΑ κάνει λόγο για ετσιθελισμό στη δημιουργία νέων Φαρμακευτικών Υπηρεσιών υπό τη διοίκηση μη φαρμακοποιών, γεγονός που, όπως σημειώνει, αποτελεί αιτία «πολέμου», αφού υπονομεύει το επαγγελματικό υπόβαθρο των μελών της. Εξάλλου, όπως επισημαίνει η ΠΑΣΥΚΑ- ΦΑ, στη στάση εργασίας συμμετείχαν και πολλά μέλη της ΠΑΣΥΔΥ. Να σημειώσουμε ότι ο Κλάδος Υπαλλήλων Φαρμακευτικών Υπηρεσιών της ΠΑΣΥΔΥ αποφάσισε να μην συμμετάσχει στη στάση εργασίας ενόψει της συνάντησης των συντεχνιών με τον Υπουργό Υγείας την ερχόμενη Δευτέρα. H ΠΑΣΥΚΑΦΑ καλεί τον Υπουργό Υγείας, Γιώργο Παμπορίδη, να αναστείλει άμεσα την απόφασή του για κατάθεση πρότασης προς το Υπουργικό Συμβούλιο την Τετάρτη 26 Αυγούστου για διάλυση των Φαρμακευτικών Υπηρεσιών, ώστε να καταστεί εφικτή η έναρξη ενός ειλικρινούς διαλόγου. «Αν προσκληθούμε από τον Υπουργό ως συντεχνία μόνοι μας στο γραφείο του για κατάθεση απόψεων, θα ανταποκριθούμε άμεσα. Δεν μπορούμε όμως να συμμετέχουμε σε μια συνάντηση, τη Δευτέρα, άνευ περιεχομένου και ουσίας, από τη στιγμή που ο κ. Υπουργός έχει λάβει τις αποφάσεις του χωρίς καμία διαβούλευση με μας τους φαρμακοποιούς». Η ΠΑΣΥ- ΚΑΦΑ ξεκαθαρίζει πως είναι ανοικτή σε διάλογο με τον Υπουργό Υγείας, νοούμενου ότι αυτός γίνεται στη βάση της υγιούς ανταλλαγής απόψεων και προκειμένου να διαμορφωθούν θέσεις που θα εξυπηρετούν το καλώς νοούμενο συμφέρον τόσο των Κύπριων πολιτών όσο και των φαρμακοποιών του δημοσίου. Επιφυλάσσεται δε για ακόμη δυναμικότερες κινητοποιήσεις, εάν δεν υπάρξει καμία διάθεση από την πλευρά του Υπουργού για ουσιαστικό και ειλικρινή διάλογο με σκοπό και στόχο την εξυπηρέτηση του κοινού. Από την πλευρά του το Υπουργείο Υγείας χαρακτηρίζει τη χθεσινή στάση εργασίας αδικαιολόγητη και άνευ περιεχομένου, καθώς γίνεται επί των προθέσεων και πριν αρχίσει ο διάλογος με τους εμπλεκομένους για την αναδιάρθρωση της λειτουργίας των Φαρμακευτικών Υπηρεσιών, η οποία και εμπίπτει στο πλαίσιο των ευρύτερων μεταρρυθμίσεων σε Τμήματα και Υπηρεσίες του Υπουργείου Υγείας. Μάλιστα σε επιστολή που απέστειλε ο ίδιος ο Υπουργός Υγείας απαντά προς την ΠΑΣΥ- ΚΑΦΑ με σκληρή γλώσσα και τονίζει ότι δεν πρόκειται να δεχθεί απειλές και τελεσίγραφα επί δικής του θητείας. Σημειώνει ακόμη ότι δεν είναι δική του πρακτική να συναντάται με φορείς, οι οποίοι δεν έχουν διάθεση παραγωγικής συνεισφοράς στην αντιμετώπιση των προκλήσεων που αντιμετωπίζει η Υγεία. Ετσι καλεί την ΠΑΣΥΚΑΦΑ, εάν θέλει να παρευρεθεί στη διαβούλευση να αποσύρει τις σχετικές απειλές. Tέλος, ο κ. Παμπορίδης διαμηνύει ότι κακόπιστες ενέργειες που αποσκοπούν στη διατήρηση των όποιων «χαλιφάτων και στεγανών έχουν δημιουργηθεί στο χώρο της Υγείας» θα τον βρουν απέναντί τους. Ελένη Κωνσταντίνου Τέλος στην αγωνία για χιλιάδες υποψήφιους Την ερχόμενη εβδομάδα τα αποτελέσματα για τα ελληνικά πανεπιστήμια και ΤΕΙ Τέλος στην αγωνία των υποψηφίων για τα ΑΑΕΙ της Ελλάδας θα δοθεί μέχρι το τέλος της ερχόμενης εβδομάδας, καθώς αναμένεται να ανακοινωθούν τα αποτελέσματα εισαγωγής στα πανεπιστήμια και στα ΤΕΙ της χώρας. Φέτος, Κύπριοι έχουν υποβάλει αίτηση για μια θέση στα ελληνικά ΑΑΕΙ. Δημοσιεύματα στον ελληνικό Τύπο κάνουν λόγο για ανακοίνωση την ερχόμενη Τετάρτη 26 του μήνα, ή το αργότερο μέχρι τα τέλη της εβδομάδας. Σύμφωνα με πηγές του Υπουργείου Παιδείας της Ελλάδας οι αρμόδιες υπηρεσίες (η διεύθυνση γενικών πανελλαδικών εξετάσεων και η μηχανοργάνωση) βρίσκονται στην τελική φάση της επεξεργασίας των στοιχείων, η οποία αναμένεται να ολοκληρωθεί μέσα στο Σαββατοκύριακο και οι βάσεις εισαγωγής μεταξύ 26 και 28 του Αυγούστου. Στις πρώτες θέσεις των προτιμήσεων των Κύπριων υποψηφίων για τα πανεπιστήμια και τα ΤΕΙ της χώρας βρίσκεται η Θεσσαλονίκη αφήνοντας πίσω της την Αθήνα. Σύμφωνα με αναλυτικούς πίνακες που έδωσε το Υπουργείο Παιδείας και Πολιτισμού της Κύπρου, με βάση τις αιτήσεις των Κυπρίων υποψηφίων με τις πρώτες προτιμήσεις, από τα 12 πρώτα τμήματασχολές, τα οκτώ βρίσκονται στην Θεσσαλονίκη και τα 4 στην Αθήνα. Η δημοφιλέστερη επιλογή είναι το Τμήμα Φυσικοθεραπείας Θεσσαλονίκης και ακολουθούν οι ιατρικές σχολές της Θεσσαλονίκης και της Αθήνας. Παρακάτω βρίσκεται ο κλάδος Επιστήμης Φυσικής Αγωγής και Αθλητισμού και ο κλάδος της Νομικής, και οι δύο στη Θεσσαλονίκη. «Θησαυρός» για τους παγιδευτές πουλιών η Κύπρος Η περιοχή της Αμμοχώστου είναι η χειρότερη τοποθεσία σε ολόκληρη την περιοχή της Μεσογείου, αναφορικά με τις παράνομες θανατώσεις πουλιών, σύμφωνα με έκθεση του BirdLife International, που καταδεικνύει ότι δεκάδες εκατομμύρια πουλιά θανατώνονται παράνομα κάθε χρόνο στη Μεσόγειο. Πρώτη στις παράνομες θανατώσεις η Αίγυπτος, πέμπτη η Κύπρος Σύμφωνα με ανακοίνωση του Πτηνολογικού Συνδέσμου Κύπρου, η Αίγυπτος έρχεται πρώτη στην κατάταξη με 5,7 εκ. παράνομες θανατώσεις, ενώ ακολουθεί η Ιταλία με 5,6 εκ. Η Κύπρος είναι πέμπτη στην κατάταξη με 2,3 εκ., ενώ στην έκθεση, το νησί χαρακτηρίζεται «θησαυρός» για τους παγιδευτές πουλιών. Ψηλά στην κατάταξη βρίσκονται επίσης χώρες όπως η Συρία και η Λιβύη, παρά το γεγονός ότι έχουν πληγεί από συγκρούσεις. Αλλες ευρωπαϊκές χώρες που κατατάσσονται ανάμεσα στις δέκα με τον υψηλότερο μέσο αριθμό πουλιών που θανατώνονται παράνομα ετησίως είναι η Ελλάδα με πουλιά, η Γαλλία με πουλιά, η Κροατία επίσης με πουλιά και η Αλβανία με πουλιά. Παρά το γεγονός ότι δεν κατατάσσεται στις 10 πρώτες χώρες με τις περισσότερες παράνομες θανατώσεις πουλιών, η Μάλτα με παράνομες θανατώσεις ετησίως, κατέχει την ψηλότερη θέση για τον εκτιμώμενο αριθμό πουλιών που θανατώθηκαν παράνομα ανά τετραγωνικό χιλιόμετρο. Πρώτος στη λίστα θανάτου ο σπίνος και μετά το αμπελοπούλι Σύμφωνα με τη μελέτη, ο σπίνος είναι πρώτος στη λίστα των ειδών που θανατώνονται, με την εκτίμηση να ανέρχεται σε 2,9 εκ. κάθε χρόνο. Ακολουθεί το αμπελοπούλι με 1,8 εκ., το ορτύκι με 1,6 εκ. και η τζίκλα με 1,2 εκ. Αριθμός ειδών, όπως η τρουλλουρία, που είδη έχουν καταγραφεί ως «τρωτά» στον Ευρωπαϊκό Κόκκινο Κατάλογο της Διεθνούς Ενωσης για τη Διατήρηση της Φύσης (IUCN International Union for Conservation of Nature), βρίσκονται επίσης σε κίνδυνο. Η μελέτη αυτή εκθέτει τέλος κάποιες από τις απάνθρωπες και παράνομες μεθόδους θανάτωσης πουλιών που χρησιμοποιούνται στη Μεσόγειο, όπως το παράνομο κυνήγι, η χρήση διχτύων, ξόβεργων και ηχομιμητικών συσκευών για την προσέλκυση διαφόρων ειδών σε περιοχές παράνομης παγίδευσης.\n10 10 ΣΑΒΒΑΤΟ 22 ΑΥΓΟΥΣΤΟΥ 2015 ΡΕΠΟΡΤΑΖ Σιωπή που «σκοτώνει» από το Υπουργείο Παιδείας Η Παγκύπρια Συντονιστική Επιτροπή Μαθητών (ΠΣΕΜ), με επιστολή της προς τον Υπουργό Παιδείας και Πολιτισμού και κοινοποίηση στην Επίτροπο Προστασίας Δικαιωμάτων του Παιδιού και στον Διευθυντή Μέσης Εκπαίδευσης, εκφράζει λύπη για τη στάση του Υπουργείου σε σχέση με περιστατικό που έγινε στο Γυμνάσιο Κωνσταντινουπόλεως, στη Λευκωσία, στις 19 Ιανουαρίου Οπως υπενθυμίζει η ΠΣΕΜ, μαθητής λόγω του ότι «σκίστηκε το παντελόνι του εκείνο το πρωί και δεν είχε δεύτερο, η μητέρα του τον έστειλε με αθλητική φόρμα στο σχολείο. Τόσο ο μαθητής, όσο και η μητέρα του, εξήγησαν στην εν λόγω εκπαιδευτικό την κατάσταση, αλλά εκείνη ήταν ανένδοτη. Επέβαλε τιμωρία στον μαθητή να βρίσκεται πέραν των τριών ωρών στη βιβλιοθήκη, υπό επιτήρηση, λες και έκανε έγκλημα». Αμέσως η ΠΣΕΜ απέστειλε δύο επιστολές προς το Υπουργείο Παιδείας στις 19/1 και 16/2, αλλά δεν υπήρξε καμία ανταπόκριση από μέρους του Υπουργείου. «Σχετικά με το περιστατικό επιθυμούμε να ενημερωθούμε για τις ενέργειες του Υπουργείου Παιδείας που καταγγείλαμε ως ΠΣΕΜ από τις 19 Ιανουαρίου. Η σιωπή του Υπουργείου μάς δημιουργεί ερωτηματικά. Το Υπουργείο δεν έκανε έρευνα; Θεωρεί ασήμαντο το τόσο σοβαρό περιστατικό; Μήπως η σιωπή του Υπουργείου θέλει να καλύψει τον εν λόγω εκπαιδευτικό;», σημειώνεται. «Σε μια Κύπρο της ανεργίας, της φτώχειας, της εξαθλίωσης και των κοινωνικών παντοπωλείων, τέτοιες συμπεριφορές σε μαθητές από εκπαιδευτικούς είναι απαράδεκτες. Οι άποροι μαθητές καθημερινά να αυξάνονται, η ανθρωπιά και η κατανόηση όμως να μειώνονται;», διερωτάται η ΠΣΕΜ. Αντιδρά η ΟΛΤΕΚ με τις αλλαγές Ο Υπουργός Παιδείας υπέκυψε σε πιέσεις για το Ωρολόγιο Τη δυσαρέσκειά της εκφράζει η ΟΛΤΕΚ με τις αλλαγές που ανακοίνωσε προχθές το Υπουργείο Παιδείας στο Νέο Ωρολόγιο Πρόγραμμα της Μέσης Γενικής Εκπαίδευσης. Οπως αναφέρει χαρακτηριστικά σε ανακοίνωσή της η ΟΛΤΕΚ, η απόφαση του Υπουργείου την οδηγεί στα χαρακώματα. «Η αλλαγή του ενοποιημένου υποχρεωτικού μαθήματος της 6ης Δέσμης Καλών Τεχνών, Εικαστικές και Γραφικές Τέχνες της Β και Γ Λυκείου, σε επιλεγόμενο Γραφικές Τέχνες της ίδιας δέσμης, μόνο για την Γ Λυκείου, γκρεμίζει την ειλικρινή συνεργασία μεταξύ των δύο πλευρών», αναφέρει η ΟΛΤΕΚ σε ανακοίνωσή της. Προσθέτει πως «είναι λυπηρό να διαπιστώνουμε ότι ο Υπουργός Παιδείας και Πολιτισμού υποκύπτει στις πιέσεις του ισχυρού και αφήνει το σωστό και δίκαιο να κατακρημνίζετε». «Εμείς επιζητούσαμε καθαρές λύσεις που δεν θα άφηναν περιθώρια σκοπιμοτήτων και οπισθοδρόμησης και υποχωρήσαμε στη δική σας εισήγηση, την οποία έχετε προς το παρόν εσείς ο ίδιος εγκαταλείψει», αναφέρει η ΟΛΤΕΚ. Σημειώνει ότι υπάρχει μεγάλη πίκρα και αγανάκτηση με την αλλαγή που έχει επιφέρει στην πρόταση που έχει ήδη εγκριθεί από το Υπουργικό Συμβούλιο. Η ΟΛΤΕΚ αναφέρει ότι «έχοντας υπόψη τη δική μας εποικοδομητική στάση καθ όλη τη διάρκεια της προσπάθειάς σας για αλλαγές προς όφελος της παιδείας και μόνο, μετά λύπης μας διαπιστώνουμε ότι ακόμα μια χρονιά δεν ξεκινά με τους καλύτερους οιωνούς για την Τεχνική Εκπαίδευση». Καταλήγοντας, η ΟΛΤΕΚ τονίζει ότι θα αντιδράσει για το πιο πάνω θέμα, το οποίο θα μελετήσει σε έκτακτη συνεδρία του Κεντρικού Διοικητικού Συμβουλίου της την ερχόμενη βδομάδα, με νηφαλιότητα και αποφασιστικότητα για την πολιτική που θα ακολουθήσει. Συγκεκριμένα, με τις αλλαγές που προώθησε το Υπουργείο Παιδείας, τα μαθήματα στην Κατεύθυνση Καλών Τεχνών διαφοροποιούνται ως εξής: Α. Υποχρεωτικά: 1) Θέματα Τέχνης, 2) Θέατρο, 3) Ιστορία. Β. Επιλεγόμενα: Στη Β Λυκείου: 1) Εικαστικές Εφαρμογές, 2) Ελεύθερο Προοπτικό Σχέδιο, 3) Μουσική, 4) Αγγλικά, Γαλλικά ή Αλλη ξένη γλώσσα, 5) Φωτογραφία. Στην Γ Λυκείου: 1) Εικαστικές Εφαρμογές, 2) Ελεύθερο Προοπτικό Σχέδιο, 3) Μουσική, 4) Αγγλικά, Γαλλικά ή Αλλη ξένη γλώσσα, 5) Γραφικές Τέχνες. Επίσης ανάμεσα στις αλλαγές είναι η αναβάθμιση της διδασκαλίας του μαθήματος των Αγγλικών, σε μια προσπάθεια για υιοθέτηση εξέτασης για διεθνή πιστοποίηση του επιπέδου κατοχής της αγγλικής γλώσσας από τους αποφοίτους του Λυκείου. Το ΙΚΥΚ μειώνει κι άλλο το ποσό των υποτροφιών Δεν μπορεί να ανεχθεί η Προοδευτική Κίνηση Φοιτητών την αλλαγή των ποσών αλλά και των κριτηρίων που αφορούν τις υποτροφίες που παραχωρούνται από το Ιδρυμα Κρατικών Υποτροφιών Κύπρου (ΙΚΥΚ). Συγκεκριμένα, όπως τονίζει η Προοδευτική, μέλη του Δ.Σ. του ΙΚΥΚ προσπαθούν να τροποποιήσουν τα κριτήρια που αφορούν τις υποτροφίες καθώς και το ποσό που δίνεται ως υποτροφία για κάθε πρόγραμμα. «Μέχρι σήμερα οι δικαιούχοι του Προγράμματος Β (το οποίο λάμβανε υπόψη κυρίως τα κοινωνικοοικονομικά κριτήρια) πήραν υποτροφία ύψους ευρώ. Σε περίπτωση που επαληθευτούν τα όσα έχουμε ήδη ενημερωθεί, η υποτροφία μειώνεται για κάθε φοιτητή κατά 500 ευρώ για την κατηγορία αυτή. Επιπρόσθετα στα μεταπτυχιακά προγράμματα επέλεξαν να αγνοήσουν τη βάση των υποτροφιών που ήταν τα κοινωνικοοικονομικά κριτήρια και πλέον η βάση των υποτροφιών θα είναι η αριστεία». «Τι έχει αλλάξει στο ρόλο που διαδραματίζει το ΙΚΥΚ;» διερωτάται η Προοδευτική. «Γιατί επιλέγει να αποκόψει ένα ποσό από τους φοιτητές που έχουν πραγματική ανάγκη τη στήριξη της πολιτείας; Μήπως οι αποκοπές αυτές εντάσσονται στα πλαίσια των συμφωνηθέντων κυβέρνησης - Τρόικας στο επικαιροποιημένο μνημόνιο του Ιουνίου και αφορούν τη σταδιακή κατάργηση των χορηγιών του Ιδρύματος; Για ακόμη μία φορά αναγκαζόμαστε να αναφέρουμε τις νέες συνθήκες που έχουμε καθημερινά μπροστά μας σε όλους τους χώρους σπουδών, τους φοιτητές να μειώνονται, μεγάλη μερίδα φοιτητών αναγκάζεται να δουλέψει για να μπορεί να ανταποκριθεί οικονομικά στις σπουδές του. Τελικά θέλουμε τους νέους να σπουδάζουν ή όχι;». Μέχρι σήμερα, σημειώνει η Προοδευτική, με τις υποτροφίες που έδινε το ΙΚΥΚ σε φοιτητές που αντιμετωπίζουν κοινωνικά και οικονομικά προβλήματα, δίνοντας στήριξη σε αυτούς που είχαν πραγματική ανάγκη, οι νέοι μπορούσαν να ξεκινήσουν αλλά και να ολοκληρώσουν τις σπουδές τους. «Μήπως το ΙΚΥΚ θέλει να ενισχύει οικονομικά όσους δεν έχουν πραγματικά την οικονομική ανάγκη για να σπουδάσουν; Για μας η μόρφωση και το δικαίωμα της νέας γενιάς να έχει πρόσβαση σε αυτήν δεν παζαρεύεται. Δεν θα δεχτούμε με τις αποφάσεις τους η νέα γενιά του τόπου να οδηγηθεί σε εποχές όπου η μόρφωση ήταν προνόμιο των λίγων - εχόντων. Δηλώνουμε προς πάσα κατεύθυνση ότι θα μας ξαναβρούν μπροστά τους, στους δρόμους, όσοι προσπαθούν να κουτσουρέψουν τα κεκτημένα των φοιτητών».\n11 ΔΙΑΦΗΜΙΣΗ ΣΑΒΒΑΤΟ 22 ΑΥΓΟΥΣΤΟΥ\n12 12 ΣΑΒΒΑΤΟ 22 ΑΥΓΟΥΣΤΟΥ 2015 ΟΙΚΟΝΟΜΙΑ αυτά να λέγονται Του Κωνσταντίνου Ζαχαρίου Πιο Μέρκελ από τη Μέρκελ Εάν η Γερμανία εφάρμοζε το μέτρο να παραμένουν ανοικτά τα καταστήματα την Κυριακή θα «ξεσπούσε επανάσταση», αναφέρει το γερμανικό περιοδικό Spiegel, σε άρθρο του σχετικά με τις μεταρρυθμίσεις τις οποίες επιβάλλει η Τρόικα στις χώρες του μνημονίου και οι οποίες δεν θα μπορούσαν να γίνουν ποτέ αποδεκτές στη Γερμανία. Το πιο τραγικό στην περίπτωση της Κύπρου είναι ότι, το μέτρο να παραμένουν ανοικτά τα καταστήματα την Κυριακή δεν ήταν απαίτηση της Τρόικας. Το εφάρμοσε από μόνη της η κυβέρνηση. Ως τροϊκανότερη των τροϊκανών. Ως πιο Μέρκελ από τη Μέρκελ. Επίσης, όταν η αντιπολίτευση επιχείρησε να ρυθμίσει το θέμα, αφαιρώντας από την Υπουργό Εργασίας το δικαίωμα να εκδίδει διατάγματα, η κυβέρνηση έσπευσε - πριν από το νόμο- να εκδώσει νέο διάταγμα. Οχι για μερικές μέρες. Για έξι ολόκληρους μήνες. Τα στοιχεία τη δεδομένη χρονική στιγμή που λάμβανε την απόφαση η κυβέρνηση έδειχναν ότι είναι λανθασμένη. Μετά μετά μήνες εφαρμογής του μέτρου ο κύκλος εργασιών στο εμπόριο ήταν μειωμένος σε αξία κατά 0,7% σε σχέση με το προηγούμενο έτος. Επίσης, πολλές μικρομεσαίες επιχειρήσεις είχαν βάλει λουκέτο ενώ άλλες ήταν στα πρόθυρα (πολλές δεν τα κατάφεραν τελικά). Ακόμη, ο τομέας του χοντρικού και του λιανικού εμπορίου μετρά μέχρι και σήμερα τους περισσότερους ανέργους. Τον Ιούλιο οι εγγεγραμμένοι άνεργοι στον κλάδο ανήλθαν σε 7.230, ενώ πολλοί άλλοι κουράστηκαν να εγγράφονται πλέον άνεργοι χωρίς να υπάρχει καμιά ελπίδα να βρουν δουλειά. Οι συντεχνίες κατήγγειλαν επανειλημμένα ότι η συμπεριφορά των εργοδοτών οδηγεί σε απορρύθμιση της εργασίας και σε καταπάτηση των δικαιωμάτων των εργαζομένων. Σε μισθούς πείνας των 500 ευρώ χωρίς δικαιώματα και ωφελήματα. Επίσης, η οργάνωση των μικρομεσαίων επιχειρήσεων, η ΠΟΒΕΚ, έχει ταχθεί ενάντια στο μέτρο να παραμένουν ανοικτά την Κυριακή τα καταστήματα. Φωνή βοώντος εν τη ερήμω. Η κυβέρνηση εδώ και δύο χρόνια εκδίδει το ένα διάταγμα μετά το άλλο. Βολεύονταν το μεγάλο κεφάλαιο. Διερωτάται το περιοδικό Spiegel -σε άλλο σημείο του άρθρου- τι θα έλεγε η Τρόικα εάν μάθαινε ότι στη Γερμανία το δημόσιο εξακολουθεί να διατηρεί σημαντικό μερίδιο στους οργανισμούς κοινής ωφελείας και ότι υπάρχουν περιφερειακά αεροδρόμια τα οποία δεν αποφέρουν κέρδος, αλλά εξακολουθούν να λειτουργούν με δημόσιους πόρους; Σκέψου τι έκπληξη θα ήταν για το Spiegel να μάθει ότι στην Κύπρο οι οργανισμοί κοινής ωφελείας είναι κερδοφόροι αλλά οδεύουν προς πώληση. Οχι μόνο λόγω απαίτησης της Τρόικας αλλά κυρίως λόγω της εμμονής της κυβέρνησης στις νεοφιλελεύθερες πολιτικές. Επίσης, σκέψου τι έκπληξη θα ήταν για το Spiegel να μάθει ότι στην Κύπρο η κυβέρνηση επέβαλε μεγαλύτερες περικοπές απ αυτές που ζητούσε η Τρόικα. Πιο Μέρκελ από τη Μέρκελ. Αυτός ίσως να ήταν ο τίτλος που θα έδινε στο άρθρο. Οκτώ μεταρρυθμίσεις που επιβάλλει η Τρόικα αλλά δεν εφαρμόζει η Γερμανία Το Spiegel εκτιμά ότι θα ξεσπούσε επανάσταση εάν το Βερολίνο εφάρμοζε τα ίδια Οκτώ μεταρρυθμίσεις τις οποίες επιβάλλει η Τρόικα στις χώρες του μνημονίου, αλλά δεν τις εφαρμόζει η Γερμανία, αναλύει το γερμανικό περιοδικό Spiegel σε άρθρο στην online έκδοσή του με τίτλο: «Καλή ιδέα οι μεταρρυθμίσεις. Αλλά γιατί μόνο στην Ελλάδα;». Σύμφωνα με το περιοδικό, εάν η Τρόικα πήγαινε στη Γερμανία, θα απαιτούσε άνοιγμα των καταστημάτων τις Κυριακές. Αυτό όμως, όπως αναφέρει, θα οδηγούσε στο ξέσπασμα επανάστασης. Οι διαδηλώσεις, σύμφωνα με το Spiegel, «θα έφταναν μέχρι το ξενοδοχείο της Τρόικας», ενώ «θα πρωτοστατούσαν ουκ ολίγοι εκπρόσωποι της Eκκλησίας». Επίσης το γερμανικό περιοδικό εκτιμά ότι θα ξεσπούσαν «μαζικές διαδηλώσεις όταν η Τρόικα θα απαιτούσε τις ίδιες δραστικές περικοπές όπως στην Ελλάδα στο σύστημα κοινωνικής πρόνοιας», συνεχίζει το Spiegel. Για παράδειγμα: να καταργηθούν οι συντάξεις για μητέρες με ανήλικα τέκνα, η πρόωρη συνταξιοδότηση με 63 έτη ή ακόμη το ειδικό επίδομα για τη φροντίδα των τέκνων, καθώς και να μειωθούν οι υψηλές συντάξεις των κρατικών λειτουργών, πλησιάζοντας στα επίπεδα της κύριας σύνταξης γήρατος. Στις ιδιωτικοποιήσεις, που όπως αναφέρει το Spiegel αποτελούν το κλασικό «ανάγνωσμα» της Τρόικας, στη Γερμανία οι τηλεπικοινωνίες και τα ταχυδρομεία έχουν αποκρατικοποιηθεί από τη δεκαετία του 90. Ωστόσο «το Δημόσιο εξακολουθεί να διατηρεί σημαντικό μερίδιο». Οπως αναφέρει το περιοδικό, εάν η Τρόικα πήγαινε στη Γερμανία, πιθανόν να ανάγκαζε το Δημόσιο να πουλήσει το μερίδιό του. Το Spiegel, σχολιάζοντας την ιδιωτικοποίηση 14 περιφερειακών αεροδρομίων στην Ελλάδα, αναφέρει ότι «η Τρόικα θα έμενε έκπληκτη, εάν μάθαινε ότι στη Γερμανία υπάρχουν περιφερειακά αεροδρόμια που δεν αποφέρουν κέρδος, αλλά εξακολουθούν να λειτουργούν με δημόσιους πόρους. Οπως το αεροδρόμιο του Kassel-Calden, όπου ο αριθμός των αναχωρήσεων δεν ξεπερνά τις 0,86 ημερησίως». Αλλες αλλαγές που θα ζητούσε η Τρόικα από τη Γερμανία, σύμφωνα πάντα με το περιοδικό Spiegel, είναι η ενοποίηση των συντελεστών ΦΠΑ. Οπως αναφέρει, στα ξενοδοχεία ισχύει πιο χαμηλός ΦΠΑ. Κάποιοι μάλιστα υποστηρίζουν ότι η μείωσή του, το 2009, δεν είναι εντελώς άσχετη με μία δωρεά του ιδιοκτήτη ξενοδοχείων Αουγκουστ φον Φινκ προς το κόμμα των Φιλελευθέρων πριν από τις προπερασμένες εκλογές. Επίσης η άνιση επιβάρυνση πλούσιων και φτωχών θα αποτελούσε μία πρόκληση για τη «γερμανική» Τρόικα, εκτιμά το Spiegel. Οπως αναφέρει, λόγω του «πλαφόν» στις ασφαλιστικές εισφορές, όσοι απολαμβάνουν υψηλά εισοδήματα πληρώνουν στη Γερμανία πιο χαμηλές εισφορές από το μέσο όρο του ΟΟ- ΣΑ, ενώ επιβαρύνονται δυσανάλογα τα χαμηλά και μεσαία εισοδήματα. Υπό την πίεση της Τρόικας θα μπορούσε να μειωθεί η φορολόγηση της εργασίας και παράλληλα να αυξηθεί η φορολόγηση των ακινήτων. Ακόμη το Spiegel σημειώνει ότι η ενίσχυση του ανταγωνισμού αποτελεί πάγιο αίτημα της Τρόικας. Στα πλαίσια αυτά φέρνει το παράδειγμα με την «απελευθέρωση» του επαγγέλματος του φαρμακοποιού, ώστε σκευάσματα χωρίς συνταγή να πωλούνται ελεύθερα και σε άλλα εμπορικά καταστήματα. Επίσης, σύμφωνα με το Spiegel, «η Ευρωπαϊκή Επιτροπή έχει επικρίνει επανειλημμένα το υποχρεωτικό δίπλωμα αρχιτεχνίτη, που θεωρείται απαραίτητο για την πρόσβαση σε συγκεκριμένα επαγγέλματα (οικοδόμοι, κομμωτές κ.ά.). Εκτός συνόρων κάνουν λόγο για συνέχιση της μεσαιωνικής συντεχνίας, ενώ οι γερμανικές αρχές αντιτείνουν ότι το δίπλωμα αποτελεί εγγύηση ποιότητας». Εως τις 30 Αυγούστου οι φορολογικές δηλώσεις φυσικών προσώπων Μετά τα σοβαρά προβλήματα που δημιουργήθηκαν στο Τaxisnet, το Υπουργείο Οικονομικών στην Ελλάδα αποφάσισε να δώσει ολιγοήμερη παράταση στην υποβολή των φορολογικών δηλώσεων φυσικών προσώπων. Ετσι, η νέα προθεσμία λήγει στις 30 Αυγούστου. Ο Αναπληρωτής Υπουργός Οικονομικών, Τρ. Αλεξιάδης, δήλωσε ότι «αναγκαστήκαμε να δώσουμε παράταση για τα νομικά πρόσωπα, επειδή έχουμε το πρόβλημα στο Τaxis, το οποίο αποκτά διαστάσεις περίεργες. Πρέπει να ερευνήσουμε τι γίνεται ακριβώς εκεί πέρα. Θα δώσουμε παράταση και στα φυσικά πρόσωπα, διότι δεν μπορούμε να κάνουμε διαφορετικά, όταν έχουμε αυτά τα τεχνικά προβλήματα, τα Το Υπουργείο Οικονομικών έδωσε παράταση μετά τα σοβαρά προβλήματα στο Taxisnet οποία δεν ξέρω για ποιο λόγο, με ποια περίεργη σύμπτωση εμφανίστηκαν μόλις βγάλαμε το δελτίο Τύπου και είπαμε ότι δεν υπάρχουν παρατάσεις και όλοι πρέπει να κάνουν τις δηλώσεις τους». Σύμφωνα με σχετική ανακοίνωση η προθεσμία υποβολής φορολογικών δηλώσεων για τα νομικά πρόσωπα έχει παραταθεί μέχρι και την Παρασκευή Επίσης η προθεσμία υποβολής φορολογικών δηλώσεων για τα φυσικά πρόσωπα έχει παραταθεί μέχρι και την Κυριακή Η πρώτη δόση θα είναι τη Δευτέρα Οπως αναφέρει η ανακοίνωση, «το TAXIS NET εμφάνισε σοβαρότατα προβλήματα λειτουργίας την Τετάρτη 19/8 και την Πέμπτη 20/8, τα οποία προβληματίζουν έντονα και ως προς τη χρονική σύμπτωση με την ανακοίνωση του Υπουργείου μια μέρα πριν (για τις φορολογικές δηλώσεις) αλλά και ως προς τη δυνατότητά του να ολοκληρώσει αξιόπιστα και εμπρόθεσμα την παραλαβή των φορολογικών δηλώσεων το επόμενο διάστημα». Ενισχύθηκε η επιχειρηματική δραστηριότητα στην Ευρωζώνη Η επιχειρηματική δραστηριότητα στην Ευρωζώνη αυξήθηκε τον Αύγουστο, λόγω της σταθερής ανάπτυξης στη Γερμανία, σύμφωνα με έρευνα. Ο σύνθετος δείκτης υπεύθυνων προμηθειών (PMI) της Markit ανήλθε στις 54,1 μονάδες τον Αύγουστο, από 53,9 τον Ιούλιο. Οποιαδήποτε τιμή του εν λόγω δείκτη πάνω από το επίπεδο των 50 μονάδων καταδεικνύει επέκταση της επιχειρηματικής δραστηριότητας, κάτι το οποίο συμβαίνει τους τελευταίους δεκατέσσερις μήνες. «Ο προκαταρκτικός PMI δείχνει ότι η Ο δείκτης PMI της Markit ανήλθε στις 54,1 μονάδες τον Αύγουστο, από 53,9 τον Ιούλιο Ευρωζώνη εξακολουθεί να βιώνει μια από τις καλύτερες περιόδους οικονομικής ανάπτυξης και δημιουργίας θέσεων εργασίας των τελευταίων τεσσάρων χρόνων» ανέφερε ο Ρομπ Ντόμπσον, ανώτερος οικονομολόγος της Markit. Πρόσθεσε ότι η δημιουργία θέσεων εργασίας είναι «ιδιαίτερα ικανοποιητική» ιδιαίτερα σε χώρες που «ακόμα βρίσκονται αντιμέτωπες με διψήφια ποσοστά ανεργίας», όπως η Ισπανία και η Πορτογαλία. «Η περαιτέρω απώλεια θέσεων εργασίας στη Γαλλία ήταν απογοητευτική» συμπλήρωσε. Ο δείκτης ήταν στις 51,3 μονάδες στη Γαλλία, πολύ πιο κάτω από τις 54 μονάδες στη Γερμανία. Ο δείκτης ανήλθε τον Αύγουστο στις 54,3 μονάδες για τον τομέα των υπηρεσιών, που αντιπροσωπεύει περίπου τα δύο τρίτα του συνόλου της οικονομικής δραστηριότητας, από 54 μονάδες τον Ιούλιο, ενώ για τη μεταποίηση παρέμεινε αμετάβλητος στις 52,4 μονάδες.\n13 ΟΙΚΟΝΟΜΙΑ ΣΑΒΒΑΤΟ 22 ΑΥΓΟΥΣΤΟΥ Μικρά κέρδη στο ΧΑΚ, νέες ισχυρές πιέσεις στο ΧΑ Με μικρά κέρδη έκλεισε χθες το Χρηματιστήριο Αξιών Κύπρου. Ωθούμενος από τα κέρδη στους τραπεζικούς τίτλους, ο Γενικός Δείκτης έκλεισε στις 78,64 μονάδες, παρουσιάζοντας κέρδη σε ποσοστό 0,18%, ενώ ο Δείκτης FTSE/Cy- SE 20 κατέγραψε πανομοιότυπα κέρδη κλείνοντας στις 45,24 μονάδες. Η αξία των συναλλαγών διαμορφώθηκε στις ευρώ. Σε εβδομαδιαία βάση το Χρηματιστήριο παρουσίασε απώλειες 1,28%. Από τους επιμέρους χρηματιστηριακούς δείκτες ανοδικά κινήθηκε μόνο η Κύρια Αγορά με κέρδη 0,51%, ενώ απώλειες σε ποσοστό 0,72% παρουσίασε η Εναλλακτική Σε εβδομαδιαία βάση το ΧΑΚ παρουσίασε απώλειες της τάξης του 1,28%, ενώ το ΧΑ 5,73% Αγορά. Επενδυτικές και Ξενοδοχεία δεν παρουσίασαν μεταβολή. Από τις μετοχές που έτυχαν διαπραγμάτευσης, τέσσερις κινήθηκαν ανοδικά, πέντε πτωτικά, ενώ τρεις παρέμειναν αμετάβλητες. Οι συναλλαγές έφτασαν τις 115. Εν τω μεταξύ, το Χρηματιστήριο Αθηνών δέχθηκε χθες νέες ισχυρές πιέσεις, με το Γενικό Δείκτη να καταγράφει απώλειες 2,49% και να κλείνει στις 635,31 μονάδες. Σε εβδομαδιαία βάση, ο βασικός χρηματιστηριακός δείκτης σημείωσε απώλειες σε ποσοστό 5,73%, ενώ από τις αρχές του έτους καταγράφει πτώση σε ποσοστό 23,10%. Η αξία των συναλλαγών για μία ακόμη συνεδρίαση κυμάνθηκε σε χαμηλά επίπεδα και ανήλθε στα 29,37 εκ. ευρώ, ενώ ο όγκος των συναλλαγών διαμορφώθηκε στα τεμάχια. Ο δείκτης υψηλής κεφαλαιοποίησης σημείωσε πτώση σε ποσοστό 3,28%, ενώ ο δείκτης της μεσαίας κεφαλαιοποίησης υποχώρησε σε ποσοστό 0,58%. Ελλειμμα 31,2 εκ. ευρώ καταγράφουν τα δημόσια οικονομικά για το πρώτο εξάμηνο Τα έσοδα ανήλθαν σε 3,159 δις ευρώ, ενώ οι δαπάνες σε 3,190 δις ευρώ Ελλειμμα 31,2 εκ. ευρώ παρουσιάζουν τα δημόσια οικονομικά για το πρώτο εξάμηνο, σύμφωνα με στοιχεία τα οποία ανακοίνωσε χθες η Στατιστική Υπηρεσία. Το επικαιροποιημένο μνημόνιο αναφέρει ότι η Κύπρος πρέπει να επιτύχει πρωτογενές πλεόνασμα τουλάχιστον 265 εκ. ευρώ (1,5% του ΑΕΠ) για το 2015, που αντιστοιχεί σε έλλειμμα της τάξης του 1,5%. Επίσης το 2016 η Κύπρος θα πρέπει να επιτύχει πρωτογενές πλεόνασμα τουλάχιστον 439 εκ. ευρώ (2,5% του ΑΕΠ), που αντιστοιχεί σε ένα έλλειμμα της τάξης του 0,1% του ΑΕΠ, ενώ για το 2017 και 2018 θα πρέπει να επιτύχει πρωτογενές πλεόνασμα τουλάχιστον 3% και 4% αντίστοιχα. Με βάση τα προκαταρκτικά στοιχεία των οικονομικών λογαριασμών της Γενικής Κυβέρνησης για την περίοδο Ιανουαρίου - Ιουνίου 2015, τα δημόσια οικονομικά παρουσιάζουν έλλειμμα ύψους 31,2 εκ. ευρώ. Τα συνολικά έσοδα ανήλθαν σε 3,159 δις ευρώ, ενώ οι συνολικές δαπάνες σε 3,190 δις ευρώ. Πρώτο τρίμηνο Για την περίοδο Ιανουαρίου - Μαρτίου 2015 το σύνολο των εσόδων ανήλθε σε 1,530 δις ευρώ και οι συνολικές δαπάνες σε 1,549 δις ευρώ, με αποτέλεσμα να δημιουργηθεί έλλειμμα της τάξης των 19 εκ. ευρώ. Δεύτερο τρίμηνο Για την περίοδο Απριλίου - Ιουνίου 2015, το σύνολο των εσόδων ανήλθε σε 1,629 δις ευρώ (1,4% αύξηση από την αντίστοιχη περίοδο του 2014) και οι συνολικές δαπάνες σε 1,641 δις ευρώ (3,3% αύξηση από την αντίστοιχη περίοδο του 2014) με αποτέλεσμα να δημιουργηθεί έλλειμμα της τάξης των 12,2 εκ. ευρώ σε σύγκριση με πλεόνασμα 16,8 εκ. ευρώ την αντίστοιχη περίοδο πέρσι. Οι κυριότερες κατηγορίες εσόδων για την περίοδο Απριλίου - Ιουνίου 2015 ήταν: φόροι επί της παραγωγής και των εισαγωγών 615,8 εκ ευρώ (2,8% αύξηση από την αντίστοιχη περίοδο του 2014), εκ των οποίων ο ΦΠΑ με 354,1 εκ. ευρώ (αύξηση 3,3%), και φόροι στο εισόδημα και πλούτο 274,6 εκ. ευρώ (6,7% μείωση). Επίσης τα έσοδα από παροχή υπηρεσιών αυξήθηκαν κατά 27,9% σε σύγκριση με την αντίστοιχη περίοδο του 2014 φτάνοντας στα 129,8 εκ. ευρώ. Οι κυριότερες κατηγορίες δαπανών για την περίοδο Απριλίου - Ιουνίου 2015 ήταν: απολαβές προσωπικού (συμπεριλαμβανομένων τεκμαρτών κοινωνικών εισφορών και συντάξεων δημοσίων υπαλλήλων) 517,2 εκ. ευρώ (2,2% μείωση από την αντίστοιχη περίοδο του 2014) και κοινωνικές παροχές 659,2 εκ. ευρώ (2,8% αύξηση). Η ενδιάμεση ανάλωση ανήλθε σε 145,6 εκ. ευρώ (6,5% μείωση σε σύγκριση με την αντίστοιχη περσινή περίοδο). Οπως αναφέρει το επικαιροποιημένο μνημόνιο, «οποιαδήποτε απόκλιση από τους δημοσιονομικούς στόχους που περιλαμβάνονται στο πλαίσιο θα πρέπει να τεκμηριώνεται δεόντως, και οι λόγοι για αυτές τις αποκλίσεις θα πρέπει να επεξηγούνται στους εταίρους του προγράμματος». «Εάν απαιτείται», συνεχίζει το μνημόνιο, «οι κυπριακές αρχές θα παρουσιάσουν στους εταίρους του προγράμματος (σ.σ.: Τρόικα) έναν προσωρινό κατάλογο μέτρων για την επίτευξη των στόχων πρωτογενούς πλεονάσματος το 2017 και το 2018». Κωνσταντίνος Ζαχαρίου Καπέλο 21 σεντ στα καύσιμα Καπέλο 21 σεντ πληρώνουν τα νοικοκυριά και οι επιχειρήσεις, σε σχέση με τι θα δικαιολογούσε η διακύμανση στην τιμή του αργού πετρελαίου, σύμφωνα με στοιχεία της Ευρωπαϊκής Επιτροπής, τα οποία επεξεργάστηκε η StockWatch. Σύμφωνα με τα στοιχεία στις 6 Ιανουαρίου 2014 η καθαρή τιμή καυσίμων ήταν 0,687 ευρώ το λίτρο και η μεικτή τιμή 1,389 ευρώ το λίτρο, ενώ η τιμή του αργού πετρελαίου διεθνώς ήταν 78,95 ευρώ ανά βαρέλι. Στις 17 Αυγούστου 2015 η καθαρή τιμή καυσίμων ήταν 0,587 ευρώ το λίτρο και η μεικτή τιμή 1,282 ευρώ το λίτρο, ενώ η τιμή του αργού πετρελαίου διεθνώς ήταν 46,70 ευρώ ανά βαρέλι. Δηλαδή η καθαρή τιμή καυσίμων μειώθηκε κατά 14,5% και η μεικτή τιμή κατά 7,7%, ενώ η τιμή του αργού πετρελαίου διεθνώς μειώθηκε κατά 40,8%. Τα στοιχεία δείχνουν πως στην Κύπρο οι καταναλωτές δεν έχουν επωφεληθεί παρά ελάχιστα από την απότομη πτώση των διεθνών τιμών του πετρελαίου στα επίπεδα που ήταν στις αρχές του Τα κόμματα ζητούν εδώ και μέρες τη λήψη μέτρων από πλευράς της κυβέρνησης για την προστασία των καταναλωτών από την αισχροκέρδεια. Η τιμή του αργού μειώθηκε συνολικά κατά 60% από τα επίπεδά του 2014, ενώ σύμφωνα με αναλυτές αναμένεται να παραμείνει χαμηλά για πολύ καιρό ακόμα. Οπως αναφέρει με τη Wall Street Journal ο λόγος είναι ότι οι χώρες-παραγωγοί δεν θέλουν να μειώσουν την παραγωγή τους, ώστε να μην απολέσουν μερίδιο στην παγκόσμια αγορά πετρελαίου. Τόσο η Σαουδική Αραβία και οι ΗΠΑ όσο και παραγωγοί από τη Ρωσία μέχρι το Ιράκ, οι οποίοι αντιμετωπίζουν προβλήματα και αντίξοες συνθήκες, δεν προτίθενται να μειώσουν την παραγωγή τους. Αντίθετα, μάλιστα, παράγουν όσο περισσότερο μπορούν, οδηγώντας την αγορά σε υπερπροσφορά. Η τιμή του αμερικανικού αργού πετρελαίου μειώθηκε τις τελευταίες μέρες κοντά στα 40 δολάρια το βαρέλι, που είναι η χαμηλότερη από την παγκόσμια χρηματοπιστωτική κρίση του 2009, καθώς αυξήθηκε η προσφορά του στη Βόρεια Αμερική και τη Μέση Ανατολή, ωθώντας τα αποθέματά του σε επίπεδα ρεκόρ. Το πετρέλαιο έχασε το ένα τρίτο της αξίας του από τον Ιούνιο, λόγω της υψηλής παραγωγής στις ΗΠΑ, της άντλησης ρεκόρ στη Μέση Ανατολή και της ανησυχίας για τη μειούμενη ζήτηση από τις ασιατικές οικονομίες. Ερμηνευτική εγκύκλιος σχετικά με τις αλλαγές στο νόμο Κατσέλη Με ερμηνευτική εγκύκλιό του, το ελληνικό Υπουργείο Οικονομίας αναφέρεται στις ανατροπές που έρχονται στο νόμο για τα υπερχρεωμένα φυσικά πρόσωπα (γνωστός και ως «νόμος Κατσέλη»). Τα σημεία στα οποία γίνεται διευκρίνιση αφορούν κυρίως στο χρόνο εκδίκασης των υποθέσεων αλλά και σε στοιχεία για την οικονομική κατάσταση του οφειλέτη και τη ρευστοποίηση της περιουσίας του. Με την τροποποιημένη διάταξη καθορίζονται ως κριτήρια για την προστασία της πρώτης κατοικίας: το εισόδημα του οφειλέτη, η αξία της πρώτης κατοικίας και το ύψος του συνόλου των οφειλών. Επίσης παρέχεται νομοθετική εξουσιοδότηση σε έκδοση κοινής υπουργικής απόφασης, με την οποία θα καθορίζονται τα όρια των Κριτήρια για προστασία της 1ης κατοικίας: εισόδημα, αξία κατοικίας και το σύνολο των οφειλών παραπάνω κριτηρίων. Ομως, έως την έκδοση της κοινής υπουργικής απόφασης, εξακολουθεί να εφαρμόζεται η αρχική διάταξη (αντικειμενική αξία κύριας κατοικίας ύψους ίσου με το αφορολόγητο ποσό αντικειμενικής αξίας της πρώτης κατοικίας, συν 50%). Για τους συνεργάσιμους δανειολήπτες, η έννοια προσδιορίζεται στον Κώδικα Δεοντολογίας των Τραπεζών και όπως σημειώνεται σχετικά: «Η προϋπόθεση θα λαμβάνεται υπόψη για αιτήσεις που θα υποβληθούν από το έτος 2016 και έπειτα, δεδομένου ότι ο Κώδικας Δεοντολογίας Τραπεζών τέθηκε τυπικά σε ισχύ από το έτος 2015 αλλά τίθεται σε εφαρμογή σταδιακά». Μεταξύ άλλων, η εγκύκλιος αναφέρει ότι βελτιώνεται η προγενέστερη ρύθμιση του ν. 3869/2010, με την οποία προβλέπεται, με τη δικαστική απόφαση, δυνατότητα ρευστοποίησης της ακίνητης περιουσίας του οφειλέτη, εκτός της κύριας κατοικίας του. Με την προϊσχύουσα διάταξη της παρ. 2 του άρθρου 9 του ν. 3869/2010, η προστασία της κύριας κατοικίας εκτείνεται σε αντικειμενική αξία κύριας κατοικίας ύψους ίσου με το αφορολόγητο ποσό αντικειμενικής αξίας της πρώτης κατοικίας, συν 50%.\n14 14 ΣΑΒΒΑΤΟ 22 ΑΥΓΟΥΣΤΟΥ 2015 ΡΕΠΟΡΤΑΖ Νέος σοβαρός τραυματισμός από τετράτροχη Στο Γενικό Νοσοκομείο Λευκωσίας διακομίσθηκε 18χρονος μετά από τραυματισμό του με τετράτροχη μοτοσικλέτα στην Πάφο λόγω της σοβαρότητας της κατάστασής του. Σύμφωνα με την Αστυνομία το δυστύχημα σημειώθηκε όταν δύο 18χρονοι που οδηγούσαν δύο τετράτροχες μοτοσικλέτες στις 17:20 προχθές το απόγευμα στο δρόμο Εμπας- Τάλας, κάτω από συνθήκες που διερευνώνται, σε κάποιο σημείο του δρόμου συγκρούστηκαν μεταξύ τους στο πλάι με αποτέλεσμα η μία εκ των δύο να ανατραπεί. Οι δύο νεαροί διακομίσθηκαν αρχικά στο Τμήμα Πρώτων Βοηθειών του Γενικού Νοσοκομείου Πάφου, όπου ύστερα από σειρά εξετάσεων που υποβλήθηκαν σύμφωνα με τον επί καθήκοντι ιατρό, ο ένας εκ των δύο νεαρών υπέστη κάταγμα κρανίου και εγκαύματα σε διάφορα μέρη του σώματος εξαιτίας της τριβής και ο δεύτερος 18χρονος κάταγμα δεξιού αγκώνα και επίσης εγκαύματα λόγω της τριβής. Λόγω της σοβαρότητας της κατάστασής του, ο ένας εκ των δύο μεταφέρθηκε στο Γενικό Νοσοκομείο Λευκωσίας ενώ ο δεύτερος κρατήθηκε για νοσηλεία στο Γενικό Νοσοκομείο Πάφου. Η τροχαία Πάφου μετέβη στη σκηνή για περαιτέρω εξετάσεις προκειμένου να διαφανούν τα αίτια της πρόκλησης του δυστυχήματος. Εξαφάνιση 33χρονης Γυναίκα 33 χρόνων, κάτοχος βρετανικού διαβατηρίου, λείπει από το σπίτι της από την Τετάρτη 19 Αυγούστου όταν ο θείος της τη μετέφερε από τη Λευκωσία όπου διαμένουν, στο αεροδρόμιο Λάρνακας για να αναχωρήσει για τη Βρετανία όπου διαμένει με την οικογένειά της. Σύμφωνα με την Αστυνομία, καταγγέλθηκε προχθές στο ΤΑΕ Λάρνακας από κοπέλα από τη Λευκωσία ότι από την Τετάρτη 19 Αυγούστου λείπει από την κατοικία της η αδελφότεκνή της. Σύμφωνα με την καταγγελία, γύρω στα μεσάνυχτα της 19ης Αυγούστου η 33χρονη μεταφέρθηκε από το θείο της στο αεροδρόμιο Λάρνακας για να αναχωρήσει για τη Βρετανία όπου διαμένει με την οικογένειά της. Η κοπέλα δεν έφτασε ποτέ στη Βρετανία. Η ελλείπουσα έχει ύψος 1.62, βάρος 55 κιλά, με μαύρα τετράγωνα μαλλιά και παρουσιάζει ψυχολογικά προβλήματα. Το ΤΑΕ Λάρνακας διερευνά την υπόθεση. Πότε θα γίνουν οι αλλαγές Τα μέτρα θα υλοποιηθούν μεταξύ των σχολικών ετών και Οι πόροι για την υλοποίηση των μέτρων θα εξασφαλιστούν από εθνικούς πόρους, στα πλαίσια του Προϋπολογισμού του Υπουργείου Παιδείας και Πολιτισμού, και από χρηματοδότηση από το Ευρωπαϊκό Κοινωνικό Ταμείο. Αλλάζει το Σύστημα Μαθητείας Νέα μέτρα αναβάθμισης της προπαρασκευαστικής μαθητείας Αλλαγές στο θεσμό του Συστήματος Μαθητείας προωθεί το Υπουργείο Παιδείας. Ηδη σχετική πρόταση εγκρίθηκε και κατά την πρόσφατη συνεδρία του Υπουργικού Συμβουλίου αφού όπως αναφέρει το Υπουργείο το Σύστημα Μαθητείας θα πρέπει πλέον να αποτελεί μια ποιοτική και εξειδικευμένη εναλλακτική πρόταση προς τους μαθητές που επιθυμούν να ενταχθούν στην αγορά εργασίας, προσφέροντας παράλληλα τις κατάλληλες δομές για διέξοδό τους ακόμη και στην Τριτοβάθμια Εκπαίδευση. Η νέα πρόταση για το Σύστημα Μαθητείας αξιοποιεί τη θεωρία της «μάθησης μέσα από την πράξη». Η υλοποίηση της θεωρίας αυτής προσφέρει τη δυνατότητα για ανάπτυξη εμπειριών, γνώσεων και ορθών στάσεων στον ίδιο το χώρο εργασίας προσφέροντας στα παιδιά προοπτικές για εργοδότηση και προσωπική ανάπτυξη. Στην πρόταση του Υπουργείου Παιδείας και Πολιτισμού περιλαμβάνονται μέτρα που θα οδηγήσουν στην αναβάθμιση και βελτίωση της λειτουργίας των δύο επιπέδων του Συστήματος Μαθητείας: της Προπαρασκευαστικής Μαθητείας, που απευθύνεται σε παιδιά χρόνων, και του Κεντρικού Κορμού Μαθητείας, που απευθύνεται σε νέους χρόνων. Τα κύρια μέτρα για την αναβάθμιση της Προπαρασκευαστικής Μαθητείας, μεταξύ άλλων, περιλαμβάνουν: Λειτουργία της Προπαρασκευαστικής Μαθητείας σε όλες τις επαρχίες. Λειτουργία Α και Β τάξης για κάλυψη των αναγκών των μαθητών/τριών με διαφορετικό ακαδημαϊκό επίπεδο και ωριμότητα. Επιμόρφωση των εμπλεκόμενων εκπαιδευτικών, συμβούλων και ψυχολόγων σε θέματα βιωματικής εκπαίδευσης και παιδαγωγικών. Δημιουργία μηχανισμού αξιολόγησης των χαρακτηριστικών του κάθε παιδιού ξεχωριστά, έτσι ώστε να επιλέγονται εκείνα που θα μπορούν να επωφεληθούν από την Προπαρασκευαστική Μαθητεία. Δημιουργία Εναλλακτικού Προγράμματος, το οποίο θα προσφέρει διέξοδο στα παιδιά που δεν θα επιτυγχάνουν να γίνουν δεκτά ή να ολοκληρώσουν με επιτυχία την Προπαρασκευαστική Μαθητεία. Δυνατότητα επιστροφής των παιδιών κάτω των 15 ετών στην τάξη που φοιτούσαν στο Γυμνάσιο, μετά από αίτημα των γονέων. Κατά τον ίδιο τρόπο, αναβαθμίζεται και ο Κεντρικός Κορμός Μαθητείας με σύνδεσή του με τα Προγράμματα Εκπαίδευσης των Εσπερινών Τεχνικών Σχολών, κάτι που θα τερματίζει την «αδιέξοδο πορεία» των αποφοίτων του Κεντρικού Κορμού Μαθητείας. Ενώπιον Κακουργιοδικείου για κλοπή χρυσαφικών Σε απευθείας δίκη ενώπιον του Κακουργιοδικείου, που θα συνεδριάσει στις 30 Οκτωβρίου, παραπέμφθηκαν χθες τα τρία πρόσωπα που είχαν συλληφθεί σε σχέση με την κλοπή χαρτοφύλακα από το αυτοκίνητο 70χρονης ιδιοκτήτριας χρυσοχοείου, ο οποίος περιείχε χρυσαφικά αξίας 250 περίπου χιλιάδων ευρώ και 15 χιλιάδες ευρώ μετρητά. Πρόκειται για έναν 25χρονο, έναν 26χρονο και έναν 56χρονο, ο οποίος φέρεται ως ο εγκέφαλος της υπόθεσης, αφού σύμφωνα με την κατάθεση των δυο πρώτων, έκλεψαν το χαρτοφύλακα μετά από οδηγίες που έλαβαν από τον 56χρονο, που συνεχίζει να αρνείται ανάμειξη στην υπόθεση. Οι τρεις αφέθηκαν ελεύθεροι με περιοριστικούς όρους. Ο 56χρονος αφέθηκε ελεύθερος με εγγύηση 30 χιλιάδων ευρώ, ο 26χρονος με εγγύηση 20 χιλιάδων ευρώ και ο Βρέθηκαν οι ύποπτοι, άφαντος ο χαρτοφύλακας με τα χρυσαφικά 25χρονος με εγγύηση 5 χιλιάδων ευρώ. Και οι τρεις παρέδωσαν τα ταξιδιωτικά τους έγγραφα, το όνομά τους τοποθετήθηκε στο stop list, ενώ καθημερινά θα εμφανίζονται σε αστυνομικό σταθμό της περιοχής τους. Η κλοπή του χαρτοφύλακα διαπράχθηκε στις 11 Αυγούστου, ενώ η 70χρονη ξεναγούσε τον 25χρονο, που παρουσιάστηκε ως υποψήφιος ενοικιαστής, στην εξοχική της κατοικία, στην κοινότητα Λόφου της επαρχίας Λεμεσού. Την ίδια ώρα, ο 26χρονος συνεργός του φέρεται να έσπασε το πίσω αριστερό τζάμι του οχήματος της ηλικιωμένης και να απέσπασε το χαρτοφύλακα, ο οποίος παραμένει άφαντος, όπως και το πολύτιμο περιεχόμενό του. Οι δυο, σύμφωνα πάντα με την κατάθεσή τους, παρέδωσαν το χαρτοφύλακα στον 56χρονο, ο οποίος τους έδωσε ως αμοιβή το ποσό των πέντε χιλιάδων ευρώ έκαστος, με το οποίο προχώρησαν στην αγορά δυο μεταχειρισμένων αυτοκινήτων, που εντοπίστηκαν και παραλήφθηκαν ως τεκμήρια. Κανένας αστεροειδής δεν απειλεί τη Γη, λέει η ΝΑΣΑ Οι κάτοικοι της Γης μπορούν να κοιμούνται ήσυχα: κανένας τεράστιος αστεροειδής δεν απειλεί να εισέλθει σε τροχιά σύγκρουσης με τον πλανήτη μας και να καταστρέψει την Αμερική το Σεπτέμβριο, διαβεβαιώνει η ΝΑΣΑ, σε μια προσπάθεια να βάλει ένα τέλος στις σχετικές φήμες που έχουν κατακλύσει το Διαδίκτυο. «Δεν υπάρχει καμία επιστημονική βάση, ούτε ίχνος απόδειξης, ότι υπάρχει κίνδυνος ένας αστεροειδής ή οποιοδήποτε άλλο ουράνιο αντικείμενο να εισέλθει σε τροχιά σύγκρουση με τη Γη αυτήν την περίοδο» τόνισε ένας εκπρόσωπος της ΝΑΣΑ, ο Πολ Τσόντας, στο μπλογκ του προγράμματος της υπηρεσίας που επικεντρώνεται στην ανίχνευση κομητών και αστεροειδών. Υπάρχει μόλις 0,01% πιθανότητα όλοι οι αστεροειδείς που είναι γνωστοί στους επιστήμονες αυτή τη στιγμή να εισέλθουν σε τροχιά σύγκρουσης με τη Γη κατά τη διάρκεια των 100 επόμενων ετών, εξηγούν οι υπεύθυνοι του προγράμματος σε ένα μήνυμα που δημοσιεύτηκε την Τετάρτη. «Εάν υπήρχε ένα αντικείμενο με ένα τόσο μεγάλο μέγεθος που θα προκαλούσε αυτού του είδους την καταστροφή το Σεπτέμβριο, θα είχαμε ήδη δει κάτι» προσέθεσε ο Πολ Τσόντας. Η Αμερικανική Διαστημική Υπηρεσία θέλει να διαψεύσει το όργιο των φημών που κυκλοφορεί στο διαδίκτυο, σύμφωνα με τις οποίες ένας αστεροειδής αναμένεται να συγκρουστεί με τη Γη το διάστημα μεταξύ της 15ης και της 30ής Σεπτεμβρίου σε περιοχή κοντά στο Πόρτο Ρίκο, στη θάλασσα της Καραϊβικής. «Η ΝΑΣΑ ανιχνεύει, εντοπίζει και καταγράφει τις περιγραφές των αστεροειδών και των κομητών που περνούν σε απόσταση 48 εκατομμυρίων χιλιομέτρων από τη Γη χάρη στα τηλεσκόπια που έχει εγκαταστήσει στο έδαφος ή στο διάστημα» διευκρινίζεται στο μήνυμά της.\n15 ΙΣΤΟΡΙΚΕΣ ΔΙΑΔΡΟΜΕΣ ΣΑΒΒΑΤΟ 22 ΑΥΓΟΥΣΤΟΥ ΕΠΙΜΕΛΕΙΑ: ΜΙΧΑΛΗΣ ΜΙΧΑΗΛ 361 Τ.Π. Η ΜΕΓΑΛΗ ΠΡΟΔΟΣΙΑ «Αλλα μας λέει το ΓΕΕΦ και άλλα κάνουν αυτοί οι Τουρκαλάδες» Η ιστορία του 361 Τ.Π. αποτελεί ένα από τα πιο κτυπητά παραδείγματα της προδοσίας που συντελέστηκε στην Κύπρο το Το Τάγμα εγκαταλείφθηκε από τη διοίκησή του, την οποία αποτελούσαν Ελλαδίτες αξιωματικοί οι οποίοι έλαβαν μέρος στο πραξικόπημα. Σημειωτέον ότι το 361 ανήκε στη διοίκηση του Ταξίαρχου Μιχαήλ Γεωργίτση, ο οποίος ήταν ο επικεφαλής του πραξικοπήματος της χούντας. Το 361 Τ.Π. έδρευε στο Συγχαρί της Κερύνειας, ο 1ος λόχος ήταν στο Δίκωμο, ο 2ος στην «Ασπρη Μούττη», ο 3ος στη Μια Μηλιά και το υπόλοιπο Τάγμα στον Αγιο Σάββα. Το τάγμα αυτό κατά τη διάρκεια της τουρκικής εισβολής έχασε 91 μέλη του. Αρκετά από αυτά βρέθηκαν τα τελευταία χρόνια θαμμένα σε ομαδικούς τάφους στις κατεχόμενες περιοχές της Κύπρου και ιδιαίτερα στον Κορνόκηπο. Σημειωτέον ότι το τάγμα αυτό και ιδιαίτερα η «Ασπρη Μούττη» ήταν τόπος εξορίας στρατιωτών που ιδεολογικά ανήκαν στην Αριστερά και ευρύτερα στις μακαριακές δυνάμεις. Η περίοδος πριν το πραξικόπημα Στην προπραξικοπηματική περίοδο η κατάσταση στο τάγμα δεν ήταν και η καλύτερη. Οι χουντικοί αξιωματικοί συμπεριφέρονταν με σκληρό τρόπο στους στρατιώτες, για καθαρά ιδεολογικούς όρους. Χαρακτηριστικά, όταν ένα βράδυ μέλη της ΕΟΚΑ Β επιχείρησαν να επιτεθούν σε φυλάκιο για να κλέψουν όπλα, και αφού το εγχείρημα απέτυχε, ο υποδιοικητής θέλησε να τιμωρήσει δύο στρατιώτες του φυλακίου. Τους φώναξε στο γραφείο του κατηγορώντας τους ότι σκηνοθέτησαν το συμβάν για να δημιουργήσουν προβλήματα στο τάγμα! Επίσης, πριν από το πραξικόπημα αντικατέστησαν τα αντιαεροπορικά του τάγματος, φέροντάς τους παλαιότερου τύπου τα οποία είχαν προβλήματα στη χρήση τους. Κατά το πραξικόπημα Στις 15 Ιουλίου, ένα τμήμα του τάγματος, με επικεφαλής τους αξιωματικούς του, στάλθηκε να λάβει μέρος σε επιχειρήσεις του πραξικοπήματος και κυρίως για την κατάληψη της Αρχιεπισκοπής. Δεν μπορεί να πει κάποιος ότι αυτή η ομάδα είχε οποιοδήποτε καθοριστικό ρόλο στο πραξικόπημα, αφού στην ουσία μετέφεραν την ομάδα στη Αρχιεπισκοπή και ανέλαβε τη φύλαξή της. Τουρκική εισβολή Στον πρώτο γύρο της τουρκικής εισβολής, στις 20 του Ιούλη, οι στρατιώτες του τάγματος, με τα πενιχρά μέσα που είχαν στη διάθεσή τους, κράτησαν για τρεις μέρες, πολεμώντας ηρωικά τα εδάφη που τάχθηκαν να υπερασπιστούν. Ο Παναγιώτης Αδάμου Ενδεικτικό παράδειγμα του ηρωικού τρόπου που πολέμησε το τάγμα είναι η περίπτωση του δεκανέα Παναγιώτη Αδάμου από την Τύμπου. Την ημέρα της εισβολής ο Παναγιώτης βρισκόταν στο φυλάκιο της «Σημαίας», όπως το ονόμαζαν. Μαζί με τον στρατιώτη Ιωάννου Χριστάκη από την Παρεκκλησιά επάνδρωναν χαράκωμα που λειτουργούσε ως πολυβολείο. Στην περιοχή έγιναν σκληρές μάχες, αλλά λόγω της πίεσης από τους εισβολείς, έπρεπε να γίνει υποχώρηση. Οι δύο έμειναν μέσα στο χαράκωμα και κάλυπταν την υποχώρηση των συναδέλφων τους. Οταν η πίεση εντάθηκε, ο Παναγιώτης είπε στον Χριστάκη να φύγει κι έμεινε μόνος του να πολυβολεί τους επιτιθέμενους, καλύπτοντας τους συναδέλφους του και προκαλώντας σημαντικές απώλειες στους εισβολείς. Οι Τούρκοι έμειναν καθηλωμένοι μέχρι που ανακάλυψαν ένα μονοπάτι που οδηγούσε στην πίσω μεριά του πολυβολείου. Τον περικύκλωσαν και άρχισαν να τον πυροβολούν χωρίς επιτυχία. Ο Παναγιώτης δεν παραδόθηκε και συνέχισε να μάχεται με αυταπάρνηση και ηρωισμό. Αξίζει να σημειωθεί ότι ακόμα και όταν οι Τούρκοι κατέβασαν τη σημαία από το φυλάκιο, ο Παναγιώτης εξακολουθούσε να πολεμά. Το πολυβόλο του σίγησε όταν τον εξουδετέρωσαν με μία χειροβομβίδα. Οπως μας δήλωσαν συστρατιώτες του, ο Παναγιώτης Αδάμου θεωρείται ο πρώτος των ηρώων του τάγματός τους. Η προδοσία στο 2ο γύρο Το 361 έδωσε άγριες μάχες και είχε πολλά θύματα στην «Ασπρη Μούττη» και στον Κουτσοβέντη. Αξίζει και πάλι να σημειωθεί ότι παρά την εκεχειρία που συμφωνήθηκε, το τάγμα δεν έπαψε λεπτό να μάχεται. Στις 12 Αυγούστου το 361 κλήθηκε για άγνωστους λόγους να αντικαταστήσει το 241 Τ.Π. στην περιοχή Κλεπίνης Παχάμμου. Η αντικατάσταση έγινε τα μεσάνυχτα χωρίς να γίνει καμία προετοιμασία για αντιμετώπιση πιθανής επίθεσης από τους εισβολείς. Οταν έφτασαν εκεί το 241 είχε ήδη φύγει. Εύλογα μέχρι σήμερα τα ερωτήματα. Γιατί κλήθηκε ένα καταταλαιπωρημένο τάγμα να αντικαταστήσει ένα άλλο τάγμα, μία ημέρα πριν τον δεύτερο γύρο της εισβολής; Κανένας δεν τους είπε ότι ενδέχεται να αρχίσουν ξανά οι επιχειρήσεις, ούτε τους είπαν να σκάψουν ορύγματα και να οργανώσουν το χώρο. Τα ξημερώματα της 14ης Αυγούστου ξεκίνησαν και πάλι άγριες μάχες. Κατάφεραν μέχρι το μεσημέρι να κρατήσουν τους Τούρκους καθηλωμένους, μέχρι την ώρα που ήρθε το μήνυμα ότι έσπασε η γραμμή της Μιας Μηλιάς Κουτσοβέντη. Οι Τούρκοι περικύκλωσαν το τάγμα και από εκείνη τη στιγμή άρχισε η άτακτη υποχώρηση. Η περιοχή ήταν γεμάτη Τούρκους στρατιώτες και οι άνδρες του 361 χωρισμένοι σε μικρές ομάδες προσπαθούσαν μόνοι τους να φτάσουν στις ελεγχόμενες από το κράτος περιοχές, αφού η διοίκησή τους, τούς είχε εγκαταλείψει. Ο κάθε επιζών στρατιώτης έχει να καταθέσει τη δική του συγκλονιστική ιστορία για τις περιπέτειες που έζησε. Και μιλάνε όλοι με απέραντη θλίψη για τους φίλους και συστρατιώτες που έχασαν εκείνες τις μέρες. Οπως φαίνεται και από τις εκταφές, σχεδόν όλοι οι συνάδελφοί τους που συνελήφθησαν εκτελέστηκαν εν ψυχρώ από τις δυνάμεις εισβολής. Η προδοσία: «Αλλα μας λέει το ΓΕΕΦ και άλλα κάνουν αυτοί οι Τουρκαλάδες» Η άτακτη οπισθοχώρηση στιγματίστηκε από την άνανδρη και προδοτική στάση του Διοικητή του τάγματος, αντισυνταγματάρχη Χάνζου Δημήτριου, και των Ελλαδιτών αξιωματικών του τάγματος. Οι τότε Διοικητές είχαν διαβεβαιώσει ότι οι Τούρκοι, αφού κατέλαβαν την Κερύνεια θα ένωναν τον τουρκικό θύλακα Αγύρτας, Κιόνελι, Δικώμου, κατεχόμενης Λευκωσίας και Χαμίτ Μάντρες ολοκληρώνοντας έτσι τα αρχικά τους σχέδια. Ο τότε στρατιώτης Ανδρέας Χ Γιάννης επικαλούμενος τις μαρτυρίες και άλλων συναδέλφων του δηλώνει με οργή ότι στις 22 Ιουλίου 1974 το απόγευμα, κοντά στο Συγχαρί, άκουσαν τον Διοικητή να βρίζει και να φωνάζει λέγοντας: «Αλλα μας λέει το ΓΕΕΦ και άλλα κάνουν αυτοί οι Τουρκαλάδες». Και διερωτάται: «Από πού πήραν αυτή την πληροφορία και γνώριζαν πού ακριβώς θα σταματούσαν τα τούρκικα στρατεύματα οι Διοικητές και ανώτεροι αξιωματικοί; Εάν μπορούσαν να ερωτηθούν οι στρατιώτες του 361 Τ.Π., νεκροί και ζωντανοί, να αποδώσουν με μία μόνο λέξη τι τους προκάλεσε περισσότερο τα αισθήματα από την όλη προδοσία, η απάντηση θα ήταν μονοσήμαντη και απλή: η εγκατάλειψη». Η εγκατάλειψη από τους αξιωματικούς Οταν το πρωί της 14ης Αυγούστου το τάγμα δέχθηκε τα καταιγιστικά πυρά των δυνάμεων εισβολής, ο Ελλαδίτης Διοικητής και οι εξ Ελλάδος αξιωματικοί εγκατέλειψαν τους στρατιώτες στο έλεος των Τούρκων. Προβάλλεται ο ισχυρισμός ότι ο χώρος διοίκησης δέχθηκε σφοδρά πυρά και ο Διοικητής μαζί με το επιτελείο του αναγκάστηκαν να εγκαταλείψουν το χώρο, παίρνοντας μαζί τους και τα οχήματα μεταφοράς. Οι στρατιώτες του τάγματος δηλώνουν ευθαρσώς ότι το μέρος εκείνο δεν δέχθηκε ούτε μια σφαίρα και ούτε καν προσβλήθηκε από εχθρικά πυρά, αφού μόνο μέσω τούρκικων αεροπλάνων μπορούσε να κτυπηθεί. Απλώς έφυγαν για να σώσουν το τομάρι τους Αυτοί εγκατέλειψαν το Τάγμα. Σύμφωνα πάντα με τις μαρτυρίες των στρατιωτών του τάγματος οι αξιωματικοί που εγκατέλειψαν το τάγμα είναι: Χάνζος Δημήτριος, Διοικητής: Κατά τη διάρκεια του πραξικοπήματος ηγήθηκε τμήματος για κατάληψη της Αρχιεπισκοπής. Κατά τη διάρκεια της εισβολής εγκατέλειψε τους στρατιώτες του για να γλιτώσει το τομάρι του. Αργότερα, στην Ελλάδα, πήρε προαγωγές και συνέγραψε βιβλίο για τη δράση του 361. Ηταν μια προσπάθεια να εξιλεώσει τον εαυτό του και να αποκρύψει την πραγματική αλήθεια, αφού δεν αναφέρει ότι εγκατέλειψε το Τάγμα. Τ/χης Σερεμέτης Αχιλλέας, υποδιοικητής 361 Τ.Π.: είχε την ίδια δράση με τον Διοικητή του. Λεηλάτησε το κτίριο της Αρχιεπισκοπής. Κομίνης Νικηφόρος, υπολοχαγός, δ/κτης 2ου Γραφείου: Είχε ενεργό δράση στο πραξικόπημα. Στην εισβολή εγκατέλειψε τους στρατιώτες του σε ενέδρα στη μάχη του Κουτσοβέντη. Με το πρόσχημα ότι θα έφερνε βοήθεια από τους καταδρομείς που βρίσκονταν στον Αγιο Χρυσόστομο. Μερκούρης Ιωάννης, ανθυπολοχαγός, δ/κτης 3ου λόχου: Ηταν επικεφαλής τμήματος που επιτέθηκε στην Αρχιεπισκοπή. Παπαδόπουλος Αναστάσιος, ανθυπασπιστής, λόχος Διοικήσεως: Τέθηκε επικεφαλής διμοιρίας και επιτέθηκε εναντίον της Αρχιεπισκοπής. Ο ανθυπολοχαγός Μερκούρης Ιωάννης δεν εγκατέλειψε τους στρατιώτες του, αλλά παρέμεινε και πολέμησε μαζί τους. Ο συγκεκριμένος αξιωματικός συμμετείχε μεν ενεργά στο πραξικόπημα, αλλά στην εισβολή στάθηκε δίπλα στους στρατιώτες του. Ηγήθηκε της ομάδας που ήταν επικεφαλής και πολέμησε στα υψώματα μεταξύ Δικώμου και Κιόνελι. Τραυματίστηκε στο χέρι και στον ώμο, ενώ αργότερα κτυπήθηκε από βλήμα όλμου και τραυματίστηκε πολύ σοβαρά. Οσα αναφέραμε για τη δράση του 361 Τ.Π. δεν αποτυπώνουν την πλήρη εικόνα των όσων έγιναν. Περιοριστήκαμε σε μια γενική αναφορά για να φέρουμε σε γνώση των αναγνωστών μας άγνωστες πτυχές της τουρκικής εισβολής. Και θεωρούμε ότι χρειάζεται να γίνει μια ευρύτερης κλίμακας έρευνα και να καταγραφεί η δράση αυτού του ηρωικού τάγματος, έχοντας πάντοτε υπόψη ότι δεν είναι το μοναδικό που έγραψε σελίδες ηρωισμού το 1974.\n16 16 ΣΑΒΒΑΤΟ 22 ΑΥΓΟΥΣΤΟΥ 2015 ΑΠΟΨΕΙΣ Του Σωτήρη Κανίκλη* Η ατομική βόμβα έπεσε μόνη της... Επανάληψη, η... μητέρα της μάθησης, ή παραπληροφόρηση στο τετράγωνο; Αυτό σκέφτηκα αφού παρακολούθησα επανειλημμένα, για την ακρίβεια κάθε μισή ώρα, δελτία ειδήσεων από το Euronews, στην ελληνική γλώσσα. Με αφορμή την επέτειο της ρίψης της πρώτης ατομικής βόμβας στη Χιροσίμα από τους Αμερικανούς, το Euronews μας βομβάρδιζε για αρκετές ώρες με το εξής αμίμητο: «Στις 6 Αυγούστου 1945 έπεσε η πρώτη ατομική βόμβα στη Χιροσίμα». Στη συνέχεια ανέφερε τον αριθμό των θυμάτων και κατέληξε παρουσιάζοντας επιζώντες του εγκληματικού αυτού γεγονότος. Κάποιοι παίζουν πραγματικά με τη νοημοσύνη μας. Αραγε η ατομική βόμβα έπεσε μόνη της; Γιατί αποφεύγουν όπως ο διάβολος το λιβάνι να κατονομάσουν τον δράστη, τον ένοχο, τις ΗΠΑ, που ενώ ο Β Παγκόσμιος Πόλεμος είχε ήδη κριθεί, γιατί ήταν κάτι παραπάνω από ορατή η ήττα των φασιστικών δυνάμεων, οι Αμερικανοί έκαναν επίδειξη δύναμης ενάντια σε Γιαπωνέζους πολίτες, στέλλοντας προειδοποιητικά μηνύματα προς τη Σοβιετική Ενωση; Ο ιμπεριαλισμός στις μέρες μας αισθάνεται πανίσχυρος. Μετά τη διάλυση της ΕΣΣΔ και των σοσιαλιστικών χωρών της Ευρώπης, μετά την καπιταλιστική παλινόρθωση, οι κατακτήσεις των εργαζομένων δέκτηκαν σκληρά κτυπήματα από το μεγάλο κεφάλαιο. Οι κυβερνήσεις των ευρωπαϊκών χωρών, συντηρητικές και σοσιαλδημοκρατικές, που αρχικά έκαναν «παραχωρήσεις» στους εργαζομένους για να αντιμετωπίσουν το αντίπαλο δέος, την ΕΣΣΔ, βρήκαν την ευκαιρία να περάσουν στην αντεπίθεση, κατακρεουργώντας στην κυριολεξία τα δικαιώματα των εργαζομένων στις χώρες τους. Η δημιουργία της οικονομικής ένωσης των BRICS (Βραζιλίας, Ρωσίας, Ινδίας, Κίνας και Νότιας Αφρικής) δημιουργεί νέα δεδομένα στην παγκόσμια σκακιέρα. Οι χώρες αυτές διαθέτουν πάνω από το 40% του πληθυσμού παγκόσμια και σύμφωνα με έγκριτους οικονομολόγους το 2050 θα φθάσουν την οικονομία των ΗΠΑ. Μέσα σ αυτές τις συνθήκες της παραπληροφόρησης, όπου πρωταγωνιστούν τα ΜΜΕ που είναι ταγμένα στην υπηρεσία του μεγάλου κεφαλαίου, που το άσπρο γίνεται μαύρο και το ψέμα βαφτίζεται αλήθεια, είναι επίκαιρο το απόσπασμα που περιέχεται στην Πολιτική Απόφαση του 22ου Συνεδρίου του ΑΚΕΛ και αναφέρεται στα μέσα πληροφόρησης: «Η Χαραυγή είναι μια κατάκτηση του Λαϊκού Κινήματος. Eχουμε καθήκον να την κρατήσουμε ζωντανή και μαχητική μέσα στις σημερινές συνθήκες. Τα σώματα του Κόμματος από την Κ.Ε. μέχρι τις Κομματικές Ομάδες πρέπει να έχουν συνεχώς στην έγνοια τους και να εργάζονται για την αύξηση της κυκλοφορίας της Χαραυγής. Δεν νοείται κομματικός μέλος να μην αγοράζει και να μη μελετά τη Χαραυγή». *Mέλος Κ.Ε.Ε. του ΑΚΕΛ Του Γιαννάκη Ομήρου* Οι ευθύνες της Ευρωπαϊκής Ενωσης Είναι πλέον αδιαμφισβήτητο γεγονός ότι οι νεοφιλελεύθερες πολιτικές των ισχυρών ταγών της Ε.Ε., η αλόγιστη παγκοσμιοποίηση που άκριτα υιοθέτησαν οδήγησαν στην οικονομική κρίση. Μετά τη συνομολόγηση της συνθήκης του Μάαστριχτ απέφυγαν συστηματικά να εποπτεύσουν την τήρηση των προνοιών της για τα δημοσιονομικά μεγέθη. Επέτρεψαν την τροφοδότηση της κρίσης των ελλειμμάτων και του χρέους και αμέλησαν να εφαρμόσουν κοινή οικονομική πολιτική. Μάλιστα πρωταγωνιστής υπήρξε ο σήμερα παρουσιαζόμενος ως κηδεμόνας και αυστηρός κριτής της Ε.Ε., η Γερμανία. Τώρα που η Ευρωζώνη ζει τον εφιάλτη της αποσταθεροποίησης, οι «σώφρονες» Γερμανοί εφευρίσκουν «αποδιοπομπαίους τράγους». Φταίει η Ελλάδα, η Πορτογαλία, η Ισπανία, η Ιταλία, η Κύπρος, των οποίων οι λαοί πρέπει να υποβληθούν στην εξουθενωτική λιτότητα με απελπιστική υποβάθμιση του βιοτικού τους επιπέδου. Αυτή ήταν η μια πτυχή του άθλιου «άθλου» που πέτυχαν προς δόξαν του νεοφιλελευθερισμού και της απόλυτης ελευθερίας των αγορών. Η δεύτερη μεγάλη αποτυχία της ηγέτιδας ομάδας της Ε.Ε. υπήρξε η στρατηγική της Λισαβόνας. Ο στόχος της Λισαβόνας, αφορούσε την προώθηση ενός συνόλου οικονομικών, κοινωνικών θεσμικών μεταρρυθμίσεων στις χώρες μέλη της ΕΕ, με απώτερο σκοπό τη δημιουργία των συνθηκών εκείνων που θα την καθιστούσαν ικανή για μια διαρκή ανάπτυξη που να συνοδεύεται από μια Του Χριστόδουλου Αγκαστινιώτη* ποιοτική και ποσοτική βελτίωση της απασχόλησης και μια καλύτερη κοινωνική συνοχή. Η μεγάλη καθυστέρηση στην υλοποίηση των στόχων που έθεσαν τα κράτη - μέλη και τα πενιχρά τότε αποτελέσματα, οδήγησαν τους Ευρωπαίους ηγέτες να παραδεχθούν ουσιαστικά την αποτυχία της στρατηγικής, να ανασυντάξουν τις δυνάμεις τους, να αναθεωρήσουν τους στόχους της στρατηγικής και να συμφωνήσουν στην ανάληψη άμεσης δράσης. Για ενδυνάμωση των προσπαθειών των κρατών μελών, για ενεργό ανάμειξη των θεσμικών οργάνων και κυρίως την ενεργό ανάμειξη των πολιτών της Ε.Ε. Το τι ακολούθησε σχεδόν αμέσως μετά, είναι καλά γνωστό. Τα αρνητικά δημοψηφίσματα στη Γαλλία και την Ολλανδία για την Ευρωπαϊκή Συνθήκη για το Σύνταγμα της Ευρώπης και η ελλειμματική και «άτολμη» μεταρρυθμιστική συνθήκη της Λισαβόνας σε συνδυασμό με τις επιπτώσεις της παγκόσμιας οικονομικής κρίσης, βύθισαν την Ε.Ε. στην πιο βαθιά κρίση της ιστορίας της. Πρωτοφανής ανεργία, οικονομική ύφεση και λιτότητα. Μια κρίση που αντανακλά την απογοήτευση των πολιτών για την αποτυχία της Ε.Ε. να οδηγήσει την ευρωπαϊκή οικονομία σε διαρκή ανάπτυξη, σε ποιοτική και ποσοτική καλυτέρευση της απασχόλησης και συνθήκες κοινωνικής συνοχής. Με το νέο σύμφωνο σταθερότητας και το πολυετές δημοσιονομικό πλαίσιο δεν αναστρέφεται η ογκούμενη και διευρυνόμενη οικονομική και κοινωνική ανασφάλεια. Δυστυχώς, για τους λαούς της Ευρώπης, οι ελπίδες για αναστροφή αυτής της φθοροποιού πορείας, δεν είναι πολλές. Είναι ώρα να αναδειχθεί η εναλλακτική προοδευτική στρατηγική. Μια στρατηγική επιλογή, η οποία να ακυρώνει τους σχεδιασμούς της Ευρώπης των δύο ταχυτήτων και της παντοδυναμίας του άτυπου διευθυντηρίου. Με περιστολή της ασύδοτης και απάνθρωπης παγκοσμιοποίησης και διόρθωσης του δημοκρατικού ελλείμματος. Μια στρατηγική επιλογή, η οποία να διασφαλίζει μια ισορροπημένη ανάπτυξη που να εξυπηρετεί το σύνολο των Ευρωπαίων πολιτών, να αναβαθμίζει το βιοτικό τους επίπεδο και να προάγει την κοινωνική ειρήνη, στοιχείο απαραίτητο για την αύξηση της παραγωγικότητας και της ανταγωνιστικότητας. Να διασφαλίζει την κοινωνική συνοχή, τη δραστική καταπολέμηση της ανεργίας, τη δημιουργία νέων θέσεων εργασίας, τη σε βάθος αναδόμηση του εκπαιδευτικού συστήματος και τη λήψη δραστικών μέτρων για την προστασία του περιβάλλοντος. Τελικό συμπέρασμα. Το όραμα για μια πολιτικά ενωμένη Ευρώπη με δημοκρατία, αλληλεγγύη και κοινωνική ευαισθησία είναι το μεγάλο ζητούμενο. Που μπορεί να πραγματωθεί μόνο αν απελευθερωθούν οι πολιτικές ηγεσίες της Ε.Ε. από τα δεσμά ενός κερδοσκοπικού και αδηφάγου χρηματοπιστωτικού συστήματος και από την αλαζονεία και την προπέτεια των οικονομικά ισχυρών της Ευρώπης. *Πρόεδρος Βουλής Ανάπτυξη και γραφειοκρατία δεν πάνε μαζί Επαληθεύοντας τη ρήση του Δαρβίνου, ότι δεν είναι το ισχυρότερο από τα είδη που επιβιώνει, ούτε το πιο έξυπνο, αλλά το πιο δεκτικό στις αλλαγές, η χώρα μας έχει μπει για τα καλά σε μια περίοδο επαναπροσδιορισμού των προτεραιοτήτων της. Επιδιώκοντας την επιβίωσή της σε ένα διεθνές περιβάλλον με έντονο ανταγωνισμό, φαίνεται να γυρίζει σελίδα, θέτοντας τις βάσεις για ένα βελτιωμένο και διαφοροποιημένο οικονομικό μοντέλο με πιο γερά θεμέλια και περισσότερη αξιοπιστία και ευελιξία. Ενα οικονομικό μοντέλο που θα λειτουργήσει καταλυτικά στις προσπάθειες για διασφάλιση της βιώσιμης ανάπτυξης και ευημερίας. Ως αποτέλεσμα των δραστικών μέτρων που λήφθηκαν, τα ποσοστά ανεργίας έχουν σταθεροποιηθεί και η Κύπρος καταγράφει ξανά θετικούς ρυθμούς ανάπτυξης. Αυτό αντανακλάται τόσο στον αριθμό όσο και στο μέγεθος των ξένων επενδύσεων που έχει προσελκύσει τους τελευταίους δώδεκα μήνες, σε όλους τους αναπτυξιακούς τομείς της οικονομίας. Η αναθέρμανση του ενδιαφέροντος που παρατηρείται από διεθνείς επενδυτές ερμηνεύεται ως ψήφος εμπιστοσύνης στις προοπτικές της κυπριακής οικονομίας. Ωστόσο, οι θετικές ενδείξεις και η αισιοδοξία των επενδυτών για την πορεία της οικονομίας, όπως καταγράφεται και μέσα από πρόσφατη έρευνα που διενήργησε ο CIPA, δεν είναι αρκετές. Η ψήφος αυτή χρειάζεται να επισφραγιστεί με έργα και πράξεις που να αποδεικνύουν την ισχυρή βούλησή μας να καταστήσουμε τη χώρα πραγματικά φιλόξενη για τις ξένες επενδύσεις. Τώρα είναι η ώρα να προχωρήσουμε με βούληση και αποφασιστικότητα στην αντιμετώπιση των παθογενειών του παρόντος οικονομικού συστήματος που λειτουργούν αποτρεπτικά για τους επενδυτές, θέτουν εμπόδια στην ανάπτυξη και ως εκ τούτου υποθάλπουν τη βιωσιμότητα της οικονομίας της χώρας. Απαιτείται, συνεπώς, προσήλωση στο στόχο για δημιουργία ενός φιλικού επιχειρηματικού περιβάλλοντος. Ενός περιβάλλοντος που να λειτουργεί στο πλαίσιο της διαφάνειας, απαλλαγμένο από γραφειοκρατικές δυσλειτουργίες, χρονοβόρες διαδικασίες αδειοδότησης και άλλες αναχρονιστικές παθογένειες που δυσχεραίνουν την επενδυτική διαδικασία. Με γνώμονα την προσέλκυση επενδύσεων που θα διανοίξουν το δρόμο προς την πολυπόθητη ανάπτυξη, η πολιτεία πρέπει να είναι σε θέση να μπορεί να αφουγκράζεται τις ανάγκες των επενδυτών και να προσαρμόζεται σε αυτές με αμεσότητα και αποτελεσματικότητα. Ο έντονος διεθνής ανταγωνισμός για προσέλκυση επενδυτικών κεφαλαίων που αναζητούν ευκαιρίες σε διεθνές επίπεδο, επιβάλλει την ανανέωση του παρόντος ρυθμιστικού πλαισίου, ούτως ώστε να καταστεί μοντέρνο, ευέλικτο και φιλικό προς τον επιχειρηματικό κόσμο. Σε αυτή την ευρύτερη πορεία αναγέννησης της κυπριακής οικονομίας, προϋπόθεση για επιτυχία είναι η χάραξη και εφαρμογή μιας ολοκληρωμένης στρατηγικής που θα κατευθύνει τις συλλογικές μας ενέργειες στους τομείς που πρέπει να τύχουν μεταρρυθμίσεων. Με φάρο ένα πραγματιστικό, καθοδηγητικό πλαίσιο και τον κατάλληλο προγραμματισμό, όλοι μαζί μπορούμε να συμπράξουμε για να γίνουν οι αναγκαίες προσαρμογές, που θα αλλάξουν οριστικά την πλεύση της χώρας μας, οδηγώντας την προς ένα λαμπρότερο μέλλον. Ως CIPA, επιμένουμε ότι η προσέλκυση ξένων επενδύσεων αποτελεί ίσως τη μόνη ρεαλιστική διέξοδο για να πετύχουμε το στόχο μας για επίτευξη βιώσιμης οικονομική ανάπτυξης και ευημερίας. Για να δημιουργήσουμε νέες θέσεις εργασίας, να αντλήσουμε τεχνογνωσία και να αποκομίσουμε ευρύτερο αναπτυξιακό όφελος. Είμαστε πεπεισμένοι ότι η Κύπρος μπορεί να καταστεί ένα υψηλής ποιότητας ανταγωνιστικό κέντρο επενδύσεων, φτάνει να επιδείξουμε την απαιτούμενη θέληση και αποτελεσματικότητα και να καταβάλουμε την απαιτούμενη συλλογική προσπάθεια για αλλαγή νοοτροπίας και προσανατολισμού, μέσα από πράξεις που θα αποδεικνύουν στο επενδυτικό κοινό την αφοσίωσή μας στην επίτευξη του κοινού αυτού οράματος. *Πρόεδρος του Κυπριακού Οργανισμού Προώθησης Επενδύσεων (CIPA) «Τα αναγραφόμενα από τους αρθρογράφους δεν εκφράζουν τις απόψεις της ΧΑΡΑΥΓΗΣ ή της Εκδοτικής Εταιρείας ΤΗΛΕΓΡΑΦΟΣ ή του υπεύθυνου της στήλης. Οι αρθρογράφοι/επιστολογράφοι φέρουν οι ίδιοι την ευθύνη των όσων γράφουν, τα οποία είναι δυνατό να μην περιέχουν την αλήθεια, όλη την αλήθεια και μόνο την αλήθεια». Παρακαλούμε τους επιστολογράφους και αρθρογράφους να περιορίζουν τα κείμενά τους, για τις μεν επιστολές μέχρι 400 λέξεις, για τα δε άρθρα μέχρι 600 λέξεις.\n17 κόσμος των ΣΠΟΡ ΣΑΒΒΑΤΟ 22 ΑΥΓΟΥΣΤΟΥ 2015 ΣΟΥΠΕΡ ΛΙΓΚ ΠΡΕΜΙΕΡ ΛΙΓΚ ΠΑΦΟΣ F.C. ΑΕΚ ΛΑΡΝΑΚΑΣ Νικηφόρο ξεκίνημα ψάχνει ο Ολυμπιακός Πειραιώς ΣΕΛ. 18 Αρσεναλ και Λίβερπουλ διασταυρώνουν τα ξίφη τους ΣΕΛ. 19 Ψάχνει ιδανικό ξεκίνημα απέναντι σε ένα μεγάλο αντίπαλο ΣΕΛ. 20 Με σοβαρότητα για νικηφόρο ξεκίνημα στο πρωτάθλημα ΣΕΛ. 21 ΘΕΛΕΙ ΚΑΛΟ ΠΟΔΑΡΙΚΟ Η ΟΜΟΝΟΙΑ Αγώνας πρόκληση... Αποκλειστικός στόχος των «πρασίνων» η νίκη στο πρώτο παιχνίδι του πρωταθλήματος. Ολοι στην αποστολή πλην του Γκουλόν ο οποίος θα μείνει εκτός για ενάμιση περίπου μήνα ΣΕΛ. 21 Η Νέα Σαλαμίνα παρουσιάζεται έτοιμη από κάθε άποψη για τις πρώτες δύσκολες εξετάσεις της στο πρωτάθλημα απέναντι στην Ομόνοια και θα κυνηγήσει την έκπληξη στο ΓΣΠ ΣΕΛ. 20 Καθοριστική μέρα για τον Αμπουρτζάνια Στην Ανόρθωση περιμένουν να δουν κατά πόσον ο Γκεόργκι Αμπουρτζάνια θα προπονηθεί σήμερα κανονικά. Σε μια τέτοια περίπτωση, θα είναι στη διάθεση του Αντρέ Πάους για το αυριανό ντέρμπι με την ΑΕΛ ΣΕΛ. 22 Παρελθόν ο αρχηγός Η ΑΕΛ έλυσε τη συνεργασία της με τον Μάριο Νικολάου και η διοίκηση τον ευχαρίστησε για όλα όσα πρόσφερε στην ομάδα. Η προσοχή στράφηκε στον αγώνα με την Ανόρθωση ΣΕΛ. 22 Θέλει να κάνει την έκπληξη ο Ερμής ΣΕΛ. 20 Ξεκάθαρος ο στόχος της νίκης στο ΑΠΟΕΛ ΣΕΛ. 20\n18 18 ΣΑΒΒΑΤΟ 22 ΑΥΓΟΥΣΤΟΥ 2015 ΚΟΣΜΟΣ ΤΩΝ ΣΠΟΡ Με στόχο το ιδανικό ξεκίνημα Ο Ολυμπιακός φιλοξενεί τον Πανιώνιο στην πρεμιέρα της Σούπερ Λιγκ ΤΣΕΛΣΙ Εξετάζει Πογκμπά Η μετεγγραφή του Πέδρο, φαίνεται ότι άνοιξε την όρεξη στην Τσέλσι. Σύμφωνα με αναφορές σε βρετανικά ΜΜΕ, ο Πορτογάλος προπονητής της Τσέλσι, Ζοζέ Μουρίνιο ζήτησε από τον ιδιοκτήτη της ομάδας, Ρομάν Αμπράμοβιτς να αγοράσει τώρα τον Πολ Πογκμπά από τη Γιουβέντους. «Ο Πογκμπά είναι ο επόμενος για τον Μουρίνιο. Ο Πορτογάλος τον ζήτησε από τον Αμπράμοβιτς και εκείνος είναι έτοιμος να διαθέσει 100 εκατ. για τον μέσο της Γιουβέντους», ανέφερε χαρακτηριστικά η «Daily Express». Ο Γάλλος διεθνής μέσος, να σημειωθεί ότι βρίσκεται στο στόχαστρο αρκετών ομάδων. ΜΑΝΤΣΕΣΤΕΡ Γ. Επιμένει για Μούλερ Η Σούπερ Λιγκ αρχίζει, καθώς διεξάγεται αυτό το τριήμερο η πρεμιέρα. Ο πρωταθλητής Ολυμπιακός Πειραιώς θα επιδιώξει να κάνει ιδανικό ξεκίνημα στο νέο πρωτάθλημα. Η νίκη και οι τρεις βαθμοί αποτελούν το μοναδικό ζητούμενο για τους «ερυθρόλευκους» απέναντι στον Πανιώνιο μέσα στο «Γεώργιος Καραϊσκάκης». Ο Τσόρι Ντομίνγκες παραμένει αμφίβολος για το ματς της πρεμιέρας με τον Πανιώνιο. Αντίθετα, ο Κώστας Φορτούνης θα είναι στη διάθεση του Μάρκο Σίλβα. Δεν υπολογίζεται σίγουρα ο Μανιάτης με τον Πανιώνιο, εξαιτίας του τραυματισμού του. Ο Παναθηναϊκός φιλοξενείται από τον Παναιτωλικό. Οι «πράσινοι» θέλουν να ξεκινήσουν νικηφόρα στο νέο πρωτάθλημα, στο οποίο έχουν θέσει ως στόχο τη διεκδίκηση του τίτλου. Πρόβλημα στον πνεύμονα αποκόμισε από τον αγώνα με την Γκαμπάλα ο Ρόμπιν Λουντ, ο οποίος έμεινε προληπτικά στο νοσοκομείο του Μπακού. Ο Φινλανδός μέσος του «τριφυλλιού» πέρασε τις απαραίτητες ιατρικές εξετάσεις που έδειξαν ότι θα χρειαστεί τρεις με τέσσερις εβδομάδες προκειμένου να επιστρέψει στην ενεργό δράση. Καταιγιστικός ήταν ο ΠΑΟΚ, ο οποίος διέλυσε 5-0 την Μπρόντμπι και μόνο με θαύμα χάνει την πρόκριση στους ομίλους του Γιουρόπα Λιγκ. Πλέον, ο «δικέφαλος του βορρά» στρέφει την προσοχή του στη Σούπερ Λιγκ, όπου θα φιλοξενήσει την Ξάνθη στην «Τούμπα» με στόχο τη νίκη. Ο τεχνικός του ΠΑΟΚ, Ιγκορ Τούντορ, θα στερηθεί τις υπηρεσίες των Σαλπιγγίδη και Αθανασιάδη. Μετά από δύο χρόνια, η ΑΕΚ επέστρεψε πλέον και είναι έτοιμη για μεγάλα πράγματα. Η «Ενωση» φιλοξενεί τον Πλατανιά στην πρεμιέρα και θέλει τη νίκη για να κάνει ιδανικό ξεκίνημα. Ο Ατρόμητος αφήνει πίσω την ήττα από τη Φενέρμπαχτσε στο Γιουρόπα Λιγκ και υποδέχεται τον Λεβαδειακό. Η ομάδα του Περιστερίου είναι το φαβορί για τη νίκη. Αναλυτικά το πρόγραμμα της πρεμιέρας της Σούπερ Λιγκ έχει ως εξής: Σήμερα 19:15 Καλλονή-Ηρακλής 19:15 Πανθρακικός-Αστέρας Τρίπολης 21:30 AEK-Πλατανιάς Αύριο 19:15 Ατρόμητος Αθηνών-Λεβαδειακός 19:15 Βέροια-ΠΑΣ Γιάννινα 19:15 ΠΑΟΚ-Ξάνθη 21:30 Ολυμπιακός Πειραιώς-Πανιώνιος Μεθαύριο 21:30 Παναιτωλικός-Παναθηναϊκός Η Μάντσεστερ Γιουνάιτεντ, μετά την απώλεια του Πέδρο ο οποίος πήρε μετεγγραφή στην Τσέλσι, στρέφει αποκλειστικά πλέον τις προσπάθειές της για την απόκτηση του Τόμας Μούλερ. Ο 26χρονος Γερμανός μεσοεπιθετικός είναι γνωστό ότι δεν διατηρεί καλές σχέσεις με τον προπονητή του στην Μπάγερν Μονάχου, Πεπ Γκουαρντιόλα. Παράλληλα, είναι δεδομένο από το ξεκίνημα του φετινού καλοκαιριού ότι βρίσκεται στο μεταγραφικό στόχαστρο των «κόκκινων διαβόλων». Σύμφωνα με δημοσίευμα της «Daily Mail» η Μάντσεστερ Γιουνάιτεντ είναι διατεθειμένη να σπαταλήσει 60 εκατομμύρια λίρες για τον Μούλερ. ΟΛΥΜΠΙΑΚΟΣ «Δένει» Ρομπέρτο Νέο συμβόλαιο προσφέρει στον Ρομπέρτο ο Ολυμπιακός. Η άφιξη του εκπρόσωπου του 29χρονου τερματοφύλακα, Μαριάνο Αγκιλάρ, στην Ελλάδα, σηματοδοτεί εξελίξεις για το μέλλον του παίκτη, ο οποίος έχει επανειλημμένα δηλώσει την ικανοποίησή του που αγωνίζεται στον Ολυμπιακό. Ο Ρομπέρτο θα άφηνε τον Πειραιά μόνο για ένα πραγματικά μεγάλο ευρωπαϊκό σύλλογο, ωστόσο με αυτήν την προοπτική να μην διαφαίνεται στον ορίζοντα, το πιθανότερο είναι πως θα συνεχίσει στους Πειραιώτες. Μάλιστα, όπως αναφέρει δημοσίευμα, φαίνεται πως όχι μόνο θα παραμείνει στον Ολυμπιακό, αλλά θα το κάνει υπογράφοντας και νέο συμβόλαιο. Οι πρωταθλητές Ελλάδας φέρονται να του προσφέρουν νέο συμβόλαιο με γενναία αύξηση των αποδοχών του, θέλοντας να τον ανταμείψουν για την προσφορά του στην ομάδα όλα αυτά τα χρόνια. Ο ίδιος ο Ρομπέρτο φαίνεται πως είναι πρόθυμος να υπογράψει το νέο του συμβόλαιο με τους «ερυθρόλευκους», στο οποίο είναι άγνωστο αν θα υπάρχει νέα ρήτρα αποδέσμευσης. ΣΟΥΠΕΡ ΛΙΓΚ Μένει οριστικά ο Λεβαδειακός Στη Σούπερ Λιγκ θα αγωνίζεται και τη νέα σεζόν ο Λεβαδειακός μετά την οριστική απόφαση που πήρε η Επιτροπή Εφέσεων της ΕΠΟ. Η Κέρκυρα υποβιβάστηκε λόγω εικονικής μεταβίβασης των μετοχών της και γι αυτόν το λόγο η ομάδα του Γιάννη Κομπότη θα παίξει και του χρόνου στη Σούπερ Λιγκ. Αυτό το νέο έγινε οριστικό από τη στιγμή που η Επιτροπή Εφέσεων της ΕΠΟ απέρριψε την έφεση του Απόλλωνα Σμύρνης, καθώς η «Ελαφρά Ταξιαρχία» ήθελε να πάρει εκείνη τη θέση της Κέρκυρας. Η απόφαση: «Δέχεται τυπικά και απορρίπτει κατ ουσία την έφεση της ΠΑΕ ΑΠΟΛΛΩΝ ΣΜΥΡΝΗΣ ΓΣ κατά (1) της Super League ΕΛΛΑΔΑΣ, (2) της από απόφασης του Δ.Σ. της Super League με την οποία μη νόμιμα επικυρώθηκε η βαθμολογία του πρωταθλήματος της Super League και (3) της από απόφασης του Δ.Σ. του Συνεταιρισμού για έγκριση του προγράμματος του πρωταθλήματος Super League για την 1η και 2η αγωνιστική ημέρα». ΠΑΝΑΙΤΩΛΙΚΟΣ Ανακοίνωσε Μάρκο Μαρκόφσκι Ποδοσφαιριστής του Παναιτωλικού είναι κι επίσημα από χθες ο Μάρκο Μαρκόφσκι. Ο Σέρβος επιθετικός έμεινε ελεύθερος από την Κέρκυρα και υπέγραψε στα «καναρίνια», που προσθέτουν ακόμα μεγαλύτερη δύναμη στην επίθεσή τους, μετά την υπογραφή συμβολαίου και με τον Ανρί Καμαρά. Ο Μαρκόφσκι να σημειωθεί ότι υπέγραψε συμβόλαιο μονοετούς διάρκειας με τον Παναιτωλικό. Αναλυτικά η ανακοίνωση του Παναιτωλικού αναφέρει: «Ο Μάρκο Μαρκόφσκι υπέγραψε συμβόλαιο συνεργασίας ενός έτους με την ομάδα μας. Γεννημένος στις 26/5/1986, ο Σέρβος επιθετικός έχει αγωνιστεί στη Super League με την Ξάνθη και την Κέρκυρα, έχοντας 71 συμμετοχές και 18 γκολ». Ολλανδία: Δοκιμασίες για Αγιαξ και Αϊντχόφεν Εκτός έδρας αποστολές περιλαμβάνει το πρόγραμμα της 3ης αγωνιστικής της Ερεντιβίζιε για Αγιαξ και Αϊντχόφεν. Ο πρωτοπόρος της βαθμολογίας Αγιαξ φιλοξενείται από τη Ναϊμένγκεν με στόχο την τρίτη σερί νίκη. Η πρωταθλήτρια Αϊντχόφεν δοκιμάζεται με αντίπαλο τη Χέρενφεν. Οι φιλοξενούμενοι έχουν τρεις βαθμούς μετά από δύο αγωνιστικές. Αρκετά ενδιαφέρουσα αναμέτρηση αναμένεται να γίνει μεταξύ της Τσβόλε και της Τβέντε. Το πρόγραμμα της 3ης αγωνιστικής: Σήμερα 19:30 Ρόντα-Γκράαφστσαπ 20:45 Χέρενφεν-Αϊντχόφεν 21:45 Καμπούρ-Χέρακλες Αύριο 13:30 Τσβόλε-Τβέντε 15:30 ΑΖ Αλκμάαρ-Βίλεμ 15:30 Ναϊμέγκεν-Αγιαξ 15:30 Ντεν Χάαγκ-Ουτρέχτη 17:45 Φέγενορντ-Φίτεσε Βαθμολογία 1. Αγιαξ Φέγενορντ Ντεν Χάαγκ Tσβόλε Φίτεσε Αϊντχόφεν Χέρενφεν Χέρακλες Ρόντα Ναϊμέγκεν Ουτρέχτη Εξέλσιορ Καμπούρ Γκρόνινγκεν Τβέντε Αλκμάαρ Βίλεμ Γκράαφστσαπ Χρίστος Τζιοβάνη\n19 ΣΑΒΒΑΤΟ 22 ΑΥΓΟΥΣΤΟΥ 2015 ΚΟΣΜΟΣ ΤΩΝ ΣΠΟΡ 19 Σύγκρουση «τιτάνων» στο «Εμιρεϊτς» Αρσεναλ και Λίβερπουλ διασταυρώνουν τα ξίφη τους για την 3η αγωνιστική της Πρέμιερ Λιγκ Με το παιχνίδι μεταξύ της Αρσεναλ και της Λίβερπουλ στο «Εμιρεϊτς» να ξεχωρίζει, συνεχίζεται η Πρέμιερ Λιγκ με τη διεξαγωγή της 3ης αγωνιστικής. Οι «κανονιέρηδες», με όπλο την έδρα, θα επιδιώξουν τη δεύτερη συνεχόμενη νίκη στην Πρέμιερ Λιγκ. Οι «κόκκινοι», από την άλλη, πάνε στο Λονδίνο με στόχο την τρίτη συνεχή νίκη σε ισάριθμα παιχνίδια. Σπουδαίο παιχνίδι αναμένεται να γίνει στο «Γκούντισον Παρκ» μεταξύ της Εβερτον και της Μάντσεστερ Σίτι. Οι γηπεδούχοι προέρχονται από το διπλό με 3-0 επί της Σαουθάμπτον στην περασμένη αγωνιστική. Η Σίτι, πάντως, μετά την εντυπωσιακή νίκη επί της Τσέλσι με 3-0, θα επιδιώξει να φύγει από το Λίβερπουλ με το διπλό. Την πρώτη της φετινή νίκη στο πρωτάθλημα θα ψάξει η Τσέλσι. Οι πρωταθλητές, μετά την ισοπαλία στην πρεμιέρα με τη Σούονσι και την ήττα από τη Μάντσεστερ Σίτι στην περασμένη αγωνιστική, φιλοξενούνται από τη Γουέστ Μπρομ με μοναδικό ζητούμενο το τρίποντο. Η Μάντσεστερ Γιουνάιτεντ φιλοξενεί στο «Ολντ Τράφορντ» τη Νιούκαστλ με στόχο την τρίτη συνεχόμενη νίκη. Ο Αλέξις Σάντσες της Αρσεναλ μάχεται για την μπάλα με τον Τζόρνταν Χέντερσον της Λίβερπουλ, σε αγώνα που διεξήχθη τον περασμένο Απρίλιο στο «Εμιρεϊτς». Ισπανία: Θέλει «εκδίκηση» η Μπαρτσελόνα Η πρωταθλήτρια Μπαρτσελόνα φιλοξενείται στο «Σαν Μαμές» από την Αθλέτικ Μπιλμπάο στην πρεμιέρα της Λα Λίγκα. Οι δύο ομάδες να υπενθυμίσουμε ότι πριν από λίγες μέρες πάλεψαν για το Σούπερ Καπ Ισπανίας, το οποίο κατέληξε στην Αθλέτικ Μπιλμπάο. Οι Βάσκοι κέρδισαν με 4-0 στο πρώτο παιχνίδι στο «Σαν Μαμές» και με την ισοπαλία 1-1 στο «Καμπ Νόου» κατέκτησαν το τρόπαιο. Η Μπαρτσελόνα, πάντως, έχει την ευκαιρία να πάρει «εκδίκηση». Εκτός έδρας αποστολή περιλαμβάνει η πρεμιέρα για τη Ρεάλ Μαδρίτης. Οι «μπλάνκος» φιλοξενούνται από τη νεοφώτιστη Σπόρτινγκ Χιχόν. Η Ατλέτικο Μαδρίτης υποδέχεται στο «Βιθέντε Καλδερόν» τη νεοφώτιστη Λας Πάλμας και είναι το φαβορί για τη νίκη. Τέλος, η Βαλένθια δοκιμάζεται εκτός έδρας με αντίπαλο τη Ράγιο Βαγιεκάνο. Γερμανία: Επικίνδυνη έξοδος για Μπάγερν Με τη διεξαγωγή της 2ης αγωνιστικής συνεχίζεται η Μπουντεσλίγκα. Η πρωταθλήτρια Μπάγερν Μονάχου, μετά την εντυπωσιακή νίκη με 5-0 επί του Αμβούργου στην πρεμιέρα, θέλει να δώσει συνέχεια. Η Χόφενχαϊμ, πάντως, κάθε άλλο παρά εύκολη «λεία» αναμένεται να είναι για τους Βαυαρούς. Η Μπορούσια Ντόρτμουντ φιλοξενείται από τη νεοφώτιστη Ινγκολστάντ με στόχο τη δεύτερη νίκη σε ισάριθμα παιχνίδια. Εύκολο έργο αναμένεται να έχει η Σάλκε. Οι «βασιλικοί μπλε» υποδέχονται στη «Φέλτινς Αρίνα» τη νεοφώτιστη Ντάρμσταντ. Δυνατή αναμέτρηση, χωρίς ξεκάθαρο φαβορί, αναμένεται να γίνει στην «Ιμτεχ Αρίνα». Το Αμβούργο φιλοξενεί τη Στουτγκάρδη σε ένα παιχνίδι όπου οι δύο ομάδες θα ψάξουν την πρώτη τους φετινή νίκη στην Μπουντεσλίγκα. Τέλος, η Γκλάντμπαχ υποδέχεται στο «Μπορούσια Παρκ» τη Μάιντς. Ιταλία: Τα φώτα στο «Αρτέμιο Φράνκι» Πρεμιέρα έχουμε και στη Σέριε Α. Από το πρόγραμμα της πρεμιέρας, ξεχωρίζει η αναμέτρηση στο «Αρτέμιο Φράνκι» μεταξύ της Φιορεντίνα και της Μίλαν. Με το δεξί θέλει να ξεκινήσει την υπεράσπιση του τίτλου η Γιουβέντους. Οι «μπιανκονέρι» φιλοξενούν την Ουντινέζε. Εκτός έδρας αποστολή έχει η φιλόδοξη Ρόμα. Οι «τζιαλορόσι» δοκιμάζονται στην έδρα της Βερόνα. Η Νάπολι φιλοξενείται από τη Σασουόλο και είναι το φαβορί για τη νίκη, όπως και η Ιντερ που υποδέχεται στο «Τζιουζέπε Μεάτσα» την Αταλάντα. Η Λάτσιο φιλοξενεί στο «Ολίμπικο» τη νεοφώτιστη Μπολόνια. Γαλλία: Ξεκάθαρα φαβορί Στο πλαίσιο της 3ης αγωνιστικής της Λιγκ 1, Λιόν και Μαρσέιγ φιλοξενούν Ρεν και Τρουά αντίστοιχα και είναι τα ξεκάθαρα φαβορί για τη νίκη. Στην έδρα της Τουλούζ, δοκιμάζεται η Μονακό, ενώ σπουδαίο παιχνίδι αναμένεται να διεξαχθεί μεταξύ της Λιλ και της Μπορντό. Χρίστος Τζιοβάνη AΓΓΛΙΑ ΙΣΠΑΝΙΑ ΙΤΑΛΙΑ ΓΕΡΜΑΝΙΑ ΓΑΛΛΙΑ Σήμερα 14:45 Μάντσεστερ Γιουνάιτεντ- Νιουκάστλ 17:00 Γουέστ Χαμ-Μπόρνμουθ 17:00 Κρίσταλ Πάλας-Αστον Βίλα 17:00 Λέστερ-Τότεναμ 17:00 Νόριτς-Στόουκ 17:00 Σάντερλαντ-Σουόνσι Αύριο 15:30 Γουέστ Μπρομ-Τσέλσι 18:00 Γουότφορντ-Σαουθάμπτον 18:00 Εβερτον-Μάντσεστερ Σίτι Μεθαύριο 22:00 Αρσεναλ-Λίβερπουλ Σήμερα 19:30 Εσπανιόλ-Χετάφε 19:30 Λα Κορούνια-Σοσιεδάδ 21:30 Ατλέτικο Μαδρίτης-Λας Πάλμας 23:30 Ράγιο Βαγιεκάνο-Βαλένθια Αύριο 19:30 Αθλέτικ Μπιλμπάο-Μπαρτσελόνα 21:30 Σπόρτινγκ Χιχόν-Ρεάλ Μαδρίτης 23:00 Λεβάντε-Θέλτα 23:30 Μπέτις-Βιγιαρεάλ Μεθαύριο 21:30 Γρανάδα-Εϊμπάρ Σήμερα 19:00 Βερόνα-Ρόμα 21:45 Λάτσιο-Μπολόνια Αύριο 19:00 Γιουβέντους-Ουντινέζε 21:45 Παλέρμο-Τζένοα 21:45 Σαμπντόρια-Κάρπι 21:45 Σασουόλο-Νάπολι 21:45 Φιορεντίνα-Μίλαν 21:45 Φροζινόνε-Τορίνο 21:45 Εμπολι-Κιέβο 21:45 Ιντερ-Αταλάντα Σήμερα 16:30 Αννόβερο-Μπάγερ Λεβερκούζεν 16:30 Κολωνία-Βόλφσμπουργκ 16:30 Σάλκε-Ντάρμσταντ 16:30 Χόφενχαϊμ-Μπάγερν Μονάχου 16:30 Αϊντραχτ Φρανκφούρτης- Αουγκσμπουργκ 19:30 Αμβούργο-Στουτγκάρδη Αύριο 16:30 Ινγκολστάντ-Μπορούσια Ντόρτμουντ 18:30 Γκλάντμπαχ-Μάιντζ Σήμερα 18:00 Λιόν-Ρεν 21:00 Αζαξιό-Ανζέρ 21:00 Μπαστιά-Γκινγκάμπ 21:00 Ναντ-Ρεμς 21:00 Νις-Καέν 21:00 Τουλούζ-Μονακό Αύριο 15:00 Λιλ-Μπορντό 18:00 Λοριάν-Σεντ Ετιέν 22:00 Μαρσέιγ-Τρουά ΒΑΘΜΟΛΟΓΙΑ ΒΑΘΜΟΛΟΓΙΑ ΒΑΘΜΟΛΟΓΙΑ ΒΑΘΜΟΛΟΓΙΑ ΒΑΘΜΟΛΟΓΙΑ 1. Μάντσεστερ Σ Λέστερ Λίβερπουλ Μάντσεστερ Γ Εβερτον Σουόνσι Κρίσταλ Πάλας Γουέστ Χαμ Νόριτς Αστον Βίλα Αρσεναλ Γουότφορντ Τότεναμ Στόουκ Νιουκάστλ Τσέλσι Σαουθάμπτον Γουέστ Μπρομ Μπόρνμουθ Σάντερλαντ Σπόρτινγκ Σοσιεδάδ Λας Πάλμας Θέλτα Εϊμπάρ Μάλαγα Ράγιο Ρεάλ Μ Βιγιαρεάλ Μπαρτσελόνα Ατλέτικο Μ Σεβίλλη Λα Κορούνια Βαλένθια Αθλ. Μπιλμπάο Εσπανιόλ Μπέτις Χετάφε Λεβάντε Γρανάδα Μπολόνια Φροζινόνε Τζένοα Νάπολι Ουντινέζε Σασουόλο Ρόμα Ιντερ Γιουβέντους Φιορεντίνα Μίλαν Σαμπντόρια Αταλάντα Παλέρμο Λάτσιο Τορίνο Εμπολι Κιέβο Βερόνα Κάρπι Μπάγερν Ντόρτμουντ Σάλκε Κολωνία Λεβερκούζεν Βόλφσμπουργκ Ινγκολστάντ Χέρτα Αννόβερο Ντάρμσταντ Αϊντραχτ Χόφενχαϊμ Μάιντζ Αουγκσμπουργκ Στουτγκάρδη Βέρντερ Γκλάντμπαχ Αμβούργο Παρί Σ. Ζ Ρεμς Καέν Ανζέρ Μπαστιά Μονακό Ναντ Λιόν Τουλούζ Ρεν Τρουά Λοριάν Νις Σεντ Ετιέν Μπορντό Λιλ Αζαξιό Γκινγκάμπ Μαρσέιγ Μονπελιέ\n20 20 ΣΑΒΒΑΤΟ 22 ΑΥΓΟΥΣΤΟΥ 2015 ΚΟΣΜΟΣ ΤΩΝ ΣΠΟΡ Τα δύσκολα δεν φοβίζουν τη Νέα Σαλαμίνα Η ομάδα της Αμμοχώστου πάει στη Λευκωσία με στόχο το βαθμολογικό κέρδος Κάθε αρχή και δύσκολη, λέει μια παροιμία, που ταιριάζει γάντι στη Νέα Σαλαμίνα. Η ομάδα της Αμμοχώστου αντιμετωπίζει την Ομόνοια (19:00) στο ΓΣΠ για την πρεμιέρα του πρωταθλήματος και η αποστολή της έχει υψηλό βαθμό δυσκολίας. Ωστόσο, αυτό δεν πτοεί τους «ερυθρόλευκους», που έχουν τις δικές τους φιλοδοξίες και θέλουν να αρχίσουν με τον καλύτερο δυνατό τρόπο τις υποχρεώσεις τους. Στην ομάδα υπάρχει κλίμα αισιοδοξίας ότι το πρώτο παιχνίδι της χρονιάς θα συνοδευτεί με βαθμολογικό κέρδος, κάτι το οποίο απουσίαζε στις τελευταίες τέσσερις πρεμιέρες. Το παιχνίδι αποτελεί πρόκληση για τους ποδοσφαιριστές, προκειμένου να δείξουν τις δυνατότητές τους με στόχο ένα θετικό αποτέλεσμα που θα τους δώσει δυναμική και ψυχολογική ώθηση για τη συνέχεια. Η προετοιμασία ολοκληρώθηκε αργά χθες το απόγευμα με προπόνηση στο Μενεού και ο Γιαν Ντε Γιόνγκε συμπεριέλαβε στην αποστολή όλους τους διαθέσιμους ποδοσφαιριστές. Εκτός έμεινε ο Πεδρίτο, ο οποίος συνεχίζει ειδικό πρόγραμμα θεραπείας και ο Αντιτς, που δεν εγγράφηκε έγκαιρα στην ΚΟΠ λόγω του ότι καθυστέρησε να έρθει το διεθνές πιστοποιητικό εγγραφής του στην Ομοσπονδία. Αξίζει να σημειωθεί ότι μετά την τελευταία προπόνηση η διοίκηση παρέθεσε δείπνο στα μέλη του ποδοσφαιρικού τμήματος, σε μια προσπάθεια να ενισχύσει το οικογενειακό κλίμα στην ομάδα. Οσον αφορά στον Ντράγκαν Ζάρκοβιτς επρόκειτο να έρθει χθες βράδυ στην Κύπρο και εντός του Σαββατοκύριακου αναμένεται να διευθετηθούν κάποιες λεπτομέρειες για να ολοκληρωθεί η απόκτησή του από τη Νέα Σαλαμίνα. Ευχές... Η διοίκηση του σωματείου έστειλε το δικό της μήνυμα για το ξεκίνημα της περιόδου: «Μια ομάδα ιδρυμένη στην κατεχόμενη για 41 χρόνια από τον Τούρκο εισβολέα Αμμόχωστο και προσωρινά στη Λάρνακα για όλα αυτά τα χρόνια. Με φίλους και μέλη σε όλα τα μήκη και πλάτη της Κύπρου... και του κόσμου όλου. Παραμένει, όμως, στις επάλξεις, προσπαθώντας με περιορισμένους πόρους, υποστηριζόμενη από κόσμο με περισσή αγάπη. Επιβιώνει, ανανεώνεται και επιμένει στα δύσκολα. Ξεκινάμε τη νέα ποδοσφαιρική χρονιά με ανανεωμένες ελπίδες και πάντα με το ίδιο ζεστό πάθος στην καρδιά μας και σε όλο το είναι μας. Μια οικογένεια. Καλή αρχή και καλή αθλητική χρονιά σε όλους» αναφέρει σχετικά. Χωρίς φόβο και με πάθος απέναντι στην ΑΕΚ Την πρώτη αγωνιστική του πρωταθλήματος αναμένουν άπαντες στην ομάδα της Πάφου. Το συγκρότημα του Σοφοκλή Σοφοκλέους δίνει απόψε (19:00, Cytavision Sports+1) την πρώτη του μάχη για την αγωνιστική περίοδο Ο στόχος είναι το θετικό αποτέλεσμα απέναντι σε ένα μεγάλο αντίπαλο, ώστε η ομάδα να θέσει γερές βάσεις από το ξεκίνημα για παραμονή στην κατηγορία. Βέβαια όποιο και να είναι το τελικό σκορ, δεν θα διαφοροποιηθεί ο στόχος της ομάδας. Αν όμως έρθει η νίκη, τότε η ψυχολογία των ποδοσφαιριστών θα ανέβει στα ύψη και η συνέχεια θα αντιμετωπιστεί με μεγάλη αισιοδοξία. Ο τεχνικός της ομάδας έχει καταστρώσει το αγωνιστικό του πλάνο και αποφάσισε για τους ποδοσφαιριστές που θα βάλει απόψε στο γήπεδο. Ο κ. Σοφοκλέους είναι απόλυτα ικανοποιημένος, αφού στην περίοδο της προετοιμασίας είδε όλους τους παίκτες να δείχνουν αρκετή όρεξη. Αυτό σημαίνει πως η ομάδα θα έχει σημαντικές βοήθειες και από τον πάγκο. Πέρα από τους ποδοσφαιριστές και την τεχνική ηγεσία, έτοιμοι είναι και οι φίλοι της ομάδας. Απόψε στο Παφιακό αναμένεται να δούμε αρκετούς φίλους της Πάφου, οι οποίοι θα προσπαθήσουν με το τραγούδι τους να σπρώξουν τους ποδοσφαιριστές στην επιτυχία. Οι οργανωμένοι οπαδοί της ομάδας εξέδωσαν και σχετική ανακοίνωση, με την οποία καλούν όλους τους φίλους της ομάδας να βρεθούν απόψε στο γήπεδο και να στηρίξουν την προσπάθεια των ποδοσφαιριστών. ΕΘΝΙΚΟΣ Ψάχνει για επιθετικό Ο Νικολόζ Σαμπανάτζε δεν υπολογίζεται στον Εθνικό. Ο Γεωργιανός επιθετικός δεν φαίνεται ότι θα είναι στις επιλογές του Μπόρτζε Τζούρεφ στον αυριανό αγώνα της πρεμιέρας με τη Δόξα. Ο Σαμπανάτζε δεν ικανοποίησε στην προετοιμασία και ουσιαστικά είναι εκτός πλάνων του Σκοπιανού τεχνικού. Αυτό που απομένει είναι να βρεθεί η χρυσή τομή για να εκδοθεί το διαζύγιο και να αποτελέσει και επίσημα παρελθόν από τον Εθνικό. Ο Ντε Βρίες δεν υπολογίζεται για τον αγώνα της πρεμιέρας με τη Δόξα. Εχασε μεγάλο μέρος της προετοιμασίας και είναι ανέτοιμος. Εκτός είναι και ο Πογιατζιής λόγω τραυματισμού, ενώ οι υπόλοιποι ποδοσφαιριστές είναι ετοιμοπόλεμοι. Νίκος Μουλαζίμης Στο «Αμμόχωστος» θα ψάξει τη νίκη το ΑΠΟΕΛ Οι διπλές αναμετρήσεις με την Αστάνα μπορεί να βρίσκονται στο μυαλό των ποδοσφαιριστών του ΑΠΟΕΛ, ωστόσο ο αποψινός αγώνας με τον Ερμή στο «Αμμόχωστος» δεν μπορεί να περάσει σε δεύτερη μοίρα. Ο Ντομίνγκος Πασιένσια και οι ποδοσφαιριστές του θέλουν να ξεκινήσουν με τον καλύτερο τρόπο το πρωτάθλημα και να περάσουν χωρίς προβλήματα το εμπόδιο του Ερμή. Η ομάδα της Λευκωσίας ευτύχησε την περασμένη περίοδο να πανηγυρίσει το πρωτάθλημα στην έδρα των «φτεροπόδαρων» και σήμερα θέλει να ξεκινήσει ιδανικά το πρωτάθλημα. Σε καμιά περίπτωση δεν πρέπει να θεωρηθεί εύκολος αντίπαλος ο Ερμής Μπορεί η κλήρωση του πρωταθλήματος να επεφύλασσε δύσκολο παιχνίδι στην πρεμιέρα για τον Ερμή Αραδίππου. Μπορεί επίσης το ΑΠΟΕΛ να έχει αρκετά επίσημα παιχνίδια στα πόδια του και να είναι το φαβορί στο αποψινό παιχνίδι. Οι «φτεροπόδαροι» θα κατέβουν στο γήπεδο με πρώτο στόχο τη νίκη, θέλοντας να κάνουν το πρώτο... μπαμ της φετινής αγωνιστικής περιόδου. Ο και αυτό είναι κάτι που ξέρει πολύ καλά ο τεχνικός του ΑΠΟΕΛ και το έχει μεταφέρει και στους ποδοσφαιριστές του. Αναφορικά με τα αγωνιστικά δεδομένα που έχει να αντιμετωπίσει η τεχνική ηγεσία, δεν υπολογίζει σε Γιώργο Εφραίμ και Βάντερ Βιέιρα, με τους δύο ποδοσφαιριστές να κάνουν αγώνα δρόμου να προλάβουν την επαναληπτική αναμέτρηση με την Αστάνα στο ΓΣΠ. Απ εκεί και πέρα ο Βινίσιους υπολογίζεται για το συγκεκριμένο παιχνίδι και λογικά θα αγωνιστεί στη θέση του Μακρίδη στο αρχικό σχήμα. Απ εκεί και πέρα δεν αποκλείεται να αγωνιστεί ως βασικός ο Στίλιτς και έτσι να μετακινηθεί στα Πάει για το πρώτο... μπαμ ο Ερμής Παύλος Δερμιτζάκης φαίνεται να είναι απόλυτα ικανοποιημένος από το υλικό που έχει στη διάθεσή του. Γνωρίζει πως στην ομάδα του υπάρχουν εκρηκτικοί ποδοσφαιριστές, που μπορούν να δώσουν ρυθμό στο παιχνίδι της ομάδας. Η ομάδα της Αραδίππου κατάφερε να φτιάξει ένα μείγμα από νεαρούς ταλαντούχους αλλά και έμπειρους ποδοσφαιριστές, ώστε να μπορεί να παίρνει άκρα ο Ντε Βινσέντι. Ερωτηματικό παραμένει το αν θα αγωνιστεί βασικός ο Κωνσταντίνος Χαραλαμπίδης, κάτι που αν γίνει, τότε θα διεκδικούν μια θέση στην επίθεση οι Πιέρος Σωτηρίου, Λουίς Λεάλ και Ματέους Πιατκόφσκι. Μ αυτά τα δεδομένα θεωρείται σίγουρο πως η τεχνική ηγεσία θα προχωρήσει σε αρκετές αλλαγές σε σχέση με το παιχνίδι στο Καζακστάν. Το ΑΠΟΕΛ ψάχνει λύση στο γκολ και η τεχνική ηγεσία προσπαθεί να βρει τις λύσεις. Στο μεταξύ χθες προτάθηκε στο ΑΠΟΕΛ ο 32χρονος Αργεντινός επιθετικός Φερνάντο Καβανάκι, ο οποίος αγωνιζόταν στη Ρίβερ Πλέιτ. θετικά αποτελέσματα απέναντι σε μεγάλους αντιπάλους ανεξαρτήτως έδρας. Ο κόσμος του Ερμή έμεινε ικανοποιημένος από όλα όσα είδε στην περίοδο της προετοιμασίας και ευελπιστεί πως η ομάδα θα έχει ανάλογες εμφανίσεις και στο πρωτάθλημα. Ο στόχος είναι αρκετά υψηλός και όλοι στην ομάδα αισιοδοξούν πως ο Ερμής μπορεί να δικαιώσει τις προσδοκίες των φιλάθλων του αλλά και της διοίκησης. Στο αποψινό παιχνίδι αναμένεται να βρεθούν αρκετοί φίλοι της ομάδας, ώστε να σπρώξουν τους ποδοσφαιριστές στην επιτυχία.